
Mamei mele. 

Pentru Alexia, Arnaud si Alix. 
* > 

Şi, ca întotdeauna, 
Dianei. 



„O îndatorire, chiar nerecunoscută de nimeni, 
nu pierde nimic din integritatea esenţei sale.“ 

Simone Weil, L’Enracinement 



O revoluţie în surdină 

9 


Criză a suburbiilor. Criză a scolii. Criză a locurilor de 

9 

muncă. Criză a familiei. Criză a democraţiei. Criză a valorilor. 

9 

Criză: de la sfârşitul anilor 1970, acest cuvânt este folosit 

9 

în orice context. Trebuie oare să ne trezească suspiciunea? 
Nostalgia vremurilor trecute, se ştie, este o iluzie care nu vine 
de azi. Chiar Flaubert îşi ironiza contemporanii care îşi bles¬ 
temau epoca: „Tunăm şi fulgerăm împotriva ei, o numim 
epocă de tranziţie, de decadenţă." Şi totuşi... 

Şi totuşi, societatea noastră prezintă toate simptomele 
unei boli care, deşi difuză, se manifestă cu putere în sub¬ 
urbii, la şcoală sau în familie. Acest rău nu e specific doar 
spaţiului francez: el poate fi observat, în diferite stadii, în 
toate ţările Europei occidentale. Dar pentru că această carte 
se adresează cu deosebire francezilor, scopul ei va fi acela de 
a încerca să înţeleagă criza (sau crizele) pe care le traversăm, 
având în vedere schimbările petrecute în ţară de treizeci sau 
patruzeci de ani. 

Aceste schimbări sunt sociologice. Dar sunt şi de ordin 
mental. Nu demult, toţi copiii erau educaţi conform unor 
valori mai mult sau mai puţin asemănătoare, oricare ar fi 
fost mediul lor social sau ideile părinţilor lor. Exista desigur 
o Franţă de stânga şi una de dreapta, o Franţă laică şi una 
creştină, dar morala pe care o răspândea şcoala publică se 
asemăna cu cea predicată de Biserică. Cândva între anii 1960 

şi 1970, această morală comună s-a prăbuşit, lăsând locul 
altor valori. 

Rezultatul: comunitatea noastră nu gândeşte şi nu simte 
ca acum trei sau patru decenii. Nimic nou, s-ar putea replica, 
nici oamenii din 1950 nu gândeau la fel ca cei din 1920. 
Fără îndoială. In numeroase domenii, asistăm mai degrabă 
la rupturi decât la evoluţii. In multe privinţe, se pare că noi 
trăim în alt univers. Noi? Noi, pentru că suntem luaţi de 
curent şi pentru că nimeni nu se poate sustrage timpului său. 


Societatea s-a schimbat 

„în ultimii treizeci de ani, Franţa a trăit o revoluţie la fel 
de importantă ca cea din 1789.“ 1 Sociologul Henri Men- 
dras ajungea la această concluzie acum douăzeci de ani. La 
„a doua Revoluţie Franceză" identificată de el, nu s-ar mai 
adăuga acum o a treia? 

Să ne întoarcem în trecut. După Eliberare, Franţa era o 
naţiune rurală în care agricultorii formau o treime din popu¬ 
laţie, muncitorii fiind preponderenţi în bazinele industri¬ 
ale. După ce a ieşit devastată din război, ţara se va reface 
datorită formidabilului avânt al celor „treizeci de ani de glorie": 
baby-boom , reconstrucţie materială, modernizarea economiei, 
în 1957, odată cu semnarea Tratatului de la Roma, Franţa 
se lansează în construcţia europeană. Apare un cuvânt magic: 
expansiunea. Minele de cărbuni se închid, dar noi ramuri 
industriale se dezvoltă. Agricultura îşi începe revoluţia pro- 
ductivistă care condamnă micile proprietăţi. Centrale nucleare, 

1. Henri Mendras, La Seconde Revolution francai se, 1965-1984 , 
Gallimard, 1988. 

program spaţial, autostrăzi sau căi ferate — este epoca marilor 
realizări. Primul supermarket îşi deschide porţile în 1963, 
automobilele şi maşinile de spălat se înmulţesc, francezii pleacă 
în vacantă: s-a născut societatea de consum. 

9 

1963 este un an-cheie. Televiziunea intră în case. Nata¬ 
litatea începe să scadă în momentul în care contracepţia e 
legalizată şi divorţurile se înmulţesc. In timp ce femeile intră 
pe piaţa muncii, oraşele se înconjoară de cartiere unde se 
instalează ţăranii care şi-au părăsit pământurile. Tinerii iau 
bacalaureatul şi se înscriu la universitate. După închiderea 
conciliului Vatican II, obiceiurile religioase fiind zdruncinate, 
şi practica religioasă scade. 

în treizeci de ani, puterea de cumpărare a crescut de patru 
ori şi ţara se bucură de pace. Baby-boom-t rii, comentează 
Jean-Claude Guillebaud, „resping din instinct valorile gene¬ 
raţiei precedente, marcată de război şi sărăcie" 1 . Observaţie 
confirmată de Henri Mendras: „Expresia valorilor hedoniste, 
până de curând reprimată, e acum permisă." Din această per¬ 
spectivă, mai ’68 apare ca un efect, nu ca o cauză. în aparenţă, 
dubla mişcare studenţească si socială de revoltă se încheie 

i i ) 

printr-o restabilire a ordinii. în realitate, primăvara nebună, 
care a instaurat ceea ce Guillebaud numeşte „imperialismul 
individului-rege", a creat o falie adâncă: în întreaga socie¬ 
tate, va exista un „înainte" şi un „după" ’68. 

De Gaulle părăseşte puterea în 1969. După el, preşedinţia 
Republicii nu va mai pretinde că poartă aura unei legitimităţi 
istorice. Pompidou, succesorul lui, accelerează modernizarea 
Franţei. După el, Giscard d’Estaing practică un „liberalism 
avansat" care îndeplineşte revendicările socio-culturale ale miş¬ 
cării de la 1968: majoratul la 18 ani, facilitarea divorţului, 


1. Jean-Claude Guillebaud, La Tyrannie du plaisir , Seuil, 1988. 

scoaterea avortului de sub incidenţa legii penale. Cum crizele 
petroliere încetinesc progresul, industria grea e ameninţată: 
şomajul devine o problemă politică. 

Dreapta împotriva stângii: la începutul anilor 1980, 
bipolaritatea rămâne puternică. Numit preşedinte, Mitter- 
rand îndeplineşte mai întâi promisiunile sociale pentru care 
a fost ales. Doi ani mai târziu, indicatorii economici sunt 
pe „roşu“ şi statul e constrâns să revină la o politică eco¬ 
nomică clasică. La scurtă vreme, stânga reabilitează între¬ 
prinderile şi profitul, denaţionalizează, îi iniţiază pe francezi 
în speculaţiile la bursă. Şeful statului introduce în cadrul legi¬ 
lor măsuri care reprezintă tot atâtea răsturnări simbolice 
(impozitul pe avere, renunţarea la naţionalism, abolirea pedepsei 
cu moartea, nepedepsirea homosexualităţii), iar dreapta nu 
va mai reveni asupra lor. 

Pentru că marxismul pur nu mai are adepţi, socialismul 
îşi moderează caracterul ideologic. De partea cealaltă, dreapta, 
când ajunge la putere, ezită sau nu e lăsată să-şi pună în apli¬ 
care programul: între 1986 şi 2002, cu Chirac ajuns între timp 
la Elysee, cele două tabere, pe parcursul a şaisprezece ani, guver¬ 
nează împreună în cadrul unei coabitări. Distanţa dintre dreapta 
şi stânga reducându-se, marile mituri care i-au făcut să vibreze 
pe francezi par să se stingă: pentru a trezi pasiunile politice, 
nu mai rămâne decât opoziţia faţă de Frontul Naţional. 

în acest timp, societatea şi-a continuat schimbarea. Mai 
mult de opt francezi din zece trăiesc de acum înainte la oraş. 
în timp ce agricultorii nu reprezintă mai mult de un procent 
din populaţia activă, declinul industriei tradiţionale a devenit 
o certitudine: ţara numără mai puţini muncitori decât la 
sfârşitul secolului al XlX-lea. Cât despre meşteşugari şi micii 
comercianţi, ei reprezintă sectoare periferice. Ceea ce a apărut 

după această schimbare este o uriaşă clasă de mijloc de func¬ 
ţionari şi de cadre. Or, această clasă de mijloc a fost la rândul 
său atinsă de criză, suportând consecinţele mondializării care 
perturbă economia. Viaţa scumpă, teama de şomaj, amenin¬ 
ţarea retrogradării, îngrijorarea pentru viitorul tinerilor: ascen¬ 
siunea socială şi expansiunea fără limite din anii ’60 constituie 
un model depăşit. 

1989 este în acelaşi timp anul căderii zidului Berlinului 
şi anul problemei vălului islamic de la Creil. O coincidenţă 
simbolică: comunismul dispare din peisajul european, dar 
este înlocuit de necunoscuta reprezentată de statutul Isla¬ 
mului în societăţile occidentale. O provocare majoră, mai 
ales în Franţa, unde, după decenii de emigrare, aspectul ţării 
s-a schimbat. 

Cel care răsfoieşte ziare din podul casei din anii 1950 sau 
1960 nu mai regăseşte aproape nimic din realităţile şi ideile 
actuale: ca şi cum şi-ar fi petrecut copilăria şi tinereţea pe 
o altă planetă. Ţăranii pe tractoarele lor strălucitor de noi 
şi Salonul Artelor Casnice, cumpărăturile la băcănie şi auto¬ 
buzele cu platformă, distribuirea de lapte în şcoli şi ceremonia 
premiilor de sfârşit de an, vânzătorii ziarului L’Humanite şi 
preoţii în sutană, muncitorii cu caschete şi studenţii cu cra¬ 
vată, portăreii cu lanţ şi profesorii în togă, duminicile la Orly 
şi vacanţele la Hotelul Marinei: un alt univers. Din toate punc¬ 
tele de vedere, într-un sfert de secol a apărut o altă societate. 


Morala s-a schimbat 

Şi spiritele s-au schimbat. S-a spus că stânga, abandonând 
speranţa revoluţionară, a aderat la economia de piaţă. In 
acelaşi timp, dreapta, ca să nu pară demodată, a acceptat 

răsturnarea valorilor promovată în ’68. Din această con¬ 
vergenţă s-a născut, în cursul anilor 1990, ceea ce s-a numit 
liberalismul libertar. In cercurile intelectuale, politice şi cul¬ 
turale, această tendinţă este cea care dă tonul. Această direcţie 

1 y y 

de gândire, în zece sau cincisprezece ani, a impus un criteriu 
comun pentru stânga şi pentru dreapta: drepturile omului. 
Nu drepturile cetăţeanului real, compensate prin îndatoriri, 
ci drepturi abstracte, ridicate la rang de absolut, în faţa cărora 
nu mai există nimic. 

„Etica drepturilor individului, care este o etică laică 
sau universalistă, constituie modelul moral si fundamentul 

y 

absolut al timpurilor moderne democratice" 1 , observă Gilles 
Lipovetsky. Ideologia a întâlnit aici evoluţia societăţii. Din 
cauza urbanizării si a mobilităţii sociale, oamenii au fost 
smulsi din mediul lor originar si aruncaţi în anonimatul 
marilor oraşe: prin urmare, fiecare putea să trăiască conform 
alegerii sale. Regresul dublei culturi laice şi catolice din Franţa 
de după război a reuşit să emancipeze individul, care s-a simţit 
eliberat de apartenenţele sale naţionale, sociale sau religioase. 

De acum înainte, omul este autonom, liber să-şi stabi¬ 
lească propriile coduri sociale, să respingă orice tradiţie sau 
autoritate, să scape de orice constrângere impusă în numele 
colectivităţii. Ridicate la rangul de principii ideologice, drep¬ 
turile omului nu sunt menite să permită individului să tră¬ 
iască în societate, ci să pună societatea în serviciul individului. 
Individul reprezintă un orizont insurmontabil. 

Consecinţa acestei transformări este generalizarea relati¬ 
vismului. De vreme ce orice alegere e personală, orice adevăr 
e relativ. Acest subiectivism nu e considerat doar un semn 
al deschiderii, ci e ridicat la rangul de necesitate morală. 


1. Gilles Lipovetsky, Le Crepuscule du elev o ir, Gallimard, 1992. 

Credinţa că există un adevăr obiectiv este condamnată, în 
zilele noastre, ca o reacţie pe cât de retrogradă, pe atât de 
primejdioasă. Binele şi răul nu mai există în sine: toate valorile, 
schimbătoare, sunt supuse liberului-arbitru al individului. 

De unde şi primatul acordat toleranţei, altă referinţă obli¬ 
gatorie: nu există om politic, jurnalist, filozof, profesor sau 
prelat care să n-o invoce în discursul lui. Opinia publică 
merge în aceeaşi direcţie: toleranţa, după cum o dovedesc 
sondajele, face parte din principalele valori pe care părinţii 
vor să le insufle copiilor. întrucât normele prescrise cândva 
de societate, suspectate de conformism, sunt acuzate că ar 
oprima libertatea individuală, fiecăruia i se lasă posibilitatea 
„să fie el însuşi“. Ca în reclamă: Beyourself. Acest imperativ 
nu are nimic de a face cu evanghelicul „să devii ceea ce eşti“. 
El nu cheamă la fructificarea talentelor, ci acordă fiecăruia 
dreptul de a rămâne aşa cum este el în mod natural. Educat 
sau nu. 

Nimic nu este mai îndreptăţit, aşadar, decât încălcarea 
tabuurilor sau a ce mai rămâne din ele. Acest drept la revoltă 
şi la hulă este prezentat, la rândul său, ca o exigenţă morală. 
A răsturna, a schimba, a mişca, a inova, acestea sunt lozin¬ 
cile care trebuie urmate. Nu subversiunea scandalizează, ci 
stabilitatea. „Dacă mai supravieţuieşte, afirmă ironic Alain 
Finkielkraut, conservatorismul nu o face cu titlul de crez, 
ci de păcat. tq 

Ultimă consecinţă a individualizării valorilor, diferenţa 
e mai mult decât un drept: ea nici nu trebuie să fie numită 
ca atare. De vreme ce totul are aceeaşi valoare, nici un detaliu 
privind vârsta, sexul, originea, apartenenţa la o ţară, cultură 
sau religie nu trebuie să împiedice proiectul pe care orice 


1. Alain Finkielkraut, Nous autres modernes, Ellipses, 2005. 

individ si-1 face pentru viata lui. Să faci diferenţieri în funcţie 

i I t y y 

de aceste criterii ar însemna să practici discriminarea. După 
definiţia din dicţionar, a discrimina înseamnă a diferenţia. 

y y 7 y 

Dar tocmai a diferenţia a devenit ceva imoral. 

y 

Transpunerea oficială a acestei răsturnări semantice şi 
conceptuale o reprezintă crearea, în 2005, a înaltei Autori¬ 
tăţi de Luptă împotriva Discriminărilor şi pentru Egalitate 
(HALDE), însărcinată să urmărească „orice discriminare legată 
de aspectul fizic, de vârstă, sex, orientare sexuală sau origine". 
Având ca punct de plecare o bună intenţie abstractă (re¬ 
pararea nedreptăţilor individuale), această instanţă va dez¬ 
volta, după cum vom vedea, o politică ce va duce la dorinţa 
de a şterge orice diferenţă, ceea ce este practic imposibil şi 
conduce la negarea principiului identităţii, care se află totuşi 
la baza oricărei realităţi. Dar, în lumea non-diferentei, a dife- 
rentia a devenit ceva abuziv. Pentru că oricine merită totul 

y 

după propria sa dorinţă, care este regula absolută. 

Repetate pe toate căile şi pe toate tonurile, de la şcoală 
la televizor, aceste idei constituie fundalul timpurilor noastre. 
A li se supune ar fi o obligaţie morală (şi în curând juridică). 
Aceasta înseamnă corectitudinea morală: o morală revizuită 
de corectitudinea politică. Prin repetare, aceste idei sunt mai 
mult sau mai puţin însuşite de fiecare. Nu întotdeauna însă. 
Căci ele nu se mulţumesc să plutească în aer. Ele antrenează 
aplicaţii practice pe care omul obişnuit nu e gata să le accepte, 
chiar dacă nu le înţelege originea. 

Obiectivul cărţii de fată este de a reda tabloul acestor idei, 

> i 

expunându-le împreună cu transformările petrecute în Franţa, 
şi de a consemna contradicţiile care decurg de aici. Pentru 
că materialul a fost extras din observaţia cotidiană a societăţii, 
nu e de mirare că se vor găsi aici numeroase informaţii 

furnizate de presă sau de sondajele de opinie: dacă aceste oglinzi 
pot fi deformante, ele reflectă totuşi o imagine a realităţii. 

In această perspectivă, trebuie să facem deosebirea între 
ceea ce este inevitabil şi ceea ce nu e decât rezultatul ideologiei 
momentului: la acest nivel, nimic nu este ireversibil. Cu toate 
acestea, trebuie găsită o soluţie. A identifica câteva piste în 
acest sens este si ambiţia acestei lucrări. 



1. Eu si numai eu 

> 


Cel care vorbeşte este un profesor. Predă istoria şi geografia 
într-un liceu de la periferia Parisului. Visul lui ar fi să-i facă 
pe toţi francezii să asiste la recreaţia de la ora 10.30, din şcoala 
lui. „Ceea ce i-ar surprinde, ne asigură el, este masiva renun¬ 
ţare a adulţilor la aplicarea regulilor şi la civilizarea spaţiului 
public. Când nici un ordin nu mai e respectat de multă 
vreme, de ce să fiu eu cel care interzice fumatul, care cere 
ca şepcile să fie date jos de pe cap, cel care pedepseşte o 
îmbulzeală sau o încăierare?“ Descurajat de amploarea sar¬ 
cinii, profesorul face această constatare: „Ca şi ceilalţi, cu 
privirile în jos sau cu umerii ridicaţi, ne ascundem. Depăşiţi 
în fata acestei decăderi civice care ne depăşeşte. Civilizaţia 

se învaţă. Este o sarcină la care am renunţat cu totii.“ 1 
» > > 

Dar nu neapărat indisciplina îl demoralizează pe acest 
profesor: dintotdeauna a fost dezordine în şcoli. La urma 
urmelor, spiritul de frondă este specific naţional. Francezilor 
le place să treacă strada prin locuri nemarcate şi râd de ger¬ 
manii prea disciplinaţi. Totuşi, acest temperament a făcut 
parte mereu dintr-un joc cu regulile sale. Astăzi, nu mai există 
reguli: nimeni nu poate să le definească şi nimeni nu mai 
îndrăzneşte să le amintească. 

i 


1. Le Monde, 18 ianuarie 2006. 

Ca atâţia alţii, profesorul nostru este derutat nu pentru 
că elevii săi se bat, ci pentru că ei nu mai percep autoritatea 
lui ca fiind mai îndreptăţită decât a lor. Ca şi cum n-ar mai 
înţelege nici cel mai mic raport de autoritate. „Cine eşti tu 
ca să-mi vorbeşti aşa?“, gândesc cu voce tare cei care ar trebui 
să se supună în tăcere. Cum să reprezinţi autoritatea într-o 
societate unde autoritatea pare să dispară? Recent, un ziar 
se alarma în legătură cu acest lucru: „De data aceasta, chiar se 
duce de râpă totul. Nu e vorba că o autoritate o înlocuieşte 
pe alta. Principiul însuşi de autoritate dispare, şi trage după 
el cadre didactice, judecători, poliţişti, preoţi şi proprietari/ 41 


în familie, autoritatea în bernă 

Un spot publicitar. O fetiţă o trezeşte pe mama ei în 
miezul nopţii: vrea să mănânce cârnaţi. Dintr-odată, toată 
familia se trezeşte şi-i mulţumeşte copilului pentru această 
excelentă idee. Obiectivul este, evident, să-i incite pe tinerii 
consumatori să-şi determine părinţii să le satisfacă plăcerile. 
Cu orice preţ. Realizatorii clipului au surprins moda tim¬ 
pului: cum să spui „nu“ unui copil? El e stăpânul. 

Adultul cedând în faţa unui copil: ordinea naturală a fost 
inversată. „Mulţi părinţi, mărturiseşte un psiholog, nu mai 
reuşesc să facă faţă tulburărilor de comportament, de eşec şcolar, 
îşi închipuie că odrasla lor suferă de tulburări psihice. Dar, 
în nouă cazuri din zece, ei sunt cei cu care trebuie să lucrăm: 
sunt pur şi simplu pierduţi şi nu mai ştiu să-şi educe copiii.“ 2 

1. Enjeux-Les Echos, martie 2006, număr special „Autoritatea în 

• W « 

criza . 

2. Ibidem. 

Este interzis să interzici: scăderea autorităţii în familie este, 

y 1 

bineînţeles, o moştenire a evenimentelor din mai ’68. Nu 

y 1 y 

este ea rezultatul a ceea ce s-a numit convenţional „noul chip 
al familiei“? înainte, şeful era tatăl. Te mai certai cu el, tare 
câteodată, dar rolul său era clar. în zilele noastre, autoritatea 
familială s-a diluat. Ea e împărţită în cel mai bun caz cu 
mama, dar adeseori mama e singură. Cât despre taţi, acestora 
le displace să-şi asume rolul: în nici un caz nu vor să pară 
nişte idioţi reacţionari. Tati-amici si mame-amice. Câte femei, 
de frica îmbătrânirii, nu se îmbracă la fel ca fiicele lor, până 
la a avea o garderobă comună, şi nu se ocupă de problemele 
lor sentimentale ca o soră mai mare? „O ador pe mama, măr¬ 
turiseşte Juliette, 18 ani, suntem super-prietene. Când mi-am 
pus un piercing în buric, ea a venit cu mine, dar şi-a pus şi 
ea unul, iar asta chiar m-a enervat." 1 

Rousseau trăieşte printre noi. Suntem pătrunşi de filozofia 
lui potrivit căreia copilul e bun de la natură: dragostea pe 
care o avem pentru el ar fi suficientă ca să rezolve problemele. 
Această impresie naivă se loveşte, din păcate, de realitate. 
Un copil nu face în mod automat, şi nici spontan, un lucru 
care i-ar folosi - de pildă, temele. Or, a învăţa înseamnă a 
face, cu trudă, un efort. Multor părinţi le vine greu să accepte 
că odrasla lor trebuie să trudească. Atunci, în caz de conflict, 
negociază. Dar este oare posibil să negociem totul? 

în marea majoritate a căminelor, ambii părinţi lucrează. 
Când copilul se întoarce de la şcoală, e singur. în sfârşit, nu 
tocmai singur: prietenii lui sunt televizorul, calculatorul, consola 
video, iPodul. Nici un contact uman, doar imagini şi sunete, 
pe care le manevrează cum vrea. Ce autoritate întâlneşte el 
care să-l ajute să se formeze şi nu să aleagă doar ce-i place? 


1. ELle , 4 aprilie 2005. 

Fenomenul e evidenţia copiii proveniţi din cupluri separate, 
pe care părinţii îi răsfaţă din punct de vedere material, ca 
să compenseze ce nu le pot oferi pe plan afectiv. Or, familiile 
separate sunt din ce în ce mai numeroase. 

Este împărăţia copilului-rege, căruia îi datorăm „respect”. 
Altădată, respectul era datorat adulţilor: şi în acest caz rela¬ 
ţia a fost inversată. Cu atât mai mult în lumea din subur- 
> 

bii, unde cuvântul „respect” exprimă un raport de forţă: 
cel care cere respect anunţă nu că vrea să-i respecte pe cei¬ 
lalţi, ci că deţine mijloacele prin care se poate face respectat 

de ceilalţi. 

> 


La şcoală, autoritatea în pană 

In cazul în care copiii n-au învăţat acasă respectul faţă 
de autoritate şi compromisurile pe care le presupune viaţa 
în comun, de ce ar tine seama de ele la scoală? Anchetă într-un 
colegiu parizian, unde profesorii participă la o şedinţă de 
explicare a regulamentului interior. „I-am întrebat pe elevi 
ce înseamnă a avea drepturi şi îndatoriri”, povesteşte direc- 
toarea-adjunctă. Cuvântul care a reieşit este „respect”. Echipa 
pedagogică le-a pus întrebări adolescenţilor. De ce au ei im¬ 
presia că nu sunt respectaţi? Răspuns: a le cere să tacă sau 
să-şi dea jos şapca este „un atac la persoană”. Observaţia unui 
profesor: „Intr-o societate în care totul e posibil, a interzice 
ceva este un atac la persoană, şi nu o invocare a interesului 
general.” 1 

Profesorii de astăzi sunt copiii din ’68. Cum să aplice 
reguli pe care majoritatea dintre ei nu le-au învăţat şi pe care 


1. La Croix, 12 decembrie 2001. 

instituţia şcolii le priveşte cu neîncredere, ca pe stigmatele 
unei educaţii depăşite? In Institutele Universitare de Formare 
a Cadrelor Didactice (IUFM), profesorii sunt rugaţi explicit 
să renunţe la disciplină, sub pretextul că sancţiunea ar putea 
fî „rău înţeleasă". Sunt sfătuiţi să „nu-i pedepsească pe elevi", 
ci „să vorbească cu ei" cu scopul de „a construi o autoritate 
democratică" 1 . 

în 2000, Ministerul Educaţiei Naţionale a publicat o 
circulară care prevedea „dispozitive de dialog" în cadrul insti¬ 
tuţiilor şcolare, introducând pentru elevi dreptul de a li se 
asigura apărarea. Adeseori, părinţii sunt complici: în 2005 
s-au numărat 1 300 de decizii ale tribunalelor si Curţilor de 

9 9 

apel în urma recursurilor depuse împotriva profesorilor. într-un 
liceu din al 16-lea arondisment din Paris, un elev surprins 
fumând „iarbă" în toaletă si-a luat un avocat: a fost achitat. 

77 9 

Este de înţeles nemulţumirea profesorilor: ei dau piept 
cu toate relele societăţii. Că împărtăşesc sau nu presupoziţiile 
pedagogiei în vigoare, ei îi suportă efectele. Pentru că există 
o ideologie în spatele pedagogiei oficiale. Altădată, şcoala 
Republicii — care moştenea, în ceea ce priveşte metodele sale, 
tradiţia şcolilor creştine — urmărea în primul rând să trans¬ 
mită cunoştinţe şi să-i împingă pe elevi cât mai sus, până 
la limita maximă a capacităţilor lor. începând cu anii 1970, 
s-a impus o altă concepţie: să se acorde prioritate „dezvoltării 
copilului". Nimic nu egalează plăcerea de a învăţa: să evităm 
constrângerile. Elevii au aptitudini egale: să renunţăm la selec¬ 
ţie. Cultura de altădată era elitistă: să deschidem învătămân- 

9 9 

tul spre realităţile de astăzi. 

1. Reportaj într-un IUFM din Val-de-Marne, Le Figaro, 1 februarie 
2006. 

Acest fond searbăd şi optimist a însoţit timp de treizeci 
de ani deciziile luate de Educaţia Naţională. în 1975, legea 
Haby creează colegiul unic, de la clasa întâi până la a două¬ 
sprezecea: profilarea timpurie este descurajată. în 1989, legea 
Jospin stabileşte ciclurile de învăţământ în timpul cărora nu 
poate fi dictată repetarea clasei. Intrarea în clasa a cincea e 
automată, chiar dacă elevul nu ştie să citească. Aceeaşi lege 
Jospin creează şi IUFM-urile. 

Asupra acestor temple ale noii pedagogii, mărturiile tine¬ 
rilor profesori abundă. Toţi îşi mărturisesc starea de confuzie 
faţă de formarea pe care au primit-o. Dacă disciplina, s-a spus 
mai sus, e proscrisă, în ceea ce priveşte cunoştinţele, discursul 
este la unison. Principiul fondator al Institutelor Universitare 
de Formare Pedagogică (IUFM): elevul trebuie să fie autorul 
propriilor sale cunoştinţe. „Noi nu trebuie să ne pregătim 
pentru a transmite cunoştinţe, ci pentru «a învăţa pe cineva 
să înveţe»", îsi aminteşte Rachel Boutonnet. Această tânără 
învăţătoare a fost admonestată de mai multe ori în timpul 
stagiului. în special în privinţa orelor de istorie: „Copiii, i 
se spunea, nu au nevoie de ştiinţa dumneavoastră ca să şi-o 
construiască pe a lor. La urma urmei, cu cât ştiţi mai puţin, 
cu atât mai bine." 1 

în toate IUFM-urile, dispoziţiile sunt identice. Nu mai 
există lecţii de la catedră, nici învăţarea pe de rost, ca să nu-i 
avantajeze pe cei ajutaţi de părinţi. Sacrificarea ortografiei 
(botezată „grafie aleatorie") şi a gramaticii, pentru ca nimeni 
să nu mai fie afectat. Clasicii? De evitat. Cultura „burgheză" 
nu-si mai are locul în şcoala democratică, mai ales dacă este 
acuzată că ar contraveni canoanelor epocii. Un formator nu 

1. Rachel Boutonnet, Journald’une institutrice clandestine., Ramsay, 
2003. 

este de acord să se predea Ciclul , reproşându-i lui Corneille 
că face „apologia rasismului" 1 . Trebuie să râdem, să plângem? 

La liceul Joffre din Montpellier, clasele a unsprezecea ana¬ 
lizează Sufletul solitar , autobiografia lui Herve Vilard, cântăreţ 
de succes din anii 1970 ( Capri, cest fini). Lucrarea va fi pre¬ 
zentată la oral, la bacalaureat. „Această carte are adevărate 
calităţi literare", ne asigură un profesor de franceză. „E mai 
uşor să te identifici cu Herve Vilard decât cu Montaigne, 
pentru că e mai aproape de noi" 2 , întăreşte o elevă. 

Ca să muncească, trebuie să-i faci să se distreze: aceasta 
pare opinia generală. Consiliul naţional pentru programele 
de învăţământ a organizat în 2003 un colocviu la Sorbona 
pe tema „Cultură şcolară şi plictiseală": plictiseala ar fi de 
acum înainte „sursă de suferinţă" pentru elevi şi, prin urmare, 
cauză a violenţei. Acelaşi refren la Pierre Merle, sociolog care 
condamnă „umilirea" a căror victimă ar fi liceenii, umilire 
care se datorează profesorilor tentaţi să recurgă la „autori¬ 
tarism". „Nu vă miraţi, ne mustră el, că elevii ajung să se 
revolte, să distrugă totul şi să taie roţile în parcări." 3 

Nici o constrângere, numai plăcere; nu mai există note, 
sau doar note aranjate pentru ca nici un elev să nu fie dez¬ 
avantajat; nu se mai repetă clasa; bacalaureatul e acordat cu 
generozitate (81,3% de reuşită în 2006): aducerea tuturor 
la nivelul celui mai slab pare să fie primul comandament al 

Educaţiei Naţionale. Rezultatul e cunoscut: nivelul scade. 

> > 

In 1993, 6 000 de liceeni au fost testaţi după probele certifi¬ 
catului de studii din anii 1920. Comparaţia cu lucrările din 

1. Franţois Vermorel, La Ferme auxprofesseurs. Journal d’un sta- 
giaire, Editions de Paris-Max Chaleil, 2006. 

2. Le Figaro , 24 mai 2006. 

3. Pierre Merle, L’Eleve humilie , PUF, 2005. 

acea perioadă, păstrate în arhivele de la Somme, a condus 
la următoarea concluzie: majoritatea elevilor n-ar fi trecut 
examenul. 

După fostul ministru Luc Ferry, aproape o treime din 

elevii care intră în clasa a cincea nu ştiu să citească si să 

> > 

socotească. La 17 ani, un tânăr din zece are dificultăţi reale 
de lectură. Ortografia? Un test de dictare făcut de gruparea 
Salvaţi literele arată că, pe baza criteriilor de corectare din 
1970, 56% din liceenii din 2004 ar obţine nota zero. în plus, 
limbajul sms-urilor nu îmbunătăţeşte situaţia. Dar cum dis¬ 
culpi de acest dezastru metodele pedagogice în vigoare? 

Gilles de Robien, ministru al Educaţiei Naţionale, a anun- 
ţat în 2006 abandonarea metodelor globale şi semiglobale 
de predare a cititului. Proiectul stârneşte o mişcare colectivă 
de opoziţie. „Un copil nu poate fi închis într-o colivie, obli¬ 
gă ndu-1 să silabisească timp de luni de zile, afirmă un editor 
şcolar. Trebuie să dăm si un sens metodei de învăţare." Con- 

> y y 

form unui sondaj Ifop din septembrie 2006, 64% dintre pro¬ 
fesorii din ciclul primar declară că nu-şi vor schimba metoda, 
sub pretextul că învăţarea cititului s-ar lovi de „dificultăţi 
socio-culturale la anumiţi copii". Mii de părinţi vor continua 
deci să cumpere vechea metodă Boscher, manual de silabisire 
care nu beneficiază de nici o validare oficială. 

în fiecare an, din 800 000 de băieţi şi fete care participă 
la Ziua de Pregătire pentru Apărare, 60 000 sunt în situaţie 
de dificultate şcolară şi 20 000 sunt pe cale de marginalizare 
socială. Mai limpede spus, un adolescent din zece iese din 
şcoală fără să fi reţinut nimic. Ideologii dau vina mereu pe 
obstacolul reprezentat de sărăcia mediului social sau pe ori¬ 
ginea străină. Iată obiecţia lingvistului Jean-Claude Milner: 
„Oare credem cu adevărat că profesorii din zonele marginalizate, 

în timpul celor două războaie mondiale, nu au avut de-a 
face cu copii ai căror părinţi nu vorbeau franceza, cu pres¬ 
tigiul delincventei, cu şomajul? Ei nu ajungeau la concluzia 
că şcoala trebuie să dispară si să se renunţe la învăţământ." 1 

Adevărul e că şcoala suferă de boala timpului său. O epocă 
ce supraestimează drepturile individului în detrimentul în¬ 
datoririlor sale. Cultul eului distruge principiul fondator al 
învăţământului, potrivit căruia profesorul transmite cunoş¬ 
tinţele sale elevului care este acolo ca să înveţe. Relativismul 
> > 

agravează această tendinţă, lăsând să se creadă că melodiile 

lui Herve Vilard au aceeaşi valoare ca Eseurile lui Montaigne. 

Refuzul disciplinei pune capac distrugerii sistemului, întrucât 

cel care încalcă regula nu este pedepsit. 

In 2005, Laurent Lafforgue este numit de şeful statului 

în cadrul înaltului Consiliu al Educaţiei. Această instanţă, 

> > 

creată recent de legea Fillon, are drept scop evaluarea fon¬ 
dului comun de cunoştinţe asimilate la sfârşitul clasei a două- 

i > i 

sprezecea şi aprecierea formării profesorilor. Lafforgue, în 
vârstă de 39 de ani, este un matematician-cercetător, care 
a primit medalia Fields în 2002: o minte strălucită. La o lună 
după ce a fost numit, el îi scrie preşedintelui acestui consiliu 
o scrisoare care va fi făcută publică: „Am ajuns la concluzia 
că sistemul nostru de educaţie publică este pe cale de dis¬ 
trugere totală. Această distrugere este rezultatul tuturor poli¬ 
ticilor şi tuturor reformelor adoptate de toate guvernele 
începând cu sfârşitul anilor 1960. Aceste politici au fost inspi¬ 
rate de o ideologie care nu mai acordă valoare cunoştinţelor 
si care implică dorinţa de a atribui scolii alte roluri decât 
cel de a instrui." Câteva zile mai târziu, rebelul periculos este 
rugat să demisioneze pentru „poziţii violente" contra Educaţiei 


1. Jean-Claude Milner, De l’ecole , Seuil, 1984. 

Naţionale. învăţământul eşuează, dar semnalarea acestui lucru 

> 9 9 ’ 

nu este corectă din punct de vedere moral. 


Când politeţea dispare 

Dispariţie a autorităţii în familie, regres al autorităţii 

în scoli. Cum această dublă deficientă se resimte în viata 
> > > 

cotidiană, din ce în ce mai mulţi francezi par că nici n-au 
avut parte de educaţie. Să nu idealizăm: şi Socrate se plângea 
că tinerii nu ştiu cum să se poarte la masă. Regulile de politeţe 
au evoluat mereu, dar nu doar în casele burghezilor erau 
învăţaţi copiii, odinioară, cum să se poarte, cum să aibă o 
poziţie corectă şi de ce să nu vorbească neîntrebaţi. Mai puţin 
formale în familiile sărace, convenţiile urmăreau acelaşi scop: 
să marcheze raportul ierarhic dintre generaţii. Respectul era 
datorat bătrânilor şi superiorilor — deci şi femeii, căci politeţea 
tradiţională occidentală a considerat femeia superioară din 
punct de vedere moral. 1 

Dacă ne uităm la evoluţia actuală, aceste maniere par că 
vin din vremea lui Mathusalem. Şi în acest caz, ideologia a 
avut rolul său: o anumită critică de stânga s-a dedat la com¬ 
baterea bunelor maniere, pentru că ele ar fi fost un instru¬ 
ment de dominare a claselor superioare. Dar nici schimbările 

din societate nu sunt inofensive. Tatii-amici si mamele-amice 

» > 

au stabilit o relaţie de egalitate cu odraslele lor. Liberalizarea 
moravurilor a eliminat galanteria. Şcolarizarea timpurie, munca 
femeilor, legăturile de familie restrânse, despărţirea cuplurilor 
şi civilizaţia timpului liber au făcut ca odrasla să fie socializată 
în afara familiei: la şcoală, la sala de sport, pe stradă, în faţa 


1. Frederic Rouvillois, Histoire de lapolitesse, Flammarion, 2006. 

televizorului si calculatorului. Sunt acestea locuri sau instru- 
> 

mente ale educaţiei? 

» 

Politeţea se vrea un limbaj comun. O societate în care 

individualismul-rege triumfă dă naştere unui efect invers: 

afirmarea de sine, nepăsarea faţă de ceilalţi. Eu şi numai eu. 

Răspândirea telefonului mobil ne oferă exemplul cel mai 

caricatural. Acest obiect desfiinţează toate barierele: oriunde 

» 

am fi, orice oră ar fi, este permis să vorbeşti cu oricine, 
„bucurându-i“ de această conversaţie (şi de viaţa profesională 
sau privată) pe vecinii de tren sau de birou. 

Mii de semne indică dispariţia politeţii. Dispariţia etichetei, 
generalizarea tutuirii, ţinuta relaxată în orice împrejurare 
(renunţarea la cravată, toată lumea în blugi şi bascheţi). O 
singură dorinţă: lipsa de constrângere. Vânzătorii se adap¬ 
tează situaţiei. Asociaţia pentru valorizarea inovaţiei în do¬ 
meniul mobilierului stimulează fabricanţii să propună fotolii, 
canapele şi paturi pentru „generaţia tolănită". „Această gene¬ 
raţie, spune unul dintre responsabilii săi, nu se aşază, se trân¬ 
teşte, apoi se prelinge pe spătarul scaunului. Tolănitul rămâne 
surd la imperativul parental al lui «stai drept»." 1 

„Bună ziua" şi „mulţumesc" devin cuvinte rare (provo¬ 
când, în magazine, reacţia vânzătorilor care îşi fac lecţia spu¬ 
nând un „bună ziua" şi un „mulţumesc" pe un ton rece, un 
mod nepoliticos de a se crede politicos). Să te ridici pentru 
a ceda locul în metrou sau în autobuz este un reflex care 
şi-a pierdut valoarea. Punctualitatea pare facultativă: aproape 
jumătate din tineri, potrivit unui sondaj, cred că întârzierea 
la o întâlnire nu este ceva grav. Prezenţa regulată la locul de 
muncă nu mai pare obligatorie. „Unii tineri angajaţi, constată 


1. Liberation , 12 mai 2006. 

un director de resurse umane, au o concepţie laxă despre 
orar. Ei vin la muncă după cum vor, sau întrerup un stagiu 
sau o formare atunci când vor.” 

Nu mai există reţinere, doar delăsare: nu e nici o întâm- 
plare că expresia este la modă. Insultele sunt proferate fără 
motiv, atunci când nu se fac gesturi obscene. Agresivitatea 
se banalizează. Francezii sunt tot timpul nervoşi. La volan, 
în transportul în comun, la ghişeele serviciilor administrative, 
în magazine, şi chiar la medic: un practician din patru se 
plânge de acest lucru. La spital, infirmierele suportă injurii, 
dosare aruncate în fată, câteodată chiar si lovituri. 

Fenomenul nu cruţă nici domeniul muncii. Vandalismul? 

> 

„Avem de-a face în întreprinderi cu ceea ce se întâmplă în 
suburbii”, mărturiseşte un patron. Graffiti în lifturi sau în 
toalete, pubele îndesate cu pahare pe jumătate pline, hârtii 
pe jos: de astea, se va ocupa femeia de serviciu. „Nu le putem 
totuşi oferi acestor tineri educaţia pe care ar fi trebuit s-o 
primească la şcoală”, bombăne un manager. Concluzia jur¬ 
nalistului care a adunat aceste opinii: există „sălbatici în 

costum si cravată” 1 . 

> 

Dacă îi chestionăm pe francezi despre valorile a căror 
decădere o regretă cel mai mult în ultimii douăzeci de ani, 
politeţea apare pe primul loc. Imediat apoi vine onestitatea. 
Şi în acest domeniu, individualizarea raporturilor sociale a 
condus la regresiunea civismului — cuvânt care nu se mai 
foloseşte. în viaţa cotidiană sunt practicate mii de înşelătorii. 
Să călătoreşti fără bilet? Nu-i o tragedie. Să-ţi iei un fals con¬ 
cediu medical? Nu-i nimic rău în asta. Să utilizezi un cârd 


1. Le Point, 5 ianuarie 2006. 

de sănătate la care nu ai dreptul? Nu-i nici o crimă. Astfel, 
comportamentele delictuale devin un lucru foarte frecvent. 

Şi în acest caz ideologii invocă dificultăţile financiare care 
îi împing pe cei mai săraci la fraudă. Dar săraci erau o 
mulţime în Franţa anilor 1950: statisticile SNCF nu înre¬ 
gistrau totuşi mii de călători fraudulosi. Si cum altfel să 
interpretezi, decât printr-o schimbare a mentalităţilor şi 
printr-o confuzie a reperelor morale, faptul că oameni cărora 
nu le lipseşte nimic se folosesc de punctele slabe ale sistemului 
pentru a profita? 

Numai pentru Sorbona, frauda ajunge de la 10% la 20% 
la facultăţile de filologie. Explicaţia: cu o înscriere obţinută 
la preţul de 140 de euro, se beneficiază de asigurare socială, 
de cea complementară şi de reduceri la cinema sau la trans¬ 
port. In fiecare an, „studenţii" se înscriu ştiind că nu vor 
urma nici un curs. De exemplu, Emmanuelle, de 23 de ani, 
agent de comunicare într-o întreprindere privată. Pasionată 
de călătorii, această tânără s-a înscris la cursurile de limbă 
finlandeză de la Facultatea de Limbi Străine. Cu carnetul 
de student, ea a putut să-şi ia un bilet de avion foarte ieftin. 
Anul următor şi-a falsificat actele: „Nu era să plătesc încă 
o dată taxele de înscriere" 1 , povesteşte ea. Inutil de adăugat 

că n-a învătat nici un cuvânt în finlandeză. 

> 

Tot astfel, tinerii avocaţi se înscriu în număr mare la făcui- 

> 

tate, însă nu pentru a pregăti o teză din care nu vor scrie 
un rând, ci pentru a profita de asigurarea de sănătate pentru 
studenţi, mai avantajoasă decât pentru profesiile liberale. O 
societate unde oamenii legii trişează este o societate unde 
triumfa morala individualistă a lui „eu si numai eu". 

” 9 


1. Le Figaro, 13-14 mai 2006. 

A reînvăta să educi 

Când nu mai sunt reguli, totul se prăbuşeşte. Pentru că 
e imposibil să trăieşti împreună dacă fiecare îşi clădeşte 
propria morală şi îşi justifică comportamentul după interese 
personale. Opinia comună simte acest lucru: 84% dintre 
francezi cer mai multă autoritate la scoală, 74%, în familie. 1 
Şi 68% dintre ei consideră bunele maniere drept ceva deo¬ 
sebit de important de transmis copiilor 2 . Un detaliu care 
stârneşte, poate, zâmbete - manualele de bune maniere au 
mare succes de librărie: nostalgie după o artă pierdută? In 
2000 a fost creat un Institut francez al „artei de a trăi", menit 
să răspundă cererii tinerilor angajaţi care, nedeprinzând 
manierele răspândite nu demult prin educaţia burgheză, resimt 
acest lucru ca pe un handicap. 

„Copiii noştri nu se nasc diferiţi de cei de altădată, 
sunt pur şi simplu mai puţin educaţi", observă Jean-Marie 
Petitclerc, politehnist, preot şi educator. Adăugând: „Ceea ce 
se întâmplă astăzi ţine deci de responsabilitatea adulţilor." 3 

Trebuie să începem cu începutul: să reînvăţăm să educăm. 
Ceea ce presupune, în primul rând, să abandonăm iluzia 
bunătăţii naturale a flintei umane. Orice nou-născut, amin- 
teste psihiatrul Samuel Lepastier, este un potenţial gangster: 
dacă ar fi înarmat, ar fi în stare să tragă pentru biberonul 
lui. Copilul nu învaţă de la sine să-şi controleze pulsiunile, 
să-şi stăpânească dorinţele, să facă diferenţa între bine şi rău, să 
tragă linia între ceea ce e permis şi ceea ce e interzis. A ceda 

1. Sondaj Enjeux-Les Echos/CSA, martie 2006. 

2. Les valeursdes Franţais, sub direcţia lui Pierre Brechon, Armând 
Colin, 2003. 

3. Le Figaro Magazine , 3 noiembrie 2001. 

celui mai mic capriciu al său înseamnă să-l laşi să crească 
cu ideea că totul i se cuvine. A-i oferi tot ce-i face plăcere 
înseamnă să-l faci incapabil, ca adult, să renunţe la ceva sau 
să înfrunte un refuz. Totul trebuie început devreme, preci¬ 
zează Boris Cyrulnik: înainte de apariţia limbajului, adică 
de la vârsta de doi ani. Neavând succes decât dacă e făcut 
în mod continuu, acest efort trebuie urmat în timpul copilă¬ 
riei şi adolescenţei. El presupune o revoluţie mentală în 
cadrul familiei: presupune ca adulţii să îndrăznească să-şi 
exercite autoritatea dată de natură. 


Reinstaurarea autorităţii în scoală 

> > 

La ce ar servi totuşi ca educaţia să-şi recâştige impor¬ 
tanţa în cadrul familiei, dacă sălile de clasă rămân sub pu¬ 
terea lui „eu şi numai eu“? Criza şcolii nu e o problemă de 
mijloace materiale: Educaţia Naţională dispune de cea mai 
mare tranşă din bugetul statului. Adevărata problemă este 
funcţia alocată instituţiei şcolare si spiritul care trebuie să 
domnească acolo. 

In 2003, Luc Ferry a lansat o mare dezbatere despre 
şcoală. Chiar dacă ea a fost controlată de reţelele de stânga 
care aveau grijă ca marile principii ale sistemului să nu fie 
ameninţate, tendinţa generală a evidenţiat o prioritate de 
bun-simt: trebuie reabilitate noţiunile de bază ale scolii: 

9 9 9 

cititul, scrisul şi socotitul. Legea prezentată de Franţois Fillon, 
doi ani mai târziu, a stabilit un „fond comun de cunoştinţe". 
Ministrul a fost huiduit, legea sa n-a fost acceptată decât în 
parte, dar ideea a prins: primul rol al învăţământului este 
de a transmite cunoştinţe. Chiar dacă propunerile lui Gilles 
de Robien privind predarea lecturii şi a gramaticii întâlnesc 

o opoziţie puternică, dezbaterea se focalizează încă în jurul 

misiunilor elementare ale scolii. Semn bun. 

> 

Şi disciplina? Raportul asupra marii dezbateri din 2003, 
„Ce spun francezii despre şcoală", ridică în slăvi „reabilita¬ 
rea rolului sancţiunii". De la începutul anului şcolar 2006, 
liceenilor trebuie să li se acorde în fiecare trimestru o „notă 
privitoare la viaţa şcolară", punctând sârguinţa, respectul 
regulamentului interior şi angajamentul elevului în viaţa 
şcolii. Sindicatele au condamnat degeaba „concepţia mora- 
lizantă asupra reuşitei şcolare", un principiu rămâne totuşi 
în picioare: nu există educaţie fără pedeapsă. 

Nu demult, şcolarii purtau o uniformă. In zilele noastre, 
goana după haine de marcă accentuează diferenţele sociale 
şi încurajează extorcarea. „Problema uniformei ar merita să 
fie pusă", afirmă în 2003 Xavier Darcos, pe atunci ministru 
delegat al învăţământului. In 2006, Gilles de Robien s-a 
arătat adeptul experimentării uniformei „în câteva instituţii 
care cer lucrul acesta". Se poate lua în discuţie chiar şi carac¬ 
terul mixt al şcolii. Intr-o lucrare care a suscitat polemici la 
începutul anului şcolar 2003, sociologul Michel Fize - fost 
participant la evenimentele din ’68 - şi-a pus întrebări despre 
pertinenţa acestui caracter mixt, având în vedere ritmul 
specific dezvoltării băieţilor şi fetelor. 1 

Autoritate, uniformă, caracter mixt: Liberation se ridică 
împotriva „tentaţiei reacţionare" care ameninţă şcoala. Nu 
suntem încă acolo. Totuşi, se lansează idei care contrazic 
discursul ţinut timp de treizeci de ani. Nou este faptul că 
ele vin din partea unor profesori care şi-au pierdut iluziile. 

1. Michel Fize, Les Pieges de la mixite scolaire, Presses de la Renais- 
sance, 2003. 

Marc Le Bris, învăţător si director de scoală în Ille-et-Vi- 
laine, a aplicat mult timp metodele pedagogice moderne. 
După ce a văzut dezastrul pe care acestea îl provoacă, a făcut 
o schimbare radicală: întoarcerea la metodele tradiţionale, 
învăţarea noţiunilor fundamentale. Povestindu-şi experienţa, 
el a obtinut un succes cu volumul Si copiii voştri nu vor sti 
să citească... nici să socotească l , în care denunţă presiunile 
pe care superiorii Educaţiei Naţionale le exercită asupra pro¬ 
fesorilor care se îndepărtează de la direcţia oficială. A fost 
apoi rândul lui Jean-Paul Brighelli să publice un bestseller, 
Producţia de cretini 1 * . Fost militant de extremă stânga, acest 
profesor agregat în Litere cere restabilirea normelor în şcoală, 
ca şi revalorizarea şcolilor de meserii, pentru a-i orienta spre 
meserii manuale pe cei care nu reuşesc să intre la liceu. Con¬ 
cluzia lui: „Nu se poate consolida o casă şubreziră. Se dărâmă 
şi apoi se reconstruieşte/ 1 

In 2006, după ce consacră o anchetă acestei contestări 
interne a Educaţiei Naţionale, Le Nouvel Observateur se în- 
treabă: „Câţi oare se gândesc la aceste idei negre? O mică 
familie/ 4 Dar săptămânalul citit de toţi profesorii dă semne 
de îngrijorare: „Mica familie începe să ia proporţii/ 4 

In Franţa, un copil din doi se transferă la un moment 
sau la un altul al şcolarizării sale la o scoală catolică. Datorită 

y y 

motivaţiei religioase a părinţilor săi? Numai 15% din familii 
sunt în acest caz. La urma urmelor, din punctul de vedere 
al programelor, al manualelor, al formării profesorilor, al 

1. Marc Le Bris, Et vos enfants ne saurontpas lire... ni compter. 
La faillite obstinee de l’Ecole franţaise, Stock, 2004. 

2. Jean-Paul Brighelli, La Eabrique du cretin , Jean-Claude Gaw- 

sewitch, 2005. 

pedagogiei şi al discursului dominant („învăţarea valorilor 
cetăţeneşti“), învăţământul privat cu contract, laicizat în mare 
măsură, diferă foarte puţin de învăţământul public.* Dar în 
ceea ce priveşte disciplina şi atmosfera care domneşte, perfor¬ 
manţele sale fac legea în lumea şcolară. Depăşite de numărul 
de cereri, şcolile catolice resping înscrierile. Conform unui 
studiu realizat în 2005 de Credoc**, principalii factori care-i 
determină pe părinţi să-şi înscrie copiii în învăţământul pri¬ 
vat sunt următorii: un bun nivel şcolar (91%), calitatea pro¬ 
fesorilor (81%) şi transmiterea valorilor morale (67%). In 
mare, aceste cifre exprimă aşteptările populaţiei faţă de şcoala 
publică. 

Prăbuşirea învăţământului public este oare inevitabilă? 
Exemplele dovedesc contrariul. 

La Boulogne-Billancourt, o şcoală primară a demarat un 
proiect numit „Zece luni de şcoală şi de operă“. Douăzeci 
şi şapte de elevi din clasa a treia, în vârstă de 9 ani, au scris 
un libret pentru mitul lui Apolo şi Dafne, pus pe muzică 
de un profesor de la conservatorul din Atena. Opera a fost 
interpretată în prezenţa tinerilor autori. „Noi avem ca scop, 
spune directoarea, să-i deschidem pe copii spre o cultură la 
care în mod normal nu au acces deloc. Cu toţii s-au implicat 
în proiect, indiferent de originea lor familială.Precizare: 
şcoala face parte din zona de educaţie prioritară (ZEP). A 
asigura un învăţământ de calitate copiilor dintr-o zonă dificilă 
este deci posibil. 

* „Multe instituţii catolice nu mai au decât numele catolic 11 , se plânge 
monseniorul Cattenoz, episcop de Avignon, în septembrie 2006 ( n.t .). 

** Centru de cercetare pentru studiul şi observarea condiţiilor 
de viaţă (n.t.). 

1. Le Figaro, 11 iulie 2005. 

Liceul Jean-Baptiste Corot, o şcoală din Beauvais, este 
situat şi el intr-un cartier cu probleme. „I-am învăţat pe elevi 
să spună bună ziua, să-şi dea jos gluga de pe cap, povesteşte 
directorul de studii. In fiecare săptămână, o comisie exami¬ 
nează cazul elevilor care sunt în pericol să piardă anul şcolar." 
Absenteismul e combătut. „La fiecare oră, supraveghetorii 
îşi fac rondul, iar părinţii celor absenţi sunt înştiinţaţi", explică 
Florian, elev în anul II la Lăcătuşerie. „Sunt chiar examene 
orale miercuri după-amiază", adaugă Rachel, care pregăteşte 
o diplomă de studii secundare (BEP) pentru vânzători. La 
sfârşitul anului, cei mai buni primesc un „Corot de aur", 
acordat în faţa întregului liceu celor care au o medie mai 
mare de 12 şi o prezenţă regulată la ore. Rezultatul: în patru 
ani, procentul de reuşită la BEP a trecut de la 45 la 93%. 1 
Cu puţin efort, se obţin rezultate prin menţinerea disciplinei 
si valorizarea meritului şcolar. 

9 I 

Eşecul sistemului şcolar se află în centrul crizei societăţii 

9 9 9 

noastre. El o şi reflectă, de altfel. Cum ar putea să rezolve 
şcoala problemele care vin din afară? O anchetă realizată în 
2006 de Ministerul Educaţiei Naţionale subliniază că noua 

9 9 

generaţie „pare să dispună de un liber-arbitru destul de pu¬ 
ternic". Frumos eufemism. Cum să le ceri elevilor preţuirea 
efortului, simţul disciplinei şi respectul celuilalt, dacă aceste 
valori sunt ignorate sau ridiculizate în anturajul lor? Eul este 
detestabil, spunea morala tradiţională. Epoca noastră a aşezat 
individul în centrul a tot. Pentru a scăpa de acest lucru, va 
trebui să-i învăţăm pe copii să nu spună „eu şi numai eu". 


1. Le Figaro, 9 septembrie 2005. 

Instituirea unui serviciu civil pentru tineri? Aproape toate 
formaţiunile politice o cer. Acest principiu este votat, în 
referendum, de nouă francezi din zece; totuşi, mai puţin de 
jumătate sunt de acord cu caracterul lui obligatoriu. In cazul 
primilor vizaţi, verdictul este mai clar: 73% din cei între 18 
şi 24 de ani se declară pentru un serviciu facultativ. „Eu îmi 
pregătesc licenţa şi nu am timp“, explică Marion, studentă 
la Paris IX. „Ar trebui să fie bine plătit", susţine Antoine, 
înscris la Institutul de Management de la Creteil. „Dacă este 
obligatoriu, voi cere să fiu scutită" 1 , spune Solene, studentă 
la Paris I. 

Cluburi sportive, asociaţii caritabile, cercuri culturale, 
organizaţii de pensionari: în ţară sunt în jur de 10 milioane 
de voluntari, din care 3 milioane îşi asumă un angajament 
permanent. Observatorii notează totuşi o dublă schimbare. 
In primul rând, voluntarii disponibili, fideli şi cu activitate 
regulată, sunt din ce în ce mai rari. In 1997, numărul lor 
era estimat la 13% dintre voluntari; în 2003, nu mai erau 
decât 8%. Explicaţia unui specialist: „Indivizii de astăzi nu 
se mai comportă ca cei de ieri. Pot să se implice, dar pentru 
o durată determinată." 2 

1. Le Monde, 5 octombrie 2006. 

2. „Franţa benevolă 14 , raport din 2005 al Centrului de studii şi 
de cercetare asupra filantropiei. 

A doua tendinţă — voluntarii nu acţionează, dacă putem 
spune aşa, gratuit: unul din doi lucrează în sectorul sportiv, 
unde satisfacţia personală predomină, unul din trei recunoaşte 
că acţiunea lui este un mijloc de a-şi petrece timpul, şi şase din 
zece văd în aceasta o ocazie de a întâlni oameni. „Timpurile 
s-au schimbat, constată sociologul Roger Sue. Voluntariatul 
nu se mai bazează pe dăruire, ci pe reciprocitate. Voluntarul 
aşteaptă în urma angajamentului său tot felul de câştiguri. $q 

A te sacrifica pentru ceilalţi facea parte odinioară din 
îndatoririle morale. în prezent, în sondajele de opinie, numai 
două persoane din zece menţionează altruismul ca pe o valoare 
de transmis copiilor. Fără îndoială că francezii participă în 
număr mare la donaţiile pentru cauze umanitare. Când gene¬ 
rozitatea e solicitată pe micul ecran (Telefonul) sau printr-o 
emoţie orchestrată la scară mondială {tsimami -ul care a devas¬ 
tat Asia), banii curg în valuri. Dar a face bine trimiţând un 
cec înseamnă oare să dăruieşti de la tine? „Epoca noastră, 
comentează Gilles Lipovetsky, nu mai crede în imperativul 
de a trăi pentru celălalt. Individul contemporan nu este mai 
egoist ca altădată, el afirmă fără ruşine prioritatea indivi¬ 
dualistă a alegerilor sale. Iată noutatea: nu mai este imoral 
să te gândeşti doar la tine.“ 1 2 

Mereu „eu şi numai eu“. 


Triumful hedonismului 

Altădată, hedonismul era privit cu suspiciune. Această 
mentalitate s-a menţinut mult timp, prin dubla cultură laică 

1. Roger Sue, Renouer le lien social\ Odile Jacob, 2001. 

2. Gilles Lipovetsky, Le Crepuscule du devoir , ed. cit. 

şi creştină, bazată pe muncă, efort şi asceză. In cursul anilor 
1960, îndepărtarea ameninţării războiului, creşterea nivelului 
de trai, liberalizarea moravurilor şi spiritul individualist au 
inversat perspectivele. De atunci, fericirea, starea de bine şi 
plăcerea au devenit ceva absolut. „Mi-am făcut plăcere", se 
spune. O asemenea mărturisire ar fi fost altădată indecentă. 
Acum, ea dă tonul. 

Transformarea societăţii merge în acest sens. Orele de 
muncă s-au redus: din 1945, cu 13 ore legale pe săptămână. 
Chiar dacă cele 35 de ore de azi îi determină pe salariaţi să-şi 
împartă concediile, şase persoane din zece pleacă în fiecare 
an în vacanţă, adică în jur de 36 de milioane de francezi. 
La marea migraţie estivală se adaugă cea a sporturilor de 
iarnă. Un al patrulea S a fost adăugat trilogiei anilor 60: sea, 
sex, sun andsnow. O nemaipomenită schimbare a modului 
de viaţă, o nemaipomenită răsturnare a mentalităţilor. 

Civilizaţia timpului liber, a tinereţii (nimeni nu mai vrea 
să îmbătrânească, bătrânii numindu-se de altfel seniori, ceea 
ce e mai şic), civilizaţia sărbătorii. „Obiectivul meu este să 
redau capitalei un aer festiv", anunţă Cristophe Girard, noul 
responsabil cu afacerile culturale la Paris, puţin după alegerea 
lui Bertrand Delanoe. Parada tehno, parada gay, Nopţile albe: 
Oraşul-lumină îi deschide calea lui „homo festivus" (Philippe 
Muray), acest mutant pentru care viaţa nu e decât o săr¬ 
bătoare. Un mit de necontestat: cele trei milioane de vizitatori 
ai plajei de la Paris au parte de nisip şi de palmieri, dar nu 
se cade, cu riscul de a trece drept un cârcotaş, să le atragi 

atentia că marea nu e nicăieri. 

> 

„După dumneavoastră, ce este cel mai important în viaţă?" 
La această întrebare, şase francezi din zece răspund: să fii 
sănătos. Fără îndoială, nimănui nu-i place să fie bolnav. Dar 

afirmaţia ascunde o convingere mai profundă, care exprimă 
de altfel o transformare a mentalităţilor. Corpul nostru, gân¬ 
deşte epoca noastră, este intangibil. Un cult care ajunge să 
creadă că doar corpul aflat în deplinătatea funcţiilor sale este 
demn de acest nume. 

Cum să crezi contrariul? Progresul medicinei şi al igienei 
a permis prelungirea duratei de viaţă, care depăşeşte 80 de 
ani pentru francezii de ambele sexe. Cu atât mai mult pen¬ 
tru femei: o fată din trei născută după 2000 va atinge suta 
de ani. Dar nu atât bătrâneţea dă înapoi, cât tinereţea o ia 
înainte. Să rămâi tânăr la trup şi la minte, iată ceea ce con¬ 
tează: mesajul este repetat zi de zi. „Să îndepărtezi urmele 
bătrâneţii, scrie o revistă, nu e numai o satisfacţie narcisică, 
este aproape o datorie civică.Nimic nu e prea scump ca 
să fii în formă: talasoterapie, regimuri de slăbire, mâncare 
biologică, bronzare artificială, produse antirid. Fără să uităm 
gimnastica sau aerobicul. 

Locul ocupat de sport în timpul liber, conversaţiile din 
cafenele, chioşcurile de ziare sau programele televizate reflectă 
în mod grăitor hedonismul contemporan. Trei francezi din 
patru se consideră sportivi. Chiar dacă trebuie făcută deose¬ 
birea între sportul de plăcere — pe care îl practicăm - şi spor¬ 
tul spectacol — pe care îl privim —, şi chiar dacă sportul 
spectacol tinde să se identifice cu showbizul (jucători trans¬ 
formaţi în staruri, mize financiare uriaşe), aceste două aspecte 
ale sportului se întâlnesc în cultul corpului. Modelul grecilor 
e dat uitării. Aceştia, aminteşte Alain Finkielkraut, „trăiau 
într-o lume închisă, în care trebuiau să se împlinească, în 
vreme ce sportul modern pune în practică şi în scenă aspiraţia 


1. Le Nouvel Observateur, 11 august 2005. 

infinită la depăşirea de sine" 1 . A fost uitată şi lecţia ingenuă 
a lui Coubertin care atribuia sportului un rol de formare 
morală. Acesta nu mai tinde, de acum înainte, să fie o şcoală 
de comportament, ci o finalitate în sine, ca şi cum ar da un 
scop sau un sens existenţei. Voga sporturilor extreme trădează 
narcisismul epocii: la capătul încercării, cel care îşi asumă 
riscurile primeşte recompensa senzaţiei tari. 

Franţa numără trei milioane de handicapaţi. In ciuda inten¬ 
ţiilor afişate şi a promisiunilor electorale, societatea nu se 
grăbeşte deloc să le asigure un loc: infirmii nu corespund 
canoanelor corectitudinii corporale. Femeile însărcinate cu 
un copil presupus handicapat îndură tot felul de presiuni 
ca să renunţe la sarcină. Prin decizia în cazul Perruche, s-a 
remarcat apariţia tendinţei de a considera naşterea cu han¬ 
dicap un prejudiciu ce trebuie despăgubit. 2 

Dacă un corp imperfect este o povară greu de purtat, un 
corp care a ajuns la capătul vieţii este la fel de jenant. Miile 
de familii confruntate cu drama maladiei Alzheimer tre¬ 
buie să se descurce cu bolnavii lor fără ajutorul colectivităţii. 
Urmând aceeaşi logică, sub influenţa câtorva cazuri extreme, 
ca acela al lui Vincent Humbert, tetraplegicul „ajutat să moară" 
de către mama sa, opinia generală este în majoritate favorabilă 
eutanasiei pentru cazurile incurabile. Nimeni nu vrea să-i 

1. Alain Finkielkraut, Nous autres modernes, Ellipses, 2005. 

2. In 2000, părinţii lui Nicolas Perruche, handicapat congenital, 
au fost despăgubiţi. în 2002, o lege cu caracter retroactiv a pus capăt 
acestei decizii, precizând că „nimeni nu poate să pretindă o despă¬ 
gubire pe baza simplului fapt de a se fi născut“. în 2005, Curtea Euro¬ 
peană a Drepturilor Omului a condamnat Franţa la despăgubirea a două 
cupluri cu copii al căror handicap a scăpat diagnosticului prenatal. 

mai vadă în realitate pe cei grav bolnavi, pentru că nimeni 
nu vrea să mai vadă moartea: 70% din oameni mor singuri, 
la spital. 

Tot ce-1 trimite pe om la finitudinea corpului său este 
refulat. „Secolul XX, subliniază Herve Juvin, a inventat un 
nou corp. Medicina l-a scăpat de suferinţă, bunăstarea şi pacea 
i-au dat un capital de viaţă fără precedent. Noua morală a 
frumuseţii si seducţiei îi promite o tinereţe fără sfârsit. Revo- 
luţia moravurilor nu numai că i-a permis să caute peste tot 
plăcerea proprie, dar i-a făcut din aceasta o datorie. Iar el 
visează la nemurire pe ruinele religiilor şi ale ideologiilor." 1 

Individualismul domină: mă îngrijesc de mine însumi. 
Hedonismul are întâietate: îmi fac plăcere. Cultul corpului 
se afişează: mă menţin în formă. întrebare: aceste imperative 
categorice, sub pretextul libertăţii, nu dau naştere altor depen¬ 
dente care sunt tot atâtea servituti? 


Drogurile, alcoolul: bolnavii din plăcere 

„Fumatul ucide". Ca si celelalte ţări, si Franţa interzice 
fumatul în locurile publice. în 2006, în urma unui litigiu 
care a avut loc în Irlanda, Comisia Europeană a considerat 
că o întreprindere poate să refuze să angajeze un fumător fără 
să fie acuzată de discriminare la angajare. „Fumătorii, explica 
patronul cu pricina, nu-şi dau seama de riscurile la care se 
expun, ceea ce înseamnă că nu au nivelul de inteligenţă pe 
care îl caut." în Franţa, legea s-ar opune unei asemenea decizii. 
Dar pentru cât timp? în curând, aşa cum în Statele Unite 


1. Herve Juvin, L'Avenement du corps, Gallimard, 2005. 

tutunul este considerat un produs murdar, respectarea inter¬ 
dicţiei fumatului nu va mai fi de ajuns: va trebui să nu fii 
fumător deloc. Pe când, acum treizeci de ani, pachetele erau 
distribuite regulat tinerilor care îşi făceau serviciul militar! 

Pe plan medical, pericolul tutunului este dovedit: pro¬ 
blema nu este însă aici. Pentru că a fuma înseamnă a-ţi pune 
corpul în pericol, dezaprobarea generală în ceea ce priveşte 
fumatul reflectă preocuparea igienică actuală. In mod ciudat, 
restricţia este totuşi slăbită când e vorba de reprobarea altor 
pericole, ale căror efecte nu se resimt doar pe plan fizic. Fu¬ 
mătorul care „arde" două pachete pe zi îşi riscă sănătatea, 

dar nu si echilibrul mental: tutunul nu afectează facultă- 
> 

ţile intelectuale. Se poate spune acelaşi lucru despre alcool 
sau droguri? 

In 1998, raportul profesorului Roques, cerut de guvernul 
Jospin, asigură că haşişul este mai puţin periculos decât tutu¬ 
nul sau alcoolul. Se ştie că alcoolul este un pericol, în special 
pentru tineri: câte vieţi nu s-au pierdut pe şosele după o 
noapte de beţie? In 2005, în jur de un minor din zece măr¬ 
turiseşte că s-a îmbătat în cursul anului trecut.,Adolescenţii, 
comentează un medic, consideră alcoolul doar ca pe un psi¬ 
hotrop. Este un produs care duce la transă." 1 Nu mai e nevoie 
de cocteilurile obişnuite pe bază de whisky sau de vodcă: 
pentru tineri, vânzătorii abili au inventat premix- urile, bău¬ 
turi dulci foarte alcoolizate. Petrecerile studentesti sunt din 

) > 

ce în ce mai mult un pretext pentru orgii bahice. Pentru serile 
şi weekendurile de integrare sponsorizate de firme, consu¬ 
maţia este gratuită. „Petrecerile Şcolii Superioare de Comu¬ 
nicaţie sunt nişte beţii care întrec orice măsură", spune un 


1. Le Point, 7 decembrie 2006. 

student. Vomă, comă etilică: viitoarea elită economică a Franţei 
îşi pregăteşte cariera aplecată deasupra toaletei. 

Conform Observatorului Geopolitic al Drogurilor, Franţa 
numără 4 milioane de consumatori de canabis. La 17 ani, 
în jur de un tânăr din doi l-a încercat. Vârsta medie a primei 
ţigări cu „iarbă“ se situează pe la 15 ani, câteodată chiar spre 
12-13 ani. La 19 ani, un tânăr din sase fumează, în fiecare 
zi, până la zece ţigări cu canabis câteodată. Două treimi din 

tinerii şcolarizaţi ştiu de unde să-si procure hasis. 

> » > >1 > > 

Aceste cifre sunt înspăimântătoare. însă cui trezesc ele 
indignarea? 

Concluziile raportului Roques despre caracterul nenociv 
al canabisului au fost contrazise de toate cercetările ulterioare. 
Adulţii care aveau vârsta de 20 de ani după 1968 au păstrat 
amintirea haşişului din tinereţe. Ştiu ei oare că produsul din 
zilele noastre nu mai e acelaşi? Bernard Plasait, raportor al 
comisiei de anchetă a Senatului asupra toxicomaniei, amin¬ 
teşte că nivelul de THC (tetra-hidro-canabinol, principiul 
psihoactiv al canabisului) s-a mărit de zece ori. 1 THC-ul 
este un halucinogen. Utilizarea sa repetată antrenează dimi¬ 
nuarea facultăţilor intelectuale şi a reflexelor psihomotorii. 
Anumite droguri, în supradoză, îşi înzecesc efectele, provo¬ 
când delir şi crize de panică. Chiar dacă pericolul este mai 
mare în cazul alcoolului, conducătorii auto aflaţi sub influenta 
drogurilor riscă de două ori mai mult să facă un accident 
rutier. în 2005, analiza sângelui persoanelor moarte la volan, 
care aveau mai puţin de treizeci de ani, a arătat că patru din 
zece consumaseră canabis. 

1. Bernard Plasait, Cannabis, scandaleuses complaisances, Franţois- 
Xavier de Guibert, 2004. 

Apatie, demotivare, tulburări de memorie, lipsa rapor¬ 
turilor sociale: câte eşecuri şcolare nu-si află aici originea? 
Haşişul îşi face apariţia încă din şcoala generală. în licee, el 
circulă. Obişnuinţa îi împinge pe anumiţi studenţi să ia dro¬ 
guri puternice. După Barometrul Sănătăţii 2006, 2,6% din¬ 
tre francezi ar fi consumat cocaină: adică 1,5 milioane de 
persoane... 

Ca procent, Franţa se situează — trist record - pe locul 
al treilea în cadrul ţărilor consumatoare de droguri. Flagelul 
îi atinge în primul rând pe tineri. Dacă cei din showbiz se 
droghează de mult, acum e vorba de întreprinderi: funcţi¬ 
onarii superiori, pentru a rezista la presiunea exercitată asupra 
lor, recurg în număr din ce în ce mai mare la stupefiante. 
„Canabisul, cocaina, ecstasy şi amfetaminele au început să 
pătrundă pe piaţa de muncă", relevă o anchetă. Din măr¬ 
turisirile lor, aceşti utilizatori aşteaptă de la droguri „un plus 
de siguranţă care le va permite să facă faţă stresului, un stres 
ce ar atinge multe meserii în care predomină cultul perfor¬ 
mantei individuale" 1 . 

> 

Majoritatea tinerilor nu ştiu că folosirea canabisului este 
pedepsită prin lege. în practică, legislaţia din 1970, care pe¬ 
depseşte utilizarea şi traficul de stupefiante, nu mai este 
aplicată: în 2003, din peste 82 000 de persoane arestate pen¬ 
tru consum de canabis, doar 1 500 au fost condamnate. Tole¬ 
ranţă judiciară? Nu numai. Cum ar putea tribunalele, pline 
de altminteri, să facă faţă unui comportament transformat 
în fenomen de masă? Unii găsesc aici un argument pentru 
a determina legea să se plieze după fapte. Conform sondajelor, 


1. Le Figaro, 3 mai 2006. 

o treime din francezi este favorabilă nepedepsirii consumului 
de droguri. 

Suedia, Spania şi Olanda au liberalizat folosirea cana- 

bisului, provocând o creştere a consumului. Cele trei ţări 

urmează astfel o direcţie contrară celorlalte. In Franţa, Minis- 

> > 

terul Sănătăţii a lansat în 2005 o campanie având ca scop 

„să confrunte mitul canabisului cu adevărul despre el“. Cu 

toate acestea, administraţia numără susţinători ai liberaliză- 

rii, sub pretextul că aceasta ar permite un mai bun control 

al produselor vândute. în 2006, 80 de deputaţi au cerut o 

comisie de anchetă asupra Misiunii Interministeriale de Luptă 

împotriva Drogurilor şi a Toxicomaniei (MILDT), acuzând-o 

că a finanţat asociaţii care ar fi incitat la „consumul curat 

de droguri“. De fapt, politica de reducere a riscurilor aplicată 

acum vreo zece ani garantează un consuni „supravegheat medi- 

cal“. Medici în slujba drogurilor: cine se revoltă împotriva 

acestei contradicţii? 

> 

Dar oare drogarea sub control medical nu e exact ceea 
ce fac, chiar dacă este ilegal, sportivii de performanţă? Ciclis¬ 
mul, atletismul, rugbiul, tenisul sau fotbalul, nici una din 
aceste discipline nu scapă suspiciunii de dopaj. în 2006, la 
Bordeaux, cu ocazia procesului „amestecului belgian", cocteil 
de amfetamine, cocaină si heroină care înlătură barierele 
fizice, un fost campion profesionist vorbeşte de un dopaj gene¬ 
ralizat, „de la mecanic la alergător". Doctorul William Lowen- 
stein, specialist în toxicologie, a constatat că, din o sută de 
consumatori de heroină, douăzeci dintre pacienţii săi au făcut 
sport de performanţă. După părerea lui, sportul intensiv poate 
da naştere unei dependenţe în urma căreia pot apărea şi altele. 

Petrecerile rave sunt periculoase 

Drogarea în masă, nu asta se întâmplă în timpul petre¬ 
cerilor rave, autorizate totuşi de forurile publice? „Dispo¬ 
zitivul de securitate a funcţionat fără probleme“, se bucură 
subprefectul departamentului Cher, după Teknival-ul de la 
1 mai 2006. Pe câmpia de la Berrichone, 80 000 de tineri 
au călcat în picioare timp de trei zile 70 de hectare de teren 
rechiziţionate, înconjuraţi de ziduri de boxe care deversau 
o cascadă de decibeli. O adunare legală, păzită de 750 de jan¬ 
darmi şi 350 de pompieri. 

Cum se poate dansa de la cinci la zece ore în şir, într-un 
zgomot infernal, fără ajutorul substanţelor ilegale? Nouă 
raver -i din zece consumă canabis, şapte din zece ecstasy. De 
zece ani, asociaţia „Medecins du monde“ instalează în mij¬ 
locul petrecerilor rave corturi de prim ajutor cu un stand 
ce distribuie paie, seringi şi prezervative, precum şi o camio¬ 
netă sanitară unde „petrecăreţii" îşi testează drogul. In 2005, 
testarea a fost interzisă din „lipsă de fiabilitate". Pentru adu¬ 
narea de la Bourges, asociaţia umanitară a decis s-o păstreze 
cu scopul de „a reduce riscurile", dar, somată de prefectură 
să se conformeze legii, a întrerupt testările în a doua zi a 
petrecerii. In ciuda confiscării drogurilor şi a arestărilor (doi 
jandarmi atacaţi cu cuţitul), mii de drogaţi şi-au continuat 
agitaţia. Sub privirea pasivă a forţelor de ordine. 

350 000 de francezi au participat cel puţin o dată la o 
petrecere rave. începând cu 2002, orice adunare mai mare 
de 250 de persoane trebuie să fie declarată în prealabil, sub 
pedeapsa confiscării materialului de sonorizare. La propu¬ 
nerea organizatorilor festivalurilor tehno, în fiecare depar¬ 
tament au fost numiţi mediatori, cu aprobarea Ministerului 
de Interne şi a Ministerului Culturii, pentru a înlesni dialogul 

între prefecţi, politicieni şi raver- i: statul este deci co-orga- 
nizator al petrecerilor rave. In iulie 2006, primăria din Vannes, 
care gestionează aerodromul oraşului, sesizează tribunalul 
administrativ. Acesta suspendă decizia prefecturii prin care 
a fost rechiziţionat aerodromul pentru desfăşurarea festi¬ 
valului Teknival. încălcând legea, Ministerul de Interne şi 
prefectura merg mai departe: petrecerea ravev a avea loc. Cum 
să-şi ridice în cap tinerii care nu vor decât să se distreze... 

Pentru cei care locuiesc în apropiere, petrecerile rave sunt 
un coşmar. Pentru ţărani, o catastrofa: garduri smulse, câm¬ 
puri devastate, parcele distruse din cauza miilor de cutii 
de bere aruncate pe jos. în august 2002, la Treogan, în de¬ 
partamentul Cotes-d’Armor, o instalaţie de sonorizare este 
aşezată la 50 de metri de o crescătorie de pui. Familia de 
crescători îşi petrece toată noaptea în mijlocul celor 20 000 
de păsări înnebunite de zgomot, ca să le împiedice să se 
îngrămădească într-un colt si să moară sufocate. Bilanţul: 
500 de pui morţi. Pagubele materiale cad în sarcina con¬ 
tribuabililor. Şocul suferit de agricultori nu poate fi evaluat; 
în orice caz, el nu interesează pe nimeni. 

Lupta împotriva drogurilor este mai întâi o problemă 
intelectuală. Fără s-o aprobe, societatea n-o combate cu ade¬ 
vărat: ea cade la învoială. De fapt, originea acestei toleranţe 
vine din faptul că a te droga este un drept recunoscut. Oare 
generaţia care este acum la putere nu fuma „iarbă“ acum 
treizeci de ani, reclădind lumea, aşezată pe un covor de cânepă 
şi ascultând Bob Marley într-o cameră decorată cu postere 
de Andy Warhol? 

Oricât de paradoxal ar părea, toleranţa în materie de dro¬ 
guri nu se află în contradicţie cu cultul corpului care pre¬ 
domină în acest moment. Deoarece corpul perfect la care 

visează omul contemporan este un corp clădit de el însuşi. 
Fiecare este propriul său stăpân şi face ce vrea cu viaţa lui. 
Dacă el găseşte plăcere în droguri, e dreptul său: societatea 
trebuie să respecte libertatea individului-rege. 


Dependenţa se plăteşte 

Dacă tutunul nu dă decât o dependenţă fiziologică, alco¬ 
olul şi drogurile o adaugă şi pe cea psihică. In acest domeniu 
apar noi forme de dependenţă. Spitalele înfiinţează din ce 
în ce mai multe servicii de tratare a dependenţei de droguri: 
în 2006, guvernul a adoptat un plan financiar cu scopul de 
a ajuta la punerea lor în funcţiune. Adicţia, neologism pro¬ 
venit din limba engleză (addiction), are un sens larg, pentru 
că poţi deveni dependent de orice, de la sex la canabis, de 
la ciocolată la jocurile de noroc. 

Sunt semnalate acum dependenţe legate de instrumentele 
de comunicare şi de distracţie. Folosirea lor exagerată poate 
conduce la ceea ce psihiatrii numesc „patologii ale excesului". 
„In timpul anumitor consultaţii pentru toxicomani, observă 
doi medici, avem de-a face cu tineri devoraţi de febra lungilor 
zile, şi uneori a lungilor nopţi, petrecute în faţa calculatorului. 
Ei au devenit dependenţi, aşa cum sunt alţii de alcool sau 
heroină." 1 

In medie, francezii se uită la televizor trei ore şi jumătate 
pe zi. La copiii între 8 şi 14 ani, media pe zi este de două 
ore şi un sfert. După părerea pedopsihiatrului Claude Allard, 
absenţa micului ecran îi creează copilului dependent senzaţia 

1. Marc Valleur, Jean-Claude Matysiak, Les Pathologies de l exces , 
JC Lattes, 2006. 

„unei lipse insuportabile". Această dependenţă provoacă urmă¬ 
toarele efecte: izolare, insomnie, dificultăţi şcolare, dezinteres 
crescând pentru relaţiile afective. 

Dacă adulţii ascultă muzică patruzeci de minute pe zi, 
tinerii dotaţi cu cd-player şi iPod petrec două ore şi jumătate 
în fiecare zi având în urechi un fond muzical. In total, şapte 
francezi din zece recunosc că nu pot să trăiască Iară muzică: 
liniştea este pentru ei o agresiune. De unde şi numărul mare 
de difuzoare în cafenele, restaurante, hoteluri, magazine, gări 
şi în sălile de aşteptare la medic sau chiar pe plajă. Ne duce 
gândul la Bernanos: „Lumea modernă este o conspiraţie împo¬ 
triva oricărei forme de viată interioară." 

) 

In jur de un cămin din două posedă un calculator, aprins 
mai mult de 24 de ore pe lună. O medie pe care unii o depă¬ 
şesc cu prisosinţă. Internetul, cu forumurile sale al căror ano¬ 
nimat îţi permite să te joci cu identitatea, devine câteodată 
o capcană. După părerea unui psiholog, satisfacţia resimţită 
de un individ în acest mod poate să-l determine s-o caute 
din nou într-un mod compulsiv şi să taie legăturile cu viaţa 
sa reală. Un studiu realizat în Canada estimează că depen¬ 
denţii de internet sunt „mai solitari şi consacră mai puţin 
timp relaţiilor cu partenerul, copiii sau prietenii". 

Douăzeci de milioane de console pentru jocuri video sunt 
în uz. „Dependenţii sunt din ce în ce mai numeroşi, mai 
ales de la apariţia internetului de mare viteză", susţine un 
psihiatru. în 2005, Boris, student la o şcoală de ingineri, a 
fost internat, din oficiu, într-un spital psihiatric din cauza 
dependenţei sale de jocuri video; în urma unui doliu care 
l-a marcat, el trăia douăzeci de ore pe zi închis într-o sală 
de jocuri din Paris, pierzând şaptesprezece kilograme. 

Un alt caz este dependenţa de telefonul mobil. Câţi ado¬ 
lescenţi pot să se lipsească de el? 

De ce toate aceste dependenţe? După psihologul Nicole 
Aubert, înclinaţia spre exces ar fi trăsătura aparte a individului 
„hipermodern“, al cărui defect este „excesul de inexistenţă“. 
„Lipsiţi de cadre, explică ea, de mari valori transcendentale, de 
repere religioase, nu mai suntem îngrădiţi ca altădată. Pentru 
a umple acest vid existenţial, cădem pradă dependenţei." 1 

Absolut neîngrădit, stăpân peste plăcerea sa, unde ajunge 
individul contemporan? La noi forme de alienare. 


în regatul psihologilor 

După Barometrul Sănătăţii din 2005, 8% dintre francezi 
sunt depresivi. In ceea ce priveşte consumul de calmante, 
ţara se situează pe primul loc în Europa: 2,4 milioane de 
persoane iau zilnic medicamente pentru a lupta împotriva 
anxietăţii sau insomniei. Tinerii nu sunt scutiţi de depresii, 
stări de oboseală nemotivate şi anorexie. După un studiu 
făcut de Societatea de asigurare de sănătate a studenţilor, şase 
studenţi din zece se întâmplă să nu se simtă în formă şi jumă¬ 
tate să se simtă „angoasaţi". Şi ei se îndoapă cu calmante 
sau stimulante, reflex care, pe viitor, nu va face decât să înrău¬ 
tăţească situaţia: mii de părinţi au obiceiul să le dea copiilor 
Ritaline, un medicament asemănător amfetaminelor. 

„Accident uman": câte întârzieri nu sunt explicate, pe 
liniile de tren sau de metrou, prin acest eufemism ce se referă 
la o sinucidere? „Ceea ce mă surprinde astăzi este vârsta fra¬ 
gedă a celor disperaţi", spune un agent de la căile ferate. în 
Europa, Franţa are cel mai mare procent de sinucideri în rândul 
adolescenţilor. în 2005, la Ivry-sur-Seine, două „rockeriţe" 


1. Le Figaro, 2 noiembrie 2005. 

de 14 ani se aruncă dintr-un turn. Iată mărturia colegei uneia 
din ele: „Ne spunea tot timpul că viata ei e terminată, că voia 
să se sinucidă." Conform Societăţii de asigurare de sănătate 
a studenţilor, 15% dintre studenţi declară că au avut tendinţe 
suicidare. 

încă un fapt. Franţa numără 1,5 milioane de pacienţi 
care urmează un tratament psihiatric, din care mai mult de 
70 000 de persoane sunt spitalizate cu forţa din motive de 
sănătate mentală. Capacităţile serviciilor competente fiind 
depăşite, internările sunt de scurtă durată: bolnavii ies din 
spital nu pentru că ar fi vindecaţi, ci pentru că trebuie să 
elibereze locul. Drept urmare, trecem zilnic pe lângă indivizi 
periculoşi. în 2004, o asistentă şi o infirmieră de la spitalul 
psihiatric din Pau au fost asasinate într-un mod bestial de 
un bolnav mintal în libertate. Ministrul sănătăţii va anunţa 

9 9 

noi finanţări pentru spitalele de psihiatrie. Ele sunt mereu 
aşteptate, dar oare soluţia pe termen lung este o chestiune 
de finanţare? 

9 

Poate ar trebui să ne întrebăm înainte de toate despre 
motivele profunde ale acestor dezechilibre psihice. Hedo¬ 
nismul contemporan, s-a spus, favorizează dependenţele, care 
reprezintă tot atâtea alienări. El aruncă omul într-o stare de 
singurătate extremă. în ciuda comportamentului lor gregar, 
individualismul e mai evident în cazul tinerilor. Adolescentul 
de astăzi, odată întors de la şcoală sau de la facultate, e cel 
mai adesea singur. Singur în faţa televizorului. Singur în faţa 
calculatorului. Singur cu telefonul mobil. Singur cu căştile. 
Singur cu ţigara cu „iarbă". Singur într-o discotecă sau la o 
petrecere rave, chiar dacă e înconjurat de o mulţime de oa¬ 
meni: nu este grăitor faptul că dansul în cuplu nu mai e la 
modă? Partenerul e o constrângere în plus. Libertatea absolută 

înseamnă individul singur cu el însuşi. Dar ce face el cu această 
singurătate copleşitoare, dacă nu ştie ce să facă cu viata lui, 
lipsită de orice reper moral? 

Societatea noastră de masă, care nu mai articulează con¬ 
vingerile comune şi valorile împărtăşite, se aseamănă cu o 
dună de nisip unde indivizii nu sunt decât nişte grăunte mătu¬ 
rate de vânt. Ce-i leagă pe unii de alţii? Din nou, se repune 
aici problema dispariţiei autorităţii. Dacă individului nu i 
se poate impune nimic, totul este posibil. Dacă totul are aceeaşi 
valoare, nimic nu mai are sens. Lipsit de criterii şi repere ce 
ar ţinti dincolo de persoana lui, omul este definitiv lăsat în 
seama lui, limitat la pulsiunile, pasiunile şi dorinţele sale. 
Chiar dacă va muri din această cauză. 

La polul opus, interdicţiile joacă un rol structurant. „Un 
factor decisiv pentru ca toxicomania să nu apară în ado¬ 
lescenţă, întăreşte psihiatrul Lionel Rotenberg, este ca părinţii 
să pună o interdicţie clară şi categorică." 1 Pentru a salva plă¬ 
cerea, trebuie să învăţăm din nou care ne sunt limitele. Pentru 
a salva dorinţa, trebuie să redescoperim tabuurile. Pentru a 
salva libertatea, să restabilim autoritatea. 


1. Le Nouvel Observateur, 15 septembrie 2005. 



3. Atitudinea sexuală 


1 246 de pagini, un kilogram de hârtie. Volumul se găseşte 
în milioane de locuinţe. La pagina 436 a acestui catalog de 
produse de vânzare prin corespondenţă, celebra marcă Rou- 
baix propune, printre articole de îmbrăcăminte şi de bu¬ 
cătărie, produse pentru confortul personal. Descoperim aici 
lubrifiantul Kamasutra, pictura pe corp cu ciocolată („Pic¬ 
taţi poeme de dragoste pe corpul partenerului vostru") şi, 
însoţite de o fotografie, nouă modele de vibratoare. Numă¬ 
rul 4, „Du-te vino", este livrat cu trei baterii. Rotaţiile şi 
vibraţiile numărului 8, „Dublă plăcere", se reglează diferit: 
astfel de precizări nu sunt niciodată inutile. Cumpărătoarele 
revistei bilunare Jalouse au primit câte unul, gratuit, în de¬ 
cembrie 2003: era oferit odată cu acel număr. „O premieră 
în istoria presei", se lăudau promotorii acestui delicat cadou. 

„In vieţile noastre foarte stresate, noi încurajăm ideea că 
sexul este bun pentru sănătate", explică directorul comercial 
de la Parashop , o reţea de farmacii ce vinde articole care, acum 
douăzeci de ani şi mai mult, nu se găseau decât în sex-sho- 
puri. Acesta este refrenul clipei actuale: sexul este sănătos, 
sexul face bine, este cel mai bun antidepresiv. 

Discursul emancipării sexuale, de tip anii ’70, este de¬ 
păşit: interdicţiile, de orice fel, au dispărut. Legitimarea pan- 
sexualismului care, de la ziare la radio, de la televiziune la 
publicitate şi de la cinema la roman, a pus stăpânire pe 

societatea noastră presupunea altceva. Acest altceva este starea 
de bine, igiena. Să faci dragoste sau să-ţi oferi senzaţii tot 
timpul, oriunde, cu oricine şi oricare ar fi sexul său este bine 
pentru corp. Iar dacă este bine pentru corp, este bine şi pen¬ 
tru moral. Este important deci să spui şi să arăţi acest lucru, 
prin toate mijloacele, în toate ocaziile. 


Un totalitarism sexual 

Presa? Revistele dedicate femeilor trec printr-o schimbare: 
de la erotism la pornografie. De cincizeci de ani, Elle se doreşte 
a fi săptămânalul claselor înstărite emancipate. Numărul 
„Special Sexe“ din 9 octombrie 2006 atinge totuşi nişte culmi. 
In sumarul acestor „38 de pagini consacrate celebrării iubirii, 
a ceea ce ne excită, ceea ce ne înnebuneşte", cititoarea găseşte 
un răspuns la toate: „Masturbarea este la modă", „Eu şi fela- 
ţia", „Eu şi cunilingus", „Sodomia fără tabu", „Pentru sau 
împotriva jucăriilor sexuale?" Toate astea ilustrate cu chipul 
unor creaturi răvăşite de orgasmul la care au ajuns singure. 
Iar femeile obişnuite răsfoiesc aceste subtilităţi în metrou. 

) y 

In materie de spectacol, al treilea sex nu e în pierdere: afişele 
unei reviste lunare gay, vizibile în toate chioşcurile din marile 
oraşe, expun în văzul lumii efebi dezbrăcaţi până la brâu, 
cu privirea languroasă. 

Radio? In fiecare seară, de la Fun Rock la Skyrock, pe 
frecventele tinerilor sunt emisiuni în cursul cărora auditorii 

y 

îşi povestesc emoţiile, reuşitele şi eşecurile lor: sexul în direct. 

Televiziunea? Intr-o seară din septembrie 2003, France 2 
difuzează un film care conţine numeroase secvenţe de relaţii 

y y y 

sexuale nesimulate, printre care o scenă de felaţie în prim-plan. 
Emisiunea este însoţită de singura menţiune: „Interzis celor 

sub 12 ani.“ Spre aducere-aminte, rememorăm motivul pentru 
care, la sfârşitul anilor ’60, acelaşi canal de televiziune publică 
concediase o prezentatoare: apăruse în faţa camerei cu o fustă 
ce descoperea genunchii. 

Cinema? Shortbus , un film american ieşit pe ecrane în 
noiembrie 2006 în Franţa, constituie, potrivit ziarului Libe¬ 
ration, „o meditaţie asupra iubirii, susţinută de o mulţime 
de autofelaţii şi penetrări". Scenariul se desfăşoară într-un 
local de întâlniri newyorkez, unde cuplurile de cele două 
sexe se combină între ele: afişul prezintă o figură formată 
din corpuri goale, bărbaţi şi femei, unii peste alţii, cu capul 
la picioarele celuilalt. Dacă filmul este interzis celor sub 16 
ani, el este proiectat fără restricţii în sălile din Champs-Elysees 
sau din Montparnasse. La stânga, coadă la bilete pentru Cele 
douăsprezece munci ale lui Asterix, la dreapta, coadă pentru 
Fac sex în grup. 

Publicitatea? In versiunea de înaltă calitate, mărcile de 
pret-ă-porter se folosesc, pentru a-şi lăuda articolele de stil, 
de femei în extaz şi androgini languroşi: lux şi lascivitate pe 
hârtie lucioasă. In versiunea mai modestă, o marcă de deser¬ 
turi sugerează, printr-o campanie publicitară, modul cel mai 
gurmand de a suge un cornet de îngheţată: fără comentarii. 

Legislaţia franceză posedă un întreg arsenal de texte care 
pedepsesc atentatul la pudoare sau incitarea la dezmăţ. Nici 
un magistrat n-ar îndrăzni să facă apel la ele. De altfel, de 
ce ar mai fi utile aceste legi, de vreme ce nimeni nu pare a 
se mai indigna de nimic? 

Potrivit statisticilor, vârsta medie a primului raport sexual, 
pentru băieţi, ca şi pentru fete, se situează în jurul a 17 ani. 
Ginecologii, profesorii şi psihologii constată totuşi creşterea 

numărului de relaţii precoce: de la 13-14 ani, mulţi adolescenţi 
au o viaţă sexuală regulată. Cu excepţia familiilor unde pre¬ 
ceptele religioase sunt prezente, tabuul virginităţii a căzut. 
Mai mult: în 1990, 60% dintre femeile catolice practicante 
afirmau că Biserica nu trebuie să impună reguli în ceea ce 
priveşte viaţa sexuală, mai mult de două treimi declarându-se 
pentru relaţiile prematrimoniale. 

între 13 şi 18 ani, două fete din trei iau anticoncepţionale; 
o treime ar fi recurs deja la pilula de a doua zi. Să faci dragoste 
fără să rămâi însărcinată: „Tinerele femei de astăzi, consemna 
Evelyne Sullerot, se întreabă cum era posibil acest lucru îna¬ 
inte. £<1 Aproape şase tineri din zece folosesc prezervativul. 
Un obiect banal, a cărui publicitate nu este legală decât din 
1987 şi care se comercializează în marile magazine din 1997: 
cine îsi mai aduce aminte? 

Numeroşi părinţi, deja trecuţi, la aceeaşi vârstă, prin cul¬ 
tura sexualităţii libere, adăpostesc sub acoperişul lor zben¬ 
guielile odraslei: este normal, cred ei. La patruzeci de ani 
după revoluţia contraceptivă, toate generaţiile sunt invitate 
să facă dragoste şi să o facă bine. „Corpul tău îţi aparţine şi 
poţi să-ţi doreşti să ai o relaţie cu cine vrei tu“, susţine o 
broşură destinată liceenilor din île-de-France, document 

9 

finanţat de contribuabili. Pe 13 octombrie 1998, Viagra ajunge 
pe piaţa franceză. La ora 14 şi 30 de minute, toate stocurile 
sunt epuizate, ceea ce-i face să chicotească pe francezi. Impo¬ 
tenta nu afectează totuşi decât o infimă minoritate a bărba- 

9 9 

ţilor, dar succesul medicamentului miracol exprimă convingerea 
acestei epoci: este important să fii mereu la înălţime. 

1. Evelyne Sullerot, Pilule, sexe, ADN. Trois revolutions qui ont 
bouleverse la familie , Fayard, 2006. 

Pe 18 martie 2001, lista propusă de Bertrand Delanoe 
câştigă primăria Parisului. In piaţa primăriei — ziarul Libe¬ 
ration a relatat această scenă - un oarecare jubilează: „Este 
minunat, avem în sfârşit un primar simpatic într-un oraş 
simpatic. Şi asta îi va face pe oameni simpatici/ 4 Nu înainte 
de a se întoarce spre ferestrele luminate ale clădirii, strigând: 
„Bertrand, te iubim!“ Chiar dacă noul ales nu a făcut aluzie 
la acest lucru în cursul campaniei sale, toată lumea ştie că 
el a fost, acum trei ani, primul om politic care şi-a dezvăluit 
orientarea sexuală. 

în 2006, Brokeback Mountain, un film premiat cu Leul 
de aur la Veneţia, stoarce lacrimi prin nefericirile a doi cowboy 
gay din America anilor 1960-1970: lumea dinainte. Acum 
douăzeci şi cinci de ani, în Franţa, homosexualul era, teoretic, 
un bolnav pentru psihiatrie şi un delincvent în ochii legii, 
între scoaterea relaţiilor homosexuale de sub incidenţa legii 
penale (1982) şi adoptarea pacs-urilor* (1999), o operaţiune 
de lobby fără precedent, condusă simultan în toată lumea 
occidentală, a transformat iubirea dintre indivizi de acelaşi 
sex dintr-o anomalie într-o banalitate. O luptă câştigată: 
pentru 68% dintre francezi, homosexualitatea este un mod 
acceptabil de a-ţi trăi sexualitatea. Ceilalţi sunt rugaţi să se 
obişnuiască cu ideea. 

9 

în 2005, în metroul parizian, o campanie publicitară 
pentru un salon gay prezintă imaginile a doi bărbaţi şi două 
femei sărutându-se. Regia de transporturi a respins la început 
aceste imagini, pe motiv că riscau să-i „şocheze pe toţi călă¬ 
torii". Ea a trebuit apoi să le accepte, sub presiunea înaltei 

* Pact civil de solidaritate, încheiat între două persoane majore, 
de sex diferit sau de acelaşi sex, în vederea organizării unei vieţi 
comune ( n.t .). 

Autorităţi de Luptă împotriva Discriminărilor şi pentru Ega¬ 
litate (HALDE). Şase luni mai devreme, creând această instanţă, 
Jacques Chirac prevenise: „înalta Autoritate de Luptă împo¬ 
triva Discriminărilor are ca misiune să transforme spiritele 
si să contribuie la schimbarea mentalităţilor." 

în mod insidios sau agresiv, s-a înstăpânit un soi de tota¬ 
litarism sexual. Sexul devine condiţia sine qua non a împlinirii 
şi a fericirii. „La începutul anilor ’70, comentează Jean-Claude 
Guillebaud, Jean Guitton se temea ca viaţa să nu devină o 
«uriaşă corvoadă de plăceri». S-a crezut că era vorba de seni¬ 
litatea unui creştin de modă veche. După treizeci de ani, 
această teamă nu mai este atât de ridicolă." 1 

Exhibiţionismul şi voyeurismul sunt de acum înainte 
legitime. Gay Pride furnizează cel mai grăitor exemplu. Mus- 
tăcioşi în pantaloni strălucitori, drag-queens , femei rase în 
cap cu sânii dezgoliţi: în spatele acestor figuri caricaturale, 
manifestaţia nu reuneşte doar militanţi homosexuali, ci si 
un întreg public festiv, fascinat de beţia acestei mari parade 
a sexului. în primăvara lui 2001, Loft Story transformă în 
vedetă mediatică aventurile a sase băieţi si cinci fete filmaţi 

douăzeci şi patru de ore din douăzeci şi patru. în fiecare seară, 
patru sau cinci milioane de voyeurişti pândesc dacă or „s-o 
facă". N-o să-i vedem pe Loana şi Jean-Edouard în piscină, 
dar canalul de televiziune M 6 îşi va atinge scopul urmărit, 
dovedind că se poate „face" în faţa camerelor de televiziune, 
în acelaşi timp, Viaţa sexuală a Catherinei M. cucerea libră¬ 
riile. Vor fi vândute 320 000 de exemplare din această carte 
în care Catherine Millet îşi povesteşte experienţele sexuale în 
grup. „Obsecenitatea, scrâşnea regretatul Philippe Muray, este 


1. Jean-Claude Guillebaud, La Tyrannie du plaisir, ed. cit. 

singurul tabu în faţa căruia ne închinăm. Oamenii se duc 
la o orgie, aşa cum altădată se mergea la vecernie, şi se întorc 
cu acelaşi sentiment de datorie spirituală împlinită" 1 . 


Invazia porno 

Prin filmul Trage-mi-o, în 2001, cinematografia a depăşit 
un prag. Filmul Virginiei Despentes, bazat pe propriul ei 
roman, povesteşte odiseea lui Nadine şi a lui Mânu: aceste 
două rătăcite au hotărât să-si trăiască dorinţele, sexul, dro- 

9 9 

gurile sau crima până la capăt. Lui Mânu, precizează autoa- 
rea, „nu-i displace să se culce în vomă" şi „găseşte aproape 
în fiecare zi de băut şi un băiat să i-o tragă". De la primele 
scene, în special o scenă de viol, actele sexuale sunt filmate 
în prim-plan şi fără dubluri: rolurile sunt încredinţate unor 
foste actriţe porno — corealizatoarea, Coralie Trinh Thi, fiind 
şi ea o fostă X. O producţie pornografică distribuită pe cir¬ 
cuitele obişnuite: o premieră. 

De treizeci de ani, pornografia în imagini nu a făcut decât 
să crească în intensitate, transformând isprăvile exotice ale 
Emanueilei într-un simplu foc de paie. Nemaitrebuind să 
ascundă gimnastica sexuală cea mai deocheată, realizatorii 
îşi condimentează filmele cu violenţă şi scatologie, câteodată 
cu zoofilie. 

Fenomenul depăşeşte zona cinematografiei, pentru a o 
invada pe cea a teatrului. In 2004, Jan Fabre, coregraf şi 
regizor belgian, prezintă la Theâtre de la Viile, la Paris, un 
spectacol în care actorii, femei şi bărbaţi, goi pe scenă, scuipă, 
urinează si se masturbează. Anul următor, artistul este în 

9 


1. Philippe Muray, Festivus festivus, Fayard, 2005. 

graţiile Festivalului de la Avignon: opera sa, explică inge¬ 
nios ziarul Liberation, „sondează umorile fiziologice şi se fo¬ 
loseşte de tot ce curge — spermă, salivă, sânge, urină, lacrimi, 
sudoare" 1 . Acelaşi ziar, atent la toate talentele, schiţează por¬ 
tretul unui personaj care merită să fie cunoscut: Jean-Louis 
Costes. Convins că „toate acţiunile umane trec prin urină, 
spermă şi sânge", acest autor-regizor, specialist în „scatofilie", 
„îşi spoieşte corpul cu substanţe organice sau excremente". 
Ca o surpriză plăcută pentru intervievator, arta sa nu lasă 
urme şi nici nu miroase. Explicaţia: „încerc să curăţ când 
vin jurnaliştii." 2 

Nici opera nu este scutită. în 2005, francezul Olivier Py 
este însărcinat cu punerea în scenă a operei Tannhăuser la 
Grand Theâtre din Geneva. La începutul operei lui Wagner, 
Jupiter, ascuns sub masca unui taur, se împreunează cu 
Europa înainte de a o răpi. în regia lui Olivier Py, nu se fac 
compromisuri: Jupiter intră gol, cu penisul în erecţie. Cum 
o asemenea performanţă nu e la îndemâna oricui, Opera din 
Geneva a angajat pentru această scenă un actor care avea 
mii de filme pornografice la activ. Ceea ce s-a întâmplat în 
Elveţia nu va întârzia, fără îndoială, să apară şi în Franţa. 

Din totalitatea programelor de televiziune accesibile în 
Franţa, aproape o sută de filme porno pot fi vizionate în 
fiecare lună. Trei canale prin cablu şi prin satelit s-au spe¬ 
cializat în acest lucru: XXL, Private Gold si PinkTV. Potrivit 
preşedintelui acestei ultime televiziuni, respectivele programe 
„fac parte din cultura gay". Cu ocazia lansării PinkTV, în 
2004, tot Parisul se îngrămădea la palatul Chaillot. 


1. Liberation , 25-26 iunie 2005. 

2. Liberation , 28 aprilie 2006. 

Această piaţă se dezvoltă pentru că, are un public. Filmele 
porno de pe Canal + ar fi înregistrate de aproape 7 milioane 
de persoane în fiecare an; canalul XXL are peste un milion 
de abonaţi; 1,5 milioane de filme video porno sunt vândute 
în fiecare an; peste un sfert din casetele sau DVD-urile de 
închiriat conţin filme porno, gen care reprezintă jumătate 
din cifra de afaceri a distribuitoarelor automate; 80% din 
conexiunile la internet duc la un site X. 

Aceste cifre sunt consternante. Ştiind că un copil din zece 
are un televizor în camera sa şi că opt din zece deschid cal¬ 
culatorul fără ca părinţii lor să le controleze accesul, înţele¬ 
gem alte statistici, şi mai îngrijorătoare: între 14 şi 18 ani, 
opt băieţi din zece şi patru fete din zece declară că au văzut 
un film porno în cursul anului. După Michela Marzano, 
o cercetătoare de la CNRS care studiază pornografia, un 
copil din doi, chiar de la vârsta de 11 ani, ar fi văzut deja 
un film X! 1 

în iulie 2002, preşedintele Consiliului Superior al Audiovi¬ 
zualului, Dominique Baudis, propune tuturor canalelor de 
televiziune să interzică filmele pornografice în numele pro¬ 
tecţiei tinerilor. Urmează o confruntare legislativă şi mediatică 
între partizanii şi adversarii acestei propuneri, denunţată ca 
o „întoarcere la ordinea morală". 

în luna noiembrie a aceluiaşi an, este publicat un raport 
cerut istoricului Blandine Kriegel. Sub coordonarea sa, trei¬ 
zeci şi şase de personalităţi au cercetat „toate formele de 
violenţă" de la televiziune, inclusiv cele pornografice. „Când 
o persoană este expusă violenţei televizate, afirmă raportul, 


1. Michela Marzano, Alice au pays du porno , Ramsay, 2003. 

efectele fiziologice imediate sunt de aceeaşi natură cu cele 

pe care această persoană le-ar suferi dacă ar fi expusă unei 

situaţii de violenţă reală.“ Şi se subliniază: „Faptul de a fi 

redus doar la dimensiunea sexualităţii este o atrofiere si o 

formă de violenţă." De la publicarea acestor concluzii, rezis¬ 
tenţele se înmulţesc. „Cenzura apare pe micul ecran", titrează 
Liberation. Asociaţia regizorilor producători se îngrijorează 
de „urmările grave pe care le-ar putea avea asupra libertăţii 
de expresie raportul Kriegel". 

Mult zgomot pentru nimic. în afară de a cere un sistem 
de dublă criptare, grupul de cercetare condus de Blandine 
Kriegel n-a pretins niciodată declararea pornografiei în afara 
legii. „Soluţia pe care am găsit-o situează producţia porno 
în zona lucrurilor admise", se felicită Jean Bauberot, director 
al Şcolii Practice de Studii Superioare. „Dacă cea mai mică 
cenzură ar fi fost prevăzută, aş fi părăsit Comisia", men¬ 
ţionează Herve Chabalier, producător al jurnalului porno 
de la Canal +. O toleranţă care poate fi remarcată în raportul 
final: „Nici o măsură liberticidă, citim aici, nu trebuie să 
fie luată împotriva libertăţii de creaţie şi de comunicare între 
adulţi, şi de aceea Comisia nu a dorit interzicerea specta¬ 
colelor violente sau pornografice." 1 Raportul Kriegel va fi 
îngropat. într-o societate unde este interzis să interzici, pro¬ 
ducţia porno nu se teme de nimic. 

Producţiile X sunt caracterizate de absenta scenariului, 
a intrigii sau a dialogurilor. De fapt, filmul serveşte drept 
pretext pentru o succesiune de scene sexuale, oferite voyeu- 
rismului spectatorului. Există totuşi un lucru care se repetă: 

1. Violenţa la televiziune , raport al comisiei conduse de Blandine 
Kriegel, înaintat ministrului culturii, PUF, 2003. 

bărbaţii sunt mereu virili şi excitaţi, iar femeile acceptă mereu 
cu plăcere actul sexual. „Spre deosebire de discursul care 
asociază pornografia cu libertatea, analizează Michela Mar- 
zano, imaginile X constituie o constrângere, impunând un 
imaginar normativ şi reductiv. Sexualitatea astfel reprezentată 
nu este nici adevărată, nici liberă." 1 

Or, acest imaginar nu este inocent. La spectatorii lipsiţi 
de repere, în special la băieţi, pornografia hipertrofiază libi¬ 
doul, crescând dorinţa de a trece la act şi de a reproduce 
scenele vizionate: amprenta lor acţionează ca o obsesie. Cei 
care nu se mai satură de porno nu mai fac diferenţa dintre 
realitate şi ficţiune. Imitându-i pe actorii de filme X, ei pre¬ 
tind de la partenerii lor relaţii extreme, de la sodomie la sex 
în trei, crezând că acest lucru este normal. 

La nivel fiziologic şi psihologic, urmările sunt dezastru¬ 
oase. Ele îi îngrijorează chiar şi pe adepţii sexualităţii libere. 
„Elevii, se plânge un medic şcolar, au o reprezentare foarte 
pornografică despre relaţia sexuală şi despre rolul femeii în 
această relaţie." La băieţi, teama de a nu fi la înălţime duce 
la probleme de impotenţă. Cât despre fete, dacă refuză, se 
simt anormale, iar dacă acceptă, sunt de acord să fie bru¬ 
talizate. Ginecologii semnalează cazuri de fete traumatizate, 
devenite frigide. Mărturia unui animator al unui centru de 
prevenţie a SIDA: „înainte, filmele porno erau adresate frus¬ 
traţilor. Astăzi, ele riscă să producă generaţii de frustraţi." 2 

Există însă şi oameni care profită: această industrie re¬ 
prezintă o cifră de afaceri estimată la mai multe sute de mili¬ 
oane de euro pe an. Răspândită masiv în urma revoluţiei 

1. Michela Marzano, La Pornographie ou l’epuisement du deşir-, 
Buchet-Chastel, 2003. 

2. Liberation , 23 mai 2002. 

sexuale, pornografia îmbogăţeşte vânzători lipsiţi de scrupule: 
dacă încalcă vreo lege, cu siguranţă n-o încalcă pe cea a 
puterii banului. 


Inviolabilitatea libertăţii sexuale 

y 

Cum să nu faci legătura dintre intrarea în cotidian a 
filmelor pornografice şi explozia numărului de violuri? Intre 
scenele în care mai mulţi bărbaţi posedă o femeie în acelaşi 
timp şi înmulţirea violurilor colective din suburbii? Delinc- 
venţa sexuală este primul motiv de arest în închisorile fran¬ 
ceze. Şi mai trebuie ştiut că practica judiciară a coborât pragul 
de încadrare a delictelor: din 2001, o felatie silită nu mai e 
socotită un viol, ceea ce ar presupune curtea cu juri, ci o 
agresiune, ceea ce ţine de tribunalul corecţionaJ. Studii ame¬ 
ricane, în special raportul Meese, publicat în 1986, au arătat 
rolul decisiv pe care-1 joacă pornografia în extinderea agre¬ 
siunilor sexuale. Cu toate astea, fenomenul se bucură de o 
indulgenţă infinită: în numele libertăţii de expresie. 

De fapt, pornografia este o formă de expresie artistică la 
fel de respectabilă ca oricare alta. Cineasta Catherine Breillat 
susţine deschis acest lucru: „Erotismul este o umilire absolută 
a femeii. Se spune că e acceptabil, pentru că este frumos. 
Pornografia este urâtă. Eu prefer urâtul.“ Cea mai mică îngră¬ 
dire impusă pornografiei trezeşte cu siguranţă voci puternice 
împotriva „cenzurii", unii invocând precedente: Florile răului 
sau Doamna Bovary. 

Compararea imaginilor înjositoare şi a cuvintelor mur¬ 
dare din producţiile X cu arta simbolică din Florile răului 
sau cu evocarea eliptică a iubirilor Emmei Bovary este o bătaie 
de joc faţă de toată lumea. Cititorul sensibil să sară peste 

rândurile următoare, dar trebuie ştiut că, în cele 260 de mili¬ 
oane de pagini pornografice ce pot fi consultate pe Internet, 
se găsesc, alături de fotografiile corespunzătoare, explicaţii 
de acest tip: „O partidă de sex toridă care se va termina prin- 
tr-o ejaculare pe aceste curve“, „Fotografiile unor curve care-şi 
dau curul la găurit“, „Un tip îşi priveşte nevasta cum se fute 
în faţa lui pentru bani.‘ q Libertatea artistului? Baudelaire şi 
Flaubert, veniţi înapoi, pentru că oamenii ăştia au înnebunit! 

Unde e cenzura, unde e Ordinea morală într-o societate 
în care astfel de abjecţii sunt accesibile tuturor? Fără îndoială, 
după cazul Dutroux, au fost conştientizate ravagiile produse 
de pedofilie — un abuz, în paranteză fie spus, pe care liber- 
tinismul de după ’68 îl încuraja. Dar această unanimitate, 
accentuează pe bună dreptate Jean-Claude Guillebaud, ţine 
de un „sacrificiu exorcizant“ 1 2 . Salvând ce mai poate fi salvat, 
epoca interzice pedofilia, păstrând însă esenţialul: dreptul 
de a dispune de propriul corp, de a-şi trăi în mod neîngrădit 
sexualitatea, de a avea ca unic scop propria plăcere. Declarat 
intangibil, acest principiu alimentează un şir de tabuuri. 

Primul tabu. In 2005, la bacalaureatul pentru specializarea 
teoretică, li s-a cerut candidaţilor să „aducă argumente în 
favoarea autorizării legale a întreruperii voluntare de sarcină 
(IVG) în Franţa“. Potrivit unui sondaj, opt francezi din zece 
se declară în favoarea dreptului la IVG, dar nouă din zece 
consideră că avortul provoacă consecinţe psihologice greu 
de suportat. Această contradicţie ar putea da naştere unei dez¬ 
bateri. Dezbatere interzisă însă. Toate civilizaţiile au considerat 

> 

1. Michela Marzano, Malaise dans la sexualite. Le piege de la 
pomographie, Lattes, 2006. 

2. Jean-Claude Guillebaud, La Tyrannie du plaisir , ed. cit. 

avortul ca pe un rău, toate religiile îl condamnă, dar acest 
act este considerat un câştig al modernităţii sexuale: el este, 
prin urmare, inviolabil. Pentru tribunale, o femeie însăr¬ 
cinată, al cărei copil a fost ucis într-un accident, n-a suferit 
nici o pierdere: ea nu purta în pântec o fiinţă. 

Al doilea tabu. Pe 1 decembrie 2005, la o lună după criza 
suburbiilor, când Dominique de Villepin şi cinci membri 
ai guvernului ţineau o conferinţă de presă, ce purtau ei la 
butonieră? Nu Legiunea de Onoare, ci o altă insignă roşie: 
la acea dată avea loc Ziua împotriva flagelului SIDA. La două¬ 
zeci de ani de la apariţia acestui virus, este imposibil să 
aminteşti că vagabondajul sexual a fost cauza principală a 
epidemiei, tot aşa cum nu se cade să arăţi că cele două grupe 
principale de risc rămân homosexualii şi toxicomanii. In 
numele refuzului „excluderii", se păstrează tăcerea. 

Al treilea tabu. In ianuarie 2006, deputatul UMP Chris- 
tian Vanneste este condamnat de tribunale pentru faptul de 
a fi declarat, într-un interviu, că homosexualitatea este „infe¬ 
rioară" heterosexualităţii. Intr-o epocă în care facultatea raţiu¬ 
nii a regresat şi în care libertatea cuvântului este îngrădită, 
cuvintele trebuie folosite cu circumspecţie. întrucât nimeni 
nu poate fi redus la sexualitatea sa, a considera homose¬ 
xualitatea drept inferioară nu înseamnă să crezi că homo¬ 
sexualii sunt inferiori. Homosexualitatea nu constituie o 
identitate, aşadar nu trebuie să închidem pe nimeni în această 
categorie: poţi deci să ţii la cineva care este homosexual, fără 
să-ţi placă homosexualitatea sa. 

„Dacă s-ar extinde peste tot, adăuga totuşi Vanneste, ar 
fi periculos pentru umanitate." Un lucru evident: relaţia homo- 
sexuală este prin definiţie sterilă, în timp ce relaţia dintre 
un bărbat şi o femeie, fie şi în mod potenţial, este una purtătoare 

de viată. Din această cauză, homosexualitatea si heterosexu- 
alitatea nu sunt de aceeaşi natură. După apariţia legii din 2004, 
susţinerea acestei concluzii obiective devine un lucru riscant. 

i 

în timp ce societatea franceză, în douăzeci de ani, a accep¬ 
tat si a recunoscut banalizarea homosexualităţii, unii continuă 
să atenţioneze asupra unei „homofobiU 1 a cărei invocare ser¬ 
veşte drept capcană: este vorba de pregătirea terenului pentru 
bulversările pe care le-ar reprezenta căsătoria gay şi adop¬ 
tarea copiilor de către homosexuali. Dacă homosexualitatea 
a existat dintotdeauna, ea n-a fost niciodată ridicată la rangul 
de structură socială, nici măcar în Grecia antică. Oare Iară 
nici un motiv? Marile religii nu condamnă orientarea homo- 
sexuală, ci practicile homosexuale. Oare Iară motiv? Tinerii 
gay, când se lasă voluntar contaminaţi cu SIDA şi o transmit 
la rândul lor, se joacă cu moartea. De ce? întrebări interzise: 

corectitudinea morală vrea ca idealul nondiferentierii sexuale 

> 

să rămână neumbrit. 


Salvarea prin femei 

De-a lungul Istoriei, perioadele de liberalism sexual au 
sfârşit mai devreme sau mai târziu, provocând câteodată un 
val de puritanism. De ce astăzi situaţia ar fi diferită? Natura 
umană nu se schimbă, şi în special natura feminină. „Actul 
sexual, menţionează Allan Bloom, poate fi un gest indiferent 
pentru bărbat, dar el nu poate fi realmente acelaşi lucru 
pentru femeie. Ceea ce s-ar putea numi tragedia feminină. “ 2 

1. Acest neologism, aberant în ceea ce priveşte construcţia sa (el 
înseamnă frica de seamăn), a intrat în dicţionare în 2003. Un exemplu 
grăitor de promovare lingvistică pe canalul terorismului intelectual. 

2. Allan Bloom, L’Ame desarmee, Julliard, 1987. 

In momentul de faţă încă, deşi libertatea sexuală permite 
totul, majoritatea tinerelor fete, care de altfel se şi folosesc 
de ea, aşteaptă marea iubire şi îşi doresc să fie mame. Studiile 
dovedesc chiar apariţia unei neîncrederi faţă de anticoncep¬ 
ţionale, refuzul sistematic al fertilităţii conducând, la femei, 
la suferinţă. Mărturia lui Brigitte Cadeac, de la Fillnfo jeunes : 
„Teama tinerelor femei ale acestui mileniu nu mai este de 
a rămâne însărcinate, ci mai degrabă de a nu mai putea avea 
copii. Multe fete se tem să ia pastile în fiecare zi." 1 

Revoluţia sexuală a urmărit să despartă trupul de spirit. 
Acest lucru reprezintă o negare a realităţii: că vrem sau nu 
vrem, sexualitatea implică toată fiinţa. Celebrul pediatru 
Aldo Naouri, care a profesat în mare parte după liberalizarea 
moravurilor, ajunge la această concluzie: „Nu mi-a fost dat 
să cunosc o infidelitate sau o despărţire care să nu fi provocat 
suferinţe insuportabile, atunci când nu era vorba de-a dreptul 
de pierderi grave, chiar foarte grave." 2 

Reacordarea sexualităţii la natura umană va lua timp. Iar 
acest lucru va presupune, încă o dată, redescoperirea limi¬ 
telor: fără interdicţii, nu există umanitate. 

» 7 


1. Liberation , 12 ianuarie 2000. 

2. Aldo Naouri, Adultere, adulte erre, Odile Jacob, 2006. 



4. Cuplul şi copilul-rege 


în primăvara lui 2007, francezii şi-au ales preşedintele. 
Pentru prima oară în istoria tării, unul dintre candidaţii care 
putea deveni şeful statului era o mamă necăsătorită. Acest 
detaliu n-a deranjat pe nimeni: este o simplă reflectare a socie¬ 
tăţii. Până în anii ’60, divorţurile erau rare, iar concubinajul 
era izolat; de la catolici la comunişti, toti francezii se căsă- 
toreau la primărie şi majoritatea la biserică. La Elysee, doamna 
de Gaulle nu accepta să primească divorţaţi la masă. Ales 
la începutul anilor ’80, Mitterrand ducea o viaţă dublă, dar 
păstra aparenţele ca să nu şocheze. Aparenţele, astăzi, nu mai 
au nici o valoare: căsătoria nu mai este o regulă. 

„Politica noastră, afirma Lionel Jospin în 2000, se adre¬ 
sează nu familiei, ci familiilor în diversitatea lor. în căsătorie 
sau în afara căsătoriei, monoparentală sau recompusă.“ Dreapta 
nu ţine un discurs diferit. în ianuarie 2006, o comisie par¬ 
lamentară de informare asupra familiei îşi depune raportul. 
Lucrările sale au fost conduse de Patrick Bloche, deputat 
socialist de Paris, raportorul fiind Valerie Pecresse, purtător 
de cuvânt al UMP. „Noul portret al familiei" care reiese de 
aici este deci validat atât de dreapta, cât şi de stânga. în ce 
constă acesta? 

Numărul căsătoriilor scade, ca şi vârsta noilor cupluri: 
căsătoria are loc în medie la 30 de ani, nouă cupluri din zece 

începându-şi viata comună prin uniune liberă. în jur de o 
naştere din două se petrece în afara căsătoriei. Divorţul afec¬ 
tează mai mult de un cuplu din trei. După despărţire, nume¬ 
roase femei rămân singure, formând ceea ce se numeşte, prin 
convenţie, o familie monoparentală: fenomenul priveşte de 
acum înainte un cămin din şase. O treime din copii nu trăiesc 
decât cu unul dintre părinţi, din care nouă din zece cu mama 
lor. Numărul de familii zise recompuse — bărbatul şi femeia 
locuind împreună cu copii fiecăruia — creşte continuu. Luând 
în considerare văduvii, divorţaţii, cei despărţiţi si adevăraţii 
celibatari, un francez din cinci nu trăieşte în cuplu, iar unul 
din trei trăieşte singur. 

în treizeci de ani, modelul odinioară predominant — cuplul 
căsătorit, cu copii născuţi în timpul căsătoriei — s-a destră¬ 
mat. Totuşi, contrar anilor ’70, familia nu mai este contes- 
tată: nouă francezi din zece îi acordă importanţă. 1 Pentru 
a sublinia căldura legăturilor familiale într-o lume brutală, 
se ajunge chiar la continuarea limbajului infantil: pentru a-şi 
numi părinţii, adulţii obişnuiesc să spună „tăticul meu“ şi 
„mămica mea“. 

Dar ceea ce s-a schimbat în profunzime este concepţia 
despre familie: aceasta a devenit o sumă de persoane. 


Uniunea a două persoane 

între hedonism şi pierderea credinţei creştine, revoluţia 

culturală a anilor ’70 a răsturnat mentalităţile. De acum 

> 

înainte, familia nu mai este o instituţie, ci o afacere personală 


1. Les valeurs des Franţais, ed. cit. 

făcută în slujba individului. Menirea ei este de a garanta 
fericirea fiecăruia, de a-i împlini aspiraţiile şi de a-i realiza 
dorinţele. Pentru că, în zilele noastre, familia este bazată pe 
două persoane care sunt în relaţie de cuplu. Un cuplu înte¬ 
meiat pe dragoste şi numai pe dragoste. O iubire absolută, 
unificatoare, care nu acceptă nici decepţie, nici rutină. Dacă 
nu mai există pasiune, şi în special pasiune sexuală, cuplul 
îşi pierde raţiunea de a fi. 

Cum să iubeşti aceeaşi persoană toată viaţa? Dacă întâlnim 
pe cineva la 25 de ani şi trăim până la 80 de ani, îl vom 
iubi oare mai mult de o jumătate de secol? In epoca zap- 
pingului generalizat, acest lucru pare de neconceput. Dacă 
sondajele de opinie arată că valoarea fidelităţii este în creştere, 
este vorba despre o fidelitate cu o durată nesigură. „Pentru 
totdeauna" nu mai face parte din discursul amoros. 

Mai ales că tentaţia de a călca strâmb poate apărea în orice 
moment. „Primesc la consultaţii, povesteşte un psihiatru, 
oameni sfâşiaţi între valorile individuale (sunt îndrăgostit 
de altcineva, este alegerea mea) şi valorile familiale de sta¬ 
bilitate şi de fidelitate." 1 Atunci când apare o altă iubire la 
orizont, obligaţiile dispar: mai bine iei viaţa de la capăt. „Uniu¬ 
nile şi despărţirile, analizează un alt psihiatru, îşi au originea 
în acelaşi reflex, acela de a-1 trata pe celălalt drept obiect de 
consum. Iar când se ajunge la obişnuinţă, când celălalt nu 
mai trezeşte nimic în noi, îl schimbăm." 2 

f 

Uniune a două persoane, cuplul este deci revocabil după 
voinţa fiecăruia. Prin urmare, ce sens mai poate avea căsă- 

1. Mărie Claire, mai 2005. 

2. Franţois-Xavier Poudat, La Dependnnce amoureuse, Odilejacob, 
2005. 

toria, al cărei principiu este durata? De treizeci de ani încoace, 
transformările legislative exemplifică devalorizarea acestei 
instituţii, de vreme ce căsătoria poate fi desfăcută prin con¬ 
simţământ reciproc, ba chiar prin voinţa unuia dintre mem¬ 
bri: chiar dacă evenimentul e dureros, divorţul a devenit o 
simplă formalitate. In anii ’60, se divorţa în medie după două¬ 
zeci de ani de căsătorie; în zilele noastre, în primii patru ani. 
Deseori şi mai devreme, încă de la prima naştere sau chiar 
în timpul primei sarcini — nu este ea oare o piedică în calea 
dorinţei? Iar divorţul după 60 de ani nu mai este ceva excep¬ 
ţional: seniorii, îndeplinindu-şi datoriile de părinţi, caută 
o nouă împlinire amoroasă. 

La Paris şi în marile oraşe, un cuplu din două divorţează, 
unul din trei în alte părţi: lucrul este banal. Vorbind despre 
propria sa experienţă, romancierul FranţoisTaillandier măr¬ 
turiseşte cu jumătate de voce: „De ce am părăsit cercul fami¬ 
liei? Mi-am permis lucrurile pe care mi le permitea epoca, 
şi atât. Nu mă deosebesc de timpul acesta. Nu suntem purtaţi 
de fluviu: noi suntem apa fluviului." 1 

La rândul său, divorţul are ceva învechit. Pentru că, oricum, 
un cuplu din şase nu este căsătorit, proporţia fiind de un 
cuplu din trei la Paris şi în marile oraşe. Trebuie căutat înde¬ 
lung în memorie ca să ne reamintim dezaprobarea socială 
cu care era privită, acum treizeci de ani, uniunea liberă. Pen¬ 
tru a numi relaţiile mai mult sau mai puţin durabile, apar 
cuvintele: prietena mea, iubita mea, tovarăşa mea. Chiar 
femeile ministru au tovarăşi de viată, ceea ce nu mai şochează. 
Logodnici care trăiesc împreună — iată un termen care îşi 
pierde sensul. „Trăim în păcat" spun ei ironic: dar în păcat 

1. Franţois Taillandier, Les Parents lacheurs, Editions du Roclier, 
2001 . 

nimeni nu mai crede. Logodnicii veritabili — care nu trăiesc 
şi nu se culcă împreună - dau impresia că provin dintr-un 
trib preistoric. 

De altfel, ce ştim despre vecinii noştri? Sunt un cuplu, 
sunt căsătoriţi sau nu: e totuna. Si totuşi nu, ne reaminteşte 
Evelyne Sullerot: „Uniunea conjugală este gândită ca o alianţă 
între doi adulţi care se pregătesc să aibă copii, să constituie 
o familie, şi, făcând acest lucru, să se înscrie într-un parcurs 
anume; uniunea fără căsătorie, ca o alianţă ce ar trebui să 
permită celor doi adulţi să-şi caute identitatea într-o relaţie 
de iubire ce poate ajunge eventual la faptul de a avea copii." 1 
Când această relaţie de iubire eşuează, despărţirea apare ca 
o necesitate. Statisticile surprind cu greu realitatea, dar totul 
ne arată că aceste cupluri în uniune liberă se dovedesc fragile. 
Şi încă ce fragile: riscul unei despărţiri ar fi de şase ori mai 
ridicat decât în cazul unui cuplu căsătorit, naşterea unui copil 
nediminuând acest risc decât cu o treime. Nu au avut nici¬ 
odată inelul pe deget, dar păstrează urmele dureroase din suflet. 

în timpul caniculei din vara lui 2003, mii de bătrâni mu¬ 
reau abandonaţi. O anchetă publicată în 2006 de organizaţia 
„Să luptăm împotriva singurătăţii" arată că o persoană vârst¬ 
nică din cinci petrece zile întregi fără să vorbească cu nimeni. 
„Aş avea nevoie de cineva, doar pentru a-mi vorbi, despre 
orice", se plângea o doamnă în vârstă. înspăimântător. Soli¬ 
daritatea dintre generaţii, de care se face atâta caz, slăbeşte 
atunci când e vorba de fapte. Oare asta nu are legătură cu 
„noul portret al familiei"? Dacă familia se reduce la cuplu, 
ea pierde şi legătura cu generaţia anterioară, rupându-se de 


1. Evelyne Sullerot, Pilule, sexe, ADN..., ed. cit. 

vârstnici. Ce obligaţie mai putem avea faţă de părinţii unui 
tovarăş de viaţă pe care l-am părăsit sau îl vom părăsi mâine? 


Doi tati, două mame 

Paradox: în momentul în care căsătoria cunoaşte un regres 
în societate, homosexualii o pretind pentru ei. Homosexualii 
sau nişte homosexuali? Potrivit lui Frederic Martel, populaţia 
homosexuală reprezintă mai puţin de 2% dintre bărbaţi şi 
1% dintre femei. 1 O dimensiune numerică redusă mascată 
de activismul organizaţiilor gay şi de locul pe care media îl 
acordă acestei probleme. 

Pe 5 iunie 2004, la Begles, Noel Mamere procedează, în 
contradicţie cu legea, la „căsătorirea" a doi bărbaţi: primarul, 
se precizează în articolul 75 din codul civil, trebuie să pri¬ 
mească din partea viitorilor miri consimţirea că „vor să se 
ia drept soţ şi soţie". Smoking bej pentru Bertrand, costum 
gri pentru Stephane, cei doi bărbaţi vin la primărie la volanul 
unui Rolls-Royce de culoarea ciocolatei. In ziua următoare, 
la televizor, declară că sunt „obosiţi“ după noaptea nunţii, 
că nu-şi doresc copii „pentru moment" şi că doresc să-şi 
„trăiască dragostea". Mamere va fi suspendat din funcţie timp 
de o lună, iar pretinsa căsătorie va fi anulată. Cei doi soţi, 
în 2006, vor fi condamnaţi pentru escrocherie: plătiseră cos¬ 
tumele şi maşina pentru ceremonie cu un cec falsificat, sustras 
de la o bătrânică. Să trecem peste asta. 

Acest circ va fi deranjat fără îndoială nu doar un homo¬ 
sexual, stingherit de faptul că este victima acestor extremişti 

1. Frederic Martel, Le Rose et le Noir. Les homosexuels en France 
depuis 1968 , Seuil, 2000. 

ai lobby-ului gay, obişnuiţi să provoace. Pe 5 iunie 2005, la 
un an după ceremonia de la Begles, militanţi ai grupului Act 
Up organizează la Notre-Dame de Paris o parodie a unei căsă¬ 
torii homosexuale între două femei. Urmează nişte altercaţii, 
în cursul cărora preotul catedralei este rănit. Intr-un loc de 
cult are loc o încăierare. Televiziunea publică este la faţa locu¬ 
lui pentru a filma: întrucât a fost anunţată, ea este complice 
la acest act ilegal. In urma unei întrebări puse de un parla¬ 
mentar, reprezentantul Ministerului Justiţiei va răspunde că 
ancheta „nu a permis stabilirea existenţei unei infracţiuni 
penale susceptibilă să fie urmărită în justiţie”. In ciuda plân¬ 
gerii depuse de preotul agresat, acţiunea va fi închisă. 

In faţa prozelitismului gay, puterile publice sunt para¬ 
lizate intelectual. întrucât „cuplul” constituie astăzi elemen¬ 
tul de referinţă, de ce uniunea homosexuală ar fi mai puţin 
legitimă decât alta? în 2004, în ziua următoare „căsătoriei” 
de la Begles, prim-ministrul, Jean-Pierre Raffarin, ca şi cum 
s-ar fi scuzat pentru sancţiunea aplicată în cazul lui Noel 
Mamere, propune un proiect de lege pentru reprimarea „ho- 
mofobiei”, proiect care va fi adoptat la sfârşitul anului şi care 
sugerează consolidarea legăturilor de tip pacs.* Acest con¬ 
tract, instituit cu cinci ani în urmă de socialişti, este deci 
garantat şi de dreapta, care până atunci îl contestase. 

Ca o soluţie la aceste probleme ce privesc persoanele de 
acelaşi sex care trăiesc împreună, ar fi fost posibilă prevederea 
unui contract de asociere a bunurilor sau scăderea taxei apli¬ 
cate drepturilor de succesiune pentru moştenirea lăsată în afara 
familiei. Prin legăturile pacs, legislatorul a preferat o formulă 
care denaturează anumite caracteristici proprii căsătoriei: 


* Vezi nota de la p. 58 ( n.t.). 

odată declanşată, această logică nu mai poate fi oprită. în 
2006, toate vocile grele ale stângii se pronunţă în favoarea 
căsătoriei homosexuale, în timp ce UMP propune crearea 
unui „contract de uniune civilă" care ar merge şi mai departe 
decât pacs-urile, şi ar putea fi oficiat la primărie. Cu ce s-ar 
deosebi de o căsătorie? 

Pentru moment, opinia publică se opune căsătoriei 
homosexuale. Dar pentru cât timp? De fapt, majoritatea care 
se arată ostilă acestui lucru este mică, iar cei care au mai puţin 
de 35 de ani se declară pentru într-o proporţie covârşitoare, 
în ritmul acesta, Franţa se va alătura în curând Olandei, 
Belgiei, Canadei, Spaniei şi Marii Britanii pe lista ţărilor care 
au legalizat căsătoria între indivizi de acelaşi sex. Iar când 
acest lucru va fi devenit lege, reţelele militante vor trece la 
ofensivă în ceea ce priveşte următoarea revendicare: dreptul 
la adopţie. Şi în acest caz, opinia publică se opune în mod 
majoritar, dar proporţia se inversează la cei care au mai puţin 
de 35 de ani. Propaganda, este adevărat, începe devreme. în 
numărul din decembrie 2005, Tralalire , revistă lunară pen¬ 
tru tineri de 25 de ani, editată de Bayard Jeunesse (editură 
aparţinând congregaţiei asumpţioniştilor!), publică „o colec¬ 
ţie de stampe ale familiei": vinietele colorate prezentau toate 
tipurile de familii, între care şi familii „unde copiii sunt cres¬ 
cuţi de două femei sau doi bărbaţi". 

> > 

„Cuplul heterosexual căsătorit cu copil nu mai este decât 
un model printre altele", susţin organizatorii unui Marş al 
mândriei (fostul Gay Pride). în 1997, Asociaţia părinţilor 
gay şi lesbieni (1 500 de membri) a inventat termenul de 
„homoparentalitate". „Am hotărât să folosim acest termen, 
explică ei, pentru ca el să intre, pe calea media, în vocabularul 

comun." 1 Zece ani mai târziu, termenul apare intr-adevăr 
în dicţionarul Petit Larousse. Totuşi, el conţine un neadevăr. 
Prin definiţie, copiii care trăiesc într-un cuplu de homosexuali 
nu au fost concepuţi de cei doi membri ai cuplului care se 
doresc a fi părinţii lor. Născuţi în urma unui raport hete- 
rosexual, ei sunt copiii biologici sau adoptaţi ai unuia sau 
ai altuia. 

De când o lege din 2002 permite delegarea autorităţii pa¬ 
rentale unui „tert demn de încredere”, militanţii homosexuali 
profită de acest lucru pentru a cere ca autoritatea lor asupra 
unui copil născut mai înainte să fie împărţită cu tovarăşul 
lor de acelaşi sex. Există deja mai multe cazuri în care justiţia 
a ajuns să aprobe acest lucru. Toţi psihologii ştiu că un copil, 
pentru a se dezvolta, are nevoie în acelaşi timp de un tată 
si de o mamă, fie aceştia, în cazul orfanilor, un bărbat sau 
o femeie ce servesc de substitut simbolic. Singurele studii 
care susţin că aceşti copii crescuţi de un cuplu homosexual 

sunt la fel de echilibraţi ca ceilalţi au fost realizate în Statele 

> > 

Unite ale Americii, de organizaţii gay care au chestionat pă¬ 
rinţii (şi nu copiii) a şaizeci şi trei de „familii” de acest fel. 
„Suntem pe cale să punem în aplicare condiţii de patologie 
experimentală, exclamă doctorul Meggle. Asta nu s-a mai 
întâmplat niciodată în istoria umanităţii: această istorie îi 
înnebuneşte pe psihiatrii.” 2 

Lobby-ul extremist nu se va opri aici. Louis-GeorgesTin, 
care a coordonat un Dicţionar al homofobiei publicat de 
serioasa editură Presses Universitaires de France, încearcă din 
răsputeri să obţină din partea Organizaţiei Mondiale a Sănă¬ 
tăţii „eliminarea transsexualismului de pe lista maladiilor 


1. Le Point , 11 mai 2006. 

2. La Nef, februarie 2005. 

mentale" 1 . Apărută în Statele Unite acum cincisprezece ani, 

gender theory susţine că nu suntem sexual determinaţi. Hete- 

rosexual, homosexual, bisexual sau transexual, fiecare îşi 

formează identitatea în funcţie de contextul social si si-o 

> > > 

poate schimba după voia sa. 

In fata unei apatii totale a societăţii, un grup minor — ajutat, 
este adevărat, de o orchestră mediatică — urmăreşte să schimbe 
toate normele antropologice. Până unde se va ajunge? 


Repere confuze 

După al doilea tur al alegerilor prezidenţiale din 2002, 

doi homosexuali îi trimit lui Jacques Chirac o scrisoare 

deschisă în care se plâng: „Când Raffarin spune că va conduce 

Franţa ca un bun tată de familie, este foarte şocant pentru 

cei care nu sunt tati sau care nu se recunosc în această tri- 

> 

mitere învechită." Tată de familie — o trimitere învechită? 
La urma urmelor, asta e realitatea. 

In 2001, guvernul Jospin propune un concediu de pater¬ 
nitate de două săptămâni, în caz de naştere. In spatele aspec¬ 
tului pragmatic, măsura comportă o supoziţie ideologică: 
bărbatul şi femeia fiind egali, rolurile lor sunt interşanjabile. 
Epoca noastră nu mai are încredere în specificitatea tatălui. 
Modificarea recentă a alegerii patronimului la naştere exprimă 
această schimbare. Permiţându-le părinţilor să-şi numească 
copilul fie după numele tatălui, fie după cel al mamei sau 
al celor doi, legea a pus capăt unei „predominanţe paterne" 
ce dura de mai multe secole, potrivit expresiei autorului 


1. Le Monde, 18 mai 2006. 

acestei reforme, deputatul socialist Gerard Gouzes. In 
Europa, transmiterea automată a numelui tatălui s-a impus 
în Evul Mediu, marcând astfel cele două filiaţii, confirmând 
faptul că odrasla nu aparţinea doar mamei care l-a purtat 
în pântec. 

Echilibrul dintre tată şi mamă, care respecta natura fie¬ 
căruia în parte, este astăzi răsturnat. Opt francezi din zece, 
potrivit cercetărilor, consideră că un copil are nevoie atât 
de un tată, cât şi de o mamă pentru a creşte într-un mediu 
fericit. Dar cinci din zece sunt de acord cu femeile care doresc 
să aibă un copil şi trăiesc singure. 1 O contradicţie care îşi 
găseşte explicaţia în starea societăţii: la Paris, în oraşul pro- 
priu-zis, într-un cămin din două nu există decât un adult, 

si în două treimi din cazuri acesta este o femeie. Cum să te 
) 

blamezi pe tine însuţi? 

Remarcând „trecerea de la centrarea în jurul tatălui la 
centrarea în jurul mamei“, Henri Mendras ajungea la această 
observaţie: „Ne confruntăm cu o structură familială descrisă 
de etnologi în diverse societăţi, în special în zona insulelor 
Caraibe.“ 2 Dacă înţelegem bine, cei treizeci de ani de re¬ 
voluţie sexuală si familială au adus Franţa în situaţia Cara- 

9 9 9 9 

ibelor dinainte de Cristofor Columb. Iar acest lucru îl 
numim progres. 

Zeci de mii de persoane, la ora actuală, trăiesc în situaţii 
familiale unde triunghiul tradiţional tată, mamă, copil este 
modificat. în cămine monoparentale, mama are tendinţa de 
a-şi transforma copilul în confidentul problemelor sale, des- 
cărcându-şi sufletul în faţa lui. „Dar faptul că odrasla o ascultă 
nu înseamnă că o şi înţelege, ripostează Agathe Fourgnaud. 


1 . Les valeurs des Frâng ai s , ed. cit. 

2. Henri Mendras, Frangais, comme vousavez change, Tallandier, 2004. 

Psihologii repetă şi ei acest lucru: copiii şi adolescenţii nu sunt 
nişte adulţi într-un format mai mic." 1 In familiile recompuse, 
tatăl vitreg sau mama vitregă se lansează în strategii subtile 
pentru a cuceri copilul care nu este al lor: de la seducţie la 
constrângere, sunt folosite toate registrele, Iară un rezultat 
garantat. Cu atât mai mult cu cât copilul poate pendula între 
interlocutorii săi diferiţi, între părinţii biologici şi cel de-al 
doilea adult lângă care trăieşte. Atunci când lucrurile merg 
prost, adolescentul are răspunsul gata pregătit: „Nu eşti tatăl 
meu (sau nu eşti mama mea); n-ai dreptul să-mi zici nimic." 

Transformarea familiei moderne atinge astfel limitele 
principiului individualist. O mărturisire dezamăgită a lui Ber- 
nard M., de 41 de ani, care are grijă de copiii săi şi de cei ai 
celei de-a doua soţii: „Suntem cu toţii pe punctul de a face 
o vizită la psiholog." 


Marea suferinţă a copiilor 
din familii divorţate 

In epoca contracepţiei universale, copilul este ceva dorit. 
Acest copil este dorit şi „făcut" după o anumită aşteptare: 
căsătoriţi sau nu, tata şi mama lucrează şi pândesc momentul 
cel mai puţin problematic pe plan profesional. Au ales şi un 
apartament suficient de mare, o maşină şi tot ce trebuie 
pentru a fi fericiţi în familie. A avea un copil este un drept. 
Dacă natura nu este de ajuns, tot soiul de metode, de la 
inseminarea artificială la fecundarea in vitro , vin în ajutor. 
Chiar şi în ajutorul femeilor singure care, în străinătate, pot 
zămisli un copil fără tată. 


1. Agathe Fourgnaud, La Confusion des roles, Lattes, 1999. 

Acest copil-rege atât de dorit nu îndreptăţeşte totuşi 
sacrificarea unui alt drept, la fel de important: dreptul la 
fericirea individuală. Dacă iubirea se pierde, despărţirea de 
soţ este singurul mod de a-ţi păstra fericirea. Şi ce se întâmplă 
cu copilul în acest caz? Dacă ar fi să citim revistele, copiii 
cuplurilor despărţite au de două ori mai mulţi părinţi, de 
două ori mai mulţi bunici, de două ori mai multă afecţiune, 

y y 

cadouri si camere înzestrate cu de toate - au deci mai mult 
noroc. Dar în realitate? Realitatea este că propria lor fami¬ 
lie - tatăl lor şi mama lor — este ruptă în două. Putem să le 
repetăm că părinţii au dreptul de a-şi trăi viaţa, că îi iubesc 
chiar dacă trebuie să se despartă - ceva în străfundul lor s-a 
prăbuşit. De ce epoca noastră, mereu gata să-şi exprime com¬ 
pasiunea, vorbeşte atât de puţin despre această suferinţă? 

In jur de un minor din patru nu trăieşte împreună cu ambii 
părinţi. Un sfert din părinţii divorţaţi nu-şi mai văd copiii. 
Din 2002, judecătorul poate hotărî alternarea rezidenţei între 
mamă şi tată, dar specialiştii subliniază riscul psihic pe care-1 
presupune această încredinţare când unuia, când celuilalt 
dintre părinţi pentru copiii de mai puţin de şase ani: „Copilul 
nu este un obiect pe care-1 putem împărţi în mod egal“, aver¬ 
tizează o pedopsihiatră. 1 Autoritatea comună şi încredinţarea 
copilului alternativ celor doi părinţi rezolvă problema părin¬ 
ţilor. Insă nu şi pe cea a copiilor: familia lor este total dez¬ 
membrată. In momentul despărţirii, o treime din ei au dreptul 
la o consultanţă pedopsihiatrică. Totuşi, urmările rămân pen¬ 
tru toată viaţa: pentru mulţi adulţi, divorţul părinţilor lor 
rămâne o rană ascunsă. 

Aceste sute de mii de despărţiri n-au oare nici o urmare 
asupra interesului general al ţării? Cum însă fiecare veghează 


1. Jacqueline Phelip, Le Livre noir de la garde alternee, Dunod, 2006. 

asupra interesului său, nici un divorţat nu gândeşte astfel. 
Dar analistul social este obligat să-şi pună această întrebare. 
Iar cercetările se înmulţesc. Şi toate dovedesc faptul că, pentru 
colectivitate, preţul plătit pentru dezmembrarea familiei este 
din ce în ce mai mare. 

Francezii se plâng pe bună dreptate de congestionarea 
aparatului judiciar care duce o mare lipsă de mijloace finan¬ 
ciare. Dar punând cap la cap toate divorţurile, împăcările, 
contestaţiile, cererile, judecăţile sau plasamentele copiilor, 
ajungem la o treime din bugetul justiţiei. Dramele datorni¬ 
cilor insolvabili ne sensibilizează. Dar câte pensii alimentare 
se află între aceste dosare? Ţara duce lipsă de locuinţe. Or, 
în marile oraşe, despărţirile şi căminele monoparentale au 
dublat cererea de apartamente: potrivit fundaţiei abatelui 
Pierre, planurile demografice ale Institutului Naţional de 
Statistică şi Studii Economice, stabilite în anii ’90, nu pre¬ 
văzusem procentul divorţurilor actuale. Este citat cazul di¬ 
vorţaţilor care, neavând unde să locuiască, sunt obligaţi să 
coabiteze! Familiile recompuse au contribuit la creşterea pre¬ 
ţurilor marilor apartamente, constrângând familiile numeroase 
unite să se stabilească din ce în ce mai departe în cazul în 
care trăiesc dintr-un singur salariu. 

Libertatea individuală are un preţ, dar întreaga societate 
îi suportă costul. 

Consecinţele cele mai grave ale destructurării familiale 
nu sunt totuşi cele financiare. în 2001, Paul Archambault, 
cercetător în stiinte sociale, si-a consacrat teza de doctorat 
studiului „viitorului copiilor proveniţi din familii dezmem- 
brate“. Pornind de la date furnizate de Institutul National 
de Statistică şi Studii Economice (INSEE) şi de Institutul Na¬ 
ţional de Studii Demografice (INED), autorul demonstrează 

că în sânul fiecărei categorii sociale, de la muncitori la func¬ 
ţionari superiori, şi indiferent de nivelul studiilor, de la şcoală 
profesională la universitate, şansele de reuşită scad pentru 
copiii ce provin din familii despărţite sau recompuse. 

în cazul tinerilor care au probleme cu justiţia, numărul 
celor care au un părinte decedat este de cinci ori mai mare 
decât al celorlalţi copii. Absenţa autorităţii parentale are urmări 
asupra copiilor proveniţi din familiile destrămate. Sociologul 
Sebastian Roche, într-un studiu asupra delincvenţei juvenile, 
atacă legătura importantă dintre procentul de familii mono- 
parentale şi procentul de agresiuni împotriva persoanelor, 

între numărul de divorţuri si numărul de furturi. 1 Acelaşi 

» > » 

autor a condus pentru Ministerul Justiţiei o anchetă în zona 
oraşului Grenoble: aproape jumătate dintre minorii urmăriţi 
de Protecţia judiciară a tinerilor provin dintr-un cuplu divor¬ 
ţat sau separat, şi doar un sfert în cazul liceenilor. 

Acest fapt nu priveşte doar mediile defavorizate. Nume¬ 
roşi adolescenţii înstăriţi ajung să săvârşească delicte minore: 
droguri, ebrietate în spaţiu public, scandal noaptea. „Sunt 
toţi copii din familii divorţate, ai căror părinţi, deseori ab¬ 
senţi, sunt în plus plini de bani, recunoaşte un parizian care 
se găseşte în acest caz. în concluzie, îi lasă fără supraveghere, 
aşa cum se întâmplă şi cu mine.“ 2 

O anchetă a Institutului Naţional pentru Sănătate şi Cer¬ 
cetare Medicală (INSERM) a scos la iveală faptul că tinerii 
care trăiesc într-o familie recompusă acordă mai mult timp 
imaginilor pornografice decât cei care trăiesc cu amândoi 
părinţii. Barometrul de Sănătate a Tinerilor a subliniat legă¬ 
tura dintre toxicomanie, sinucidere, alcool sau violentă si 


1. Sebastian Roche, La Delinquance des jeunes, Seuil, 2001. 

2. Le Figaro y 20 ianuarie 2006. 

situaţia părinţilor, fără a lua în seamă venitul, originea socială 
sau etnică. Un om al străzii este un om fără domiciliu fami¬ 
lial: în cele mai multe cazuri, procesul de excludere începe 
prin destrămarea cuplului, ceea ce declanşează spirala deso- 
cializării. Rana poate fi de altfel şi mai veche: „Deseori, poves¬ 
teşte responsabilul unui centru catolic social, descoperim în 
omul străzii un copil victimă a deficienţelor familiale, afec¬ 
tive, educative." 

Astfel, întreaga colectivitate suportă consecinţele indivi¬ 
dualismului contemporan. Ne-am săturat de familia tradi¬ 
ţională? Ne-am săturat să luptăm pentru stabilitatea cuplului? 
Părinţii se ceartă, iar copiii trag ponoasele. 


Familia, calea viitorului 

Trecutul avea defectele sale: să nu-1 idealizăm. Cine ar 
putea să trăiască cu trei generaţii sub acelaşi acoperiş, aşa cum 
se întâmpla, nu demult, în diverse zone ale provinciei fran¬ 
ceze? Ordinea familială de altădată nu va reapărea: divorţul, 
contracepţia sau munca femeilor au condus la transformări 
profunde, aparent ireversibile. Prin definiţie, comportamen¬ 
tele private nu pot fi controlate. Prin urmare, nici prin constrân¬ 
geri şi nici prin predici nu va găsi familia contemporană calea 
echilibrului. „Nu este vorba, scrie Evelyne Sullerot, să mustrăm 
oamenii, ci să veghem ca cei doi părinţi să continue să-şi 
exercite responsabilitatea de educatori. In concluzie, este 
important să-i «reparentalizăm» pe cei ce s-au despărţit, dar 
şi pe cei care rămân împreună." 1 

1. Evelyne Sullerot, op. cit. 

Tocmai prin puterea exemplului va fi posibil să readu¬ 
cem o societate a plăcerii imediate la preocuparea pentru 
copii. In vremuri de criză, cine mai cunoaşte bucuria oferită 
de o familie stabilă şi unită, răsplătită prin nişte copii echi¬ 
libraţi? Cine va mai aminti de forţa legăturilor dintre fraţi 

si surori? 

> 

în trei sferturi din cazuri, copilul-rege este un copil unic 
la părinţi. Convinsă că natalitatea franceză e bună, pentru 
că se situează pe al doilea loc în Europa (1,9 copii pentru 
fiecare femeie), ţara nu observă că îmbătrâneşte: din 1974, 
generaţiile nu se mai înnoiesc. Nu ne-ar trebui prea mult 
pentru a trece deasupra pragului de reînnoire a populaţiei 
(2,1). Un sondaj din 2005 confirmă că bărbaţii şi femeile 
şi-ar dori, ideal vorbind, în medie 3,3 copii. Reimpulsionarea 
natalităţii nu presupune nici interzicerea contracepţiei, nici 
revenirea asupra problemei femeilor care muncesc: dacă o 
treime din ele ar mai avea un copil, ar fi de ajuns. Or, o mul¬ 
ţime de femei şi-ar dori un copil în plus, dar trebuie să renunţe 
din cauza dificultăţii de a împăca viaţa familială cu viaţa 
profesională. 

O politică ce ar permită acordul acestor două obiective 
ar răspunde aşteptării celor care sunt gata să încerce să înte¬ 
meieze o familie. Mai mult, cercetările recente arată o modi¬ 
ficare: spre deosebire de generaţiile precedente, din ce în ce 
mai multe femei, deşi opt din zece muncesc, doresc să-şi 
întrerupă cariera pentru a-şi creşte copiii. Fenomenul o îngri¬ 
jorează pe Elisabeth Badinter, o susţinătoare ferventă a femi¬ 
nismului: „Nu se mai vorbeşte decât despre bucuriile sarcinii, 
despre instinctul matern, ca şi cum ar fi de la sine înţelese. 
Nu e de mirare că din ce în ce mai multe femei renunţă la 

slujbă. Ce revenire la trecut... Dacă aş fi Simone de Beauvoir, 
as urla. tq 

j 

Ne rămâne să descoperim ceea ce ştiam altădată. Dorinţa 
şi pasiunea nu sunt suficiente pentru clădirea unui cuplu 
durabil; copiii şi proiectele comune, da. Egocentrismul separă, 
familia uneşte. Dacă, pentru a salva iubirea, am salva familia? 


1. Le Nouvel Observateur, 16 iunie 2005. 



5. Dreptul la (ne)muncă 


Thierry F., un locuitor din Roanne în vârstă de patruzeci 
de ani, se laudă cu un bilanţ mulţumitor: 31 de luni de muncă 
întinse pe 13 ani, pentru 24 de ani de „lene remunerată”, 
potrivit spuselor sale. Alocaţie specială de solidaritate, alocaţie 
pentru locuinţă, asigurare medicală generală: el trăieşte în 
permanenţă pe banii contribuabililor. „De ce să mă simt 
vinovat, surâde el, m-am mulţumit să urmez literă cu literă 
legislaţia franceză.” 1 Acest şomer profesionist, proprietar al 
apartamentului său, conduce un Alfa Romeo. Un caz excep¬ 
ţional? Fără îndoială. Exemplul dovedeşte totuşi deficientele 
asistenţei sociale: concepută pentru a rezolva situaţiile deose¬ 
bite, sistemul devine o sursă de venit zilnic pentru indivizi 
cărora nu le place să muncească. 

Prin 1973, Franţa s-a confruntat cu un şomaj în masă 
pe care nu-1 mai cunoscuse până atunci. De atunci, numărul 
celor lipsiţi de un loc de muncă n-a încetat să oscileze între 
8 şi 12% din populaţia activă. Şomerul din 2007 nu este şome¬ 
rul din 1930: pierderile sunt reduse de statul asistenţial, fără 
să mai punem la socoteală munca la negru sau micile afaceri. 
Să fii lipsit de o slujbă stabilă este totuşi devastator pe plan 
moral. Pentru şomerul de scurtă durată, înseamnă frica de 
a fi declasat; pentru şomerul de lungă durată, voit sau nu, 


1. Moi, Thierry F, chomeurprofessionnel, Albin Michel, 2006. 

înseamnă obişnuinţa de a-şi câştiga traiul din ajutorul oferit 
de colectivitate şi nu prin eforturile sale. Acest lucru are un 
impact şi asupra celor apropiaţi: la 2,5 milioane de şomeri, 
8 milioane de persoane sunt afectate. 

Treizeci de ani. De treizeci de ani, această boală roade 
societatea franceză. Or, valoarea muncii stă la baza legăturii 
sociale. Atât în mediile populare, cât şi în cele superioare: 
nimeni nu se simte mai umilit decât un funcţionar ale cărei 

y 

competenţe nu sunt folosite. Chiar dacă suntem într-o 
societate a timpului liber, munca rămâne ceva obligatoriu, 
fie doar şi pentru a ne oferi plăcerile timpului liber... 


O economie înşelătoare 

y 

Situaţia economică a Franţei este oare catastrofală? Nici 

y y 

pe departe. Ţara îşi dispută cu China locul al patrulea din 
grupul de frunte al puterilor mondiale. Multinaţionalele fran¬ 
ceze sunt prospere: clasamentul stabilit de revista Forbes înre¬ 
gistra aici aproape 70 din cele mai puternice 2 000 de grupuri 
internaţionale. Intre 60 si 70% din activitatea economică 

y y 

franceză este realizată de întreprinderi care fac parte din zona 
capitalismului familial, care reprezintă mai mult de jumă¬ 
tate din marile societăţi cotate la Bursa din Paris. în 2004, 
320 000 de întreprinderi au fost înfiinţate sau reînfiinţate. 
Potrivit unui sondaj realizat de Agenţia pentru înfiinţarea 
întreprinderilor, în jur de un salariat din doi ar dori să dema¬ 
reze propria sa afacere: dorinţa de a întreprinde n-a dispărut. 
Dovedindu-şi eficienţa, francezii produc mai multe resurse, 
într-o oră de muncă, decât americanii sau englezii. Nivelul 
lor de viaţă a crescut de 1,5 ori de-a lungul ultimilor treizeci 
de ani, iar averea lor s-a triplat: nouă familii din zece au un 

patrimoniu financiar, bursa atrăgând 7 milioane de francezi. 
De la Airbus laTGV, de la viaductul de la Millau la viitorul 
reactor Iter, ar trebui citate toate realizările ce dovedesc geniul 
tehnologic al ţării. 

Pe bună dreptate, Jacques Marseille a descris această 
perioadă drept Cei Treizeci de noi ani glorioşi (1975-2005), 
în cursul cărora s-a afirmat o Franţă „care munceşte, câştigă 
si se deschide”. Acelaşi analist recunoaşte totuşi că „Franţa 

9 9 9 9 7 9 

accelerează cu trei frâne de mână trase” 1 : statul, sindicalismul 
si educaţia naţională. 

9 9 9 

August 2006. Cifrele indică o sporire a creşterii economice 
în al doilea trimestru al anului, şomajul (ajuns sub pragul 
de 9%) fiind cel mai scăzut din 2002. „Toţi indicatorii sunt 
pe «verde»”, afirmă cu tărie Thierry Breton, ministru al fi¬ 
nanţelor. Un an mai devreme, acesta lansa un strigăt de alarmă: 
„Franţa trăieşte peste mijloacele sale.” El prezenta atunci 
raportul asupra datoriei publice pe care Michel Pebereau 
tocmai i-1 predase, şi în care preşedintele BNP Parisbas arăta 
pericolul: „Copiii noştri vor fi nevoiţi să acopere, pe lângă 
propriile lor cheltuieli, şi cheltuielile noastre pentru sănătate 
şi indemnizaţiile de şomaj.” Cu un an şi mai devreme, în 
2004, Michel Camdessus, fost director general al FMI, tri¬ 
misese la Bercy un raport în care, scoţând la iveală „frânele 
în calea creşterii”, invita la un „efort”: „Fără s-o ştim, suntem 
prinşi într-un proces de regresiune care poate conduce, dacă 
nu se face nimic, la o situaţie greu de schimbat peste vreo 
zece ani.” 

Oare avertismentele lansate de aceşti specialişti au fost 
date uitării? 


1. Jacques Marseille, La Guerre des deux France, ed. cit. 

Bilanţul economiei franceze este în realitate unul înse- 

» y 

lător. Pe termen scurt, situaţia nu stă rău. Pe termen lung, 

pericolul este uriaş. Lupta împotriva şomajului constituie 

o prioritate, dar presupune conştientizarea acestui pericol. 

Pentru că faptele sunt în faţa noastră: dezvoltarea Franţei, 

de un sfert de secol, este în mod sistematic inferioară mediei 

europene. Or, ţările unde creşterea economică e puternică 

şi unde şomajul e scăzut sunt cele în care se munceşte cel 

mai mult. In Franţa nu se munceşte destul. De ce nu se mun- 

> > 

ceste destul? Pentru că munca a fost devalorizată. 

9 


Prea puţini francezi muncesc 

La ora actuală, persoanele active reprezintă 40% din 
totalul populaţiei. Ceilalţi — copii, studenţi, şomeri, inactivi 
sau la pensie — nu au o activitate regulată. Numărul celor 
care lucrează a fost redus de jos, prin prelungirea duratei 
studiilor, şi de sus, prin creşterea pensionărilor. Puţini francezi 
muncesc. Drept urmare, grupa de vârstă intermediară poartă 
pe umeri întreaga Franţă: 25 de milioane de persoane asigură 
traiul pentru 65 de milioane de locuitori. Disproporţia este 
strigătoare. 

Dintre cei care muncesc, nu toţi produc un venit con¬ 
siderabil. Un salariat din cinci este funcţionar, iar unul din 
patru este angajat în sectorul public. Nimeni nu va contesta, 
decât cu riscul de a nega responsabilitatea statului faţă de 
interesul general, faptul că funcţionarul public sau sectorul 
public joacă un rol indispensabil. Ţările care cunosc cele mai 
mari performanţe economice posedă totuşi un serviciu public 
mult mai rarefiat: o persoană din şase sau şapte. Potrivit 
calculelor asociaţiilor contribuabililor, francezii dedică 196 

j 7 

de zile din 365 — sau până la dara de 16 iulie a fiecărui an — 
pentru finanţarea sectorului public, lucrând o zi din două 
pentru stat. 

Este vorba de zeci de mii de funcţionari care muncesc 

y 

din greu, şi câteodată pentru salarii puţin atractive, com¬ 
pensaţi inegal prin avantajele sociale ce decurg din statutul 
lor. Cu toate acestea, cum să conteşti faptul că lumea lui 
Courteline n-a dispărut? Potrivit cifrelor oficiale, absenţele în 
cazul funcţionarilor publici de stat sunt în medie de 13 zile 
pe an şi de 20 de zile în cazul funcţionarilor publici teritoriali. 
In ce întreprindere privată este permis să absentezi în fiecare 
an echivalentul unei luni de zile lucrătoare? Pentru a reduce 
absenteismul, primăria din Bordeaux sau Asociaţia comu¬ 
nelor din ţinutul Douarnenez atribuie prime anuale de sâr- 
guinţă 1 ! A primi bani pe lângă salariu doar fiindcă vii la 
muncă înseamnă să fii plătit de două ori: fericiţi funcţionari. 

Cui nu i s-a întâmplat să încerce în zadar să dea de un 
funcţionar vineri după-amiaza? Weekenduri prelungite, femei 
absente miercurea, zile libere primăvara, paralizie în luna 
august: societatea pare ritmată de concedii. De la începutul 
secolului XX, tendinţa se îndreaptă fără îndoială spre scăderea 
perioadei de muncă. Prelungirea duratei de viaţă va duce la 
sporirea acestui fenomen: un francez de astăzi îşi va petrece 
45% din viaţa sa la muncă, faţă de 65% în 1970. 

Introducerea săptămânii de 35 de ore în 2000 a accelerat 
totuşi lucrurile. In primul rând pe plan economic, creând 
impresia că această cantitate de muncă este un întreg pe care 
este suficient să-l împărţi ca să rămână pentru toată lumea, 
ca pe o prăjitură pe care o tai după numărul celor aşezaţi la 
masă. Apoi pe plan psihologic, pentru că trecerea de la 39 


1. Le Figaro, 29 august 2006. 

la 35 de ore de muncă, însemna să acorzi un supliment de 
o jumătate de zi pe săptămână sau de o lună pe an pentru 
plăcerile timpului liber. Rezultatul este că francezii muncesc 
cu patru săptămâni mai puţin decât media vecinilor europeni 
şi cu zece săptămâni mai puţin decât americanii. 

„Activitatea economică este cea care produce bunăstarea 
si locurile de muncă, aminteşte Michel Godet: trebuie să 
muncim mai mult ca să avem de muncă cu totii.“* Cu cât 

9 

trece timpul, cu atât mai mult reducerea la cele 35 de ore, 
deşi îi afectează în primul rând pe micii salariaţi, câştigă sta¬ 
tutul unui drept social intangibil. Majoritatea aleasă în 2002 
nu a avut curajul să repună în discuţie această lege. Cine va 
îndrăzni s-o facă? 

Nu numai că prea puţini francezi muncesc, dar cei care 
lucrează sunt sancţionaţi. Mărturia unui patron a cărui între¬ 
prindere a dat faliment: „Nu salariile sunt cele care ne-au 
îngropat. Salariile muncitorilor noştri erau de altfel puţin 
mai mari decât cele ale concurenţilor noştri europeni. Ceea 
ce ne-a falimentat au fost taxele, şi numai ele, care făceau 
ca ora de muncă să fie prea scumpă pentru noi.“ 1 2 Taxele: 
coşmarul întreprinzătorilor francezi. Adăugând impozitul pe 
societăţi, taxa profesională, taxa pe salarii şi alte prelevări, 
fiscalitatea întreprinderilor atinge 30%, spre deosebire de 
18% în Europa. 

întrucât impozitul pe venit nu este plătit decât de o jumă¬ 
tate dintre francezi, cei care fac acest lucru au impresia că 
plătesc pentru ceilalţi. Funcţionarii superiori acceptă acest 

1. Le Monde, 7 februarie 2006. 

2. Thierry Desjardins, La Decomposition franţaise, Albin Michel, 
2002. 

lucru cu atât mai greu, cu cât taxele au crescut fată ca sala- 
riile lor să profite de pe urma acestei creşteri, în timp ce 
imaginea lor a fost afectată de acele afaceri în care marii pa¬ 
troni şi-au atribuit acţiuni sau prime de instalare echivalente 
cu patruzeci de secole de salariu minim pe economie. Şocante 
prin excesul lor, aceste cazuri nu privesc decât o mână de 
indivizi. Dar ele contribuie, prin reacţia provocată, la hrănirea 
unui egalitarism înscris în mentalităţi de la Revoluţie: în 
Franţa, bunăstarea trezeşte gelozia, iar reuşita creează necazuri. 

Ceea ce explică faptul că impozitul, în această ţară, nu 
este o chestiune neutră: el are o dimensiune ideologică. De 
altfel, contribuabilii cu venituri foarte mari, din ce în ce 
mai mulţi, îsi transferă domiciliul fiscal în străinătate, ca să 
scape de taxele ridicate. Ultimul exemplu de actualitate este 
Johnny Hallyday. La fel de ridicat se dovedeşte şi Impozi¬ 
tul de Solidaritate pe Avere, de vreme ce pensionarii sunt 
constrânşi să renunţe la rezidenţa lor principală, pentru a 
achita un impozit care-i face norocoşi pe proprietarii unei 
case de pescari pe insula Re. In ciuda unei uşoare modificări 
aduse în 2005, dreapta nu îndrăzneşte să abroge legea, de 
frică să nu pară complice marelui capital: mereu, ideologia. 
Să ai o avere nu este corect din punct de vedere moral: această 
nedreptate trebuie să fie îndreptată facându-i pe bogaţi să 
plătească. 


Constrângerile modelului social francez 

De ce ar fi „modelul social francez“ un tabu? Acest model 
a fost pus în aplicare după Eliberarea Franţei, într-un context 
politic în care comuniştii reprezentau o treime din electo¬ 
rat si într-un context social în care ei controlau lumea 
> 

muncitorească, al doilea motor economic al Franţei. Prin 
originea sa, acest model este situat şi datat. Or, el este pre¬ 
zentat de unii ca un ideal, ca un idol căruia trebuie să-i sacri¬ 
ficăm totul, ale cărui principii trebuie menţinute cu orice 
preţ, ca şi cum lumea nu s-ar fi schimbat. 

Acest model ridica statutul de funcţionar la rangul de 
model al condiţiei de salariat: slujbă garantată pe viaţă, pro¬ 
movare în funcţie de vechime, reevaluare periodică a sala¬ 
riilor. El punea în aplicare, împotriva riscurilor principale ale 
existenţei, un sistem de protecţie generalizat, la a cărui gesti¬ 
une sindicatele erau asociate, aşa cum erau şi la negocierile colec¬ 
tive. După şaizeci de ani, aceleaşi cinci organizaţii sindicale 1 
beneficiază de o reprezentativitate bazată pe nişte criterii printre 
care apare şi „atitudinea patriotică în timpul Ocupaţiei". 

Pe cine reprezintă sindicatele „reprezentative"? Punând 
toate organizaţiile la un loc, procentul de sindicalizare nu 
depăşeşte 7% din salariaţi. Raportat la o populaţie de 24 
de milioane de persoane active, efectivul celor trei centrale 
sindicale principale reuneşte mai puţin de 1,2 de milioane 
de persoane. In plus, realitatea sindicală este o oglindă înşe¬ 
lătoare: în timp ce patru persoane active din cinci lucrează 
pentru o întreprindere privată, cele două treimi de sindi¬ 
calişti provin din sectorul public. Mărturia unui sindicalist: 
„Noi reprezentăm salariaţii care au cel mai puţin nevoie să 
fie protejaţi." 

Expresie a unei minorităţi, centralele sindicale, aşa-zis 
reprezentative, sunt totuşi actori indispensabili ai jocului 
social, a căror voce se poate impune tuturor. Greva continuă 
astfel să facă parte din instrumentele preferate ale culturii 
sindicale franceze. în Spania, se înregistrează 20 000 de zile 


1. CGT, CFDT, FO, CFTC şi CFE-CGC. 

de grevă pe an, 30 000 în Marea Britanie şi mai mult de 
100 000 în Italia, unde procentul de sindicalişti este mult 
mai mare. In Franţa, media ajunge la 800 000 pe an! Cum 
să limitezi dreptul la grevă în serviciile publice, de vreme ce 
aparatul sindical, stabilit în centrul sistemului, este acolo 
pentru a-şi apăra privilegiile? 

în ciuda eforturilor depuse, Securitatea socială, toată lumea 
ştie acest lucru, este în deficit. în septembrie 2006, raportul 
anual al Curţii de Conturi avertizează că situaţia va necesita 

» 5 

„într-un termen foarte scurt noi şi temeinice reforme". Dar 
să încerci să schimbi Securitatea socială înseamnă să schimbi 
„modelul social francez". Oare cum vor reacţiona sindicatele? 

Pragul vârstei de pensionare a fost coborât în 1983, într-un 
moment în care prelungirea duratei de viaţă şi declinul 
demografic bloca deja mecanismul de finanţare a pensiilor. 
Tot Curtea de Conturi este cea care previne ţara: reforma 
parţială adoptată cu greu în 2003 nu este de ajuns: „Să te 
pensionezi mai devreme, pentru a beneficia de pensie mai 
mult timp, să ai o pensie mai mare fără să cotizezi mai mult, 
toate acestea au un cost, un cost care va creste." Când va 

f 

fi necesară adoptarea unor decizii drastice, cum vor reacţi¬ 
ona sindicatele? 

Franţa este generoasă cu şomerii săi: 23 de luni de indem¬ 
nizaţie, spre deosebire de 12 luni în Germania. Potrivit Uniu¬ 
nii naţionale interprofesionale pentru locuri de muncă în 
industrie şi comerţ, cele aproape 800 000 de oferte de locuri 
de muncă nu sunt acoperite. Câţi şomeri profesionişti există? 
Sute de mii de beneficiari de alocaţii sociale nu au nici un 

9 

interes să-şi caute un loc de muncă, pentru că salariile lor 
n-ar compensa reducerea ajutoarelor sociale de care bene¬ 
ficiază. Nici un control n-a fost efectuat asupra lor, nici o 

pedeapsă nu-i ameninţă. Ce fac sindicatele? Veghează la mo¬ 
delul francez, unde alocaţia pe viaţă ţine de drepturile omului. 

Societatea plăteşte, plăteşte mereu. De unde vin banii? 
De douăzeci de ani, guvernele, de stânga sau de dreapta, au 
propus spre votare bugete ale căror încasări erau sistematic 
inferioare cheltuielilor, diferenţa fiind acoperită prin împru¬ 
muturi de stat. Dacă contribuabilii francezi au asigurat jumă¬ 
tate din acestea, cealaltă parte provenea din marile fonduri 
străine. Americanii sunt cei care finanţează sistemul nostru 
de sănătate şi asigurările de şomaj. Revenim aici asupra stri¬ 
gătului de alarmă lansat de Thierry Breton: „Franţa trăieşte 
peste mijloacele sale.“ 2 000 de miliarde de euro datorie 
publică, sau 1100 de miliarde contractate în împrumuturi 
şi 900 de miliarde angajate pentru pensiile funcţionarilor. 
In 2006, pentru prima oară, impozitul pe venit plătit de 
familii nu a ajuns decât pentru returnarea dobânzii datoriei. 
Un comunicat de la Bercy, publicat în 2005, a dovedit reper¬ 
cusiunea financiară, adică îndatorarea ţării, pe care au avut-o 
pensionarea la 60 de ani, cele 35 de ore de muncă şi angajarea 
de noi funcţionari: din nou, modelul social francez. Argen¬ 
tina, în 2001, a dat faliment. Oare aceasta este soarta pe care 
ne-o rezervă viitorul? 

Potrivit sondajelor, 76% dintre tinerii francezi şi-ar dori 
să devină funcţionari şi 82% dintre părinţi i-ar încuraja pe 
copiii lor să intre în sectorul public. Toţi funcţionari? Res¬ 
pingând această societate paralizată de risc, contestând tu¬ 
tela acestui stat care se îngrijeşte de toţi („statul dădacă'* 1 , 
potrivit lui Mathieu Laine), 300 000 de francezi pleacă să 

1. Mathieu Laine, La Grande Nurserie, Lattes, 2006. 

se stabilească în străinătate în fiecare an, iar jumătate dintre 
ei au mai puţin de 35 de ani. Punând la socoteală chiar şi 
întoarcerile acasă, numărul de expatriaţi creşte cu aproape 
50 000 pe an. „Din ce în ce mai mulţi francezi vor să se sta¬ 
bilească în Statele Unite, explică Patrick Baudry, nu pentru 
a realiza un plan bine determinat, ci doar pentru a nu mai 
rămâne în Franţa, care li se pare în declin. Este o adevărată 
fugă.‘ q Un francez din doi stabiliţi în străinătate n-are inten¬ 
ţia să se întoarcă decât la vârsta pensionării sau deloc. în timp 
ce străinii necalificaţi intră cu zecile de mii pe teritoriul naţio¬ 
nal, materia cenuşie pleacă în alte părţi. Tot atâta forţă de 
muncă pierdută pentru ţară. 


Ce îi sperie pe tineri 

în 2003, succesul lui Tanguy, un film de Etienne Chatiliez, 
exprimă un fenomen social: mulţi se recunosc în lamentaţiile 
acestui tânăr de treizeci de ani care rămâne cu părinţii săi. 
Un adolescent întârziat, puţin apatic, prizonier într-un ori¬ 
zont închis pentru cei din generaţia sa. Acum douăzeci de 
ani, tinerii părăseau cât mai curând posibil domiciliul fami¬ 
lial. Astăzi, din cauza lipsei locurilor de muncă şi a unor locu¬ 
inţe accesibile, ei îşi întârzie plecarea. 

Şomajul tinerilor? Drama atinge toate mediile. într-o 
perioadă din viaţă când totul ar trebui să meargă bine, totul 
devine o problemă, accesul la un loc de muncă devenind 
din ce în ce mai dificil. Din 500 000 de noi titulari de baca¬ 
laureat, 200 000 nu-şi continuă studiile. Aceştia se găsesc la 

1. Patrick Baudry, Frâng ai s et Americains, l'autre rive, Village 
Mondial, 2004. 

egalitate cu cei 60 000 de tineri care, în fiecare an, renunţă 
la facultate fără să fi obţinut o diplomă. Adică un total de 
260 000 de tineri slab calificaţi care ajung în fiecare an pe 
piaţa locurilor de muncă. Patru ani mai târziu, patru din 
zece sunt în continuare şomeri. Ceilalţi 300 000 de titulari 

> j 

de bacalaureat îşi termină studiile superioare. La un an după 
ce ies din facultate, mai mult de jumătate dintre ei nu au 
un loc de muncă. Le vor mai trebui mulţi ani de stagii şi con¬ 
tracte pe durată scurtă, înainte să obţină o angajare stabilă, 
şi, într-un caz din trei, pentru o situaţie care nu corespunde 
nivelului lor de studiu... 

în anii 1950 şi 1960, ţara a ales şcolarizarea pe termen 
lung şi masificarea studiilor superioare. Dar la ce bun să dai 
un număr mare de diplome dacă acestea nu servesc la nimic? 
Şi de ce întreprinderile franceze au dificultăţi cu recrutarea? 

în primăvara lui 2006, guvernul creează un contract de 
primă angajare, menit să uşureze accesul tinerilor la locu¬ 
rile de muncă. Introducând puţină flexibilitate în dreptul 
muncii, acest contract nu se adresează studenţilor. Totuşi, 
ei vor fi cei care — susţinuţi de liceeni, care nu erau nici ei 
vizaţi de această măsură, şi ajutaţi de sindicatele din sectorul 
public, cu atât mai puţin interesate de această problemă — 
îl vor constrânge pe prim-ministru să retragă acest proiect 
votat de Parlament. 

„Contractul de primă angajare, catalizator de temeri colec- 
tive cq , scria atunci pe bună dreptate Yves de Kerdrel. De ce 
aceste temeri? Dacă manipularea ideologică sare în ochi, 
manifestaţiile împotriva acestui proiect sunt expresia unei 
nemulţumiri profunde a tinerilor. Generaţia baby-boom a 


1. Le Figaro, 14 martie 2006. 

găsit uşor de lucru, pentru salarii mai degrabă mulţumitoare, 
ajungând la un nivel de viaţă superior generaţiei precedente. 
Copiii lor însă, la sfârşitul anilor lungi de studiu, găsesc cu 
greu o slujbă şi o locuinţă, şi se pregătesc să plătească propriile 
lor cheltuieli sociale, achitând însă şi datoria publică acu¬ 
mulată de cei de dinainte. Tinerii anilor 2000 vor trăi mai 
prost decât părinţii lor, iar ei ştiu lucrul acesta. 

Prin urmare, tinerilor le este teamă pentru că se simt vic¬ 
time ale crizei economice, într-o epocă în care economia con¬ 
trolează totul. Totuşi, ei nu-si dau seama cât de mult le sunt 
dictate sloganele de spiritul timpului. Cultura antipatroni. 
Spiritul egalitar. Refrenele despre refuzul „excluderii". Cererea 
de protecţie sistematică. Dreptul „la“ şi dreptul „de“. Auto- 
matisme inculcate zi de zi de către profesori sau media. Cu 
ocazia unei mese rotunde cu patronii, Elsa, elevă de 17 ani, 
lansează această frază: „Tinerii au drepturi pentru care gene¬ 
raţiile precedente s-au luptat. în secolul XXI, noi vrem să 
păstrăm aceste drepturi. Este o datorie!" 1 

Dreptul la muncă? Dar şi mersul pe lună este, dacă vreţi, 
tot un drept: oare ne ajută el să zburăm? Locul de muncă 
nu este dat în mod absolut. Exceptând cazul ţărilor colec¬ 
tiviste, slujba este un lucru incert, care apare din dinamismul 
economiei, din capacitatea întreprinderilor de a angaja şi din 
capacitatea fiecăruia de a se adapta la realitate. „Zeci de mii 
de tineri, se plânge Jean-Robert Pitte, preşedintele Sorbonei, 

se înfundă în ani de studiu care nu au nici o deschidere si 

> 

pretind apoi, ca pe un drept, o slujbă care să corespundă 
diplomei lor." 2 


1. Le Figaro Magazine , 25 martie 2006. 

2. Le Point, 23 martie 2006. 

Oare vina aparţine acestor tineri? Ei nu fac decât să urmeze 
direcţia care le-a fost indicată: 80% dintr-un grup de vârstă 
ajung la bacalaureat, apoi toţi la facultate, refuzul selectării, 
egalitatea şanselor. Din 1970, în numele democratizării şcolii, 
guvernele succesive au inventat o mulţime de bacalaureate, 
si în numele democratizării universităţii, zeci de filiere în 
învăţământul superior. Dar căror posturi le corespund ele? 
Oare piaţa de muncă a fost cât de cât consultată? Dacă şoma¬ 
jul tinerilor este atât de ridicat în Franţa, faptul se datorează 
în primul rând sistemului şcolar şi celui universitar, care nu 
sunt adaptate nevoilor întreprinderilor, iar acestea din urmă 
aleargă cu o ghiulea prinsă de picior: modelul social francez. 


Revalorizarea muncii 

Mii de adolescenţi sunt menţinuţi în învăţământul gene- 
ral deşi n-au înclinaţie pentru studii abstracte. Germania, 
unde şomajul tinerilor este mult mai scăzut, are de cinci ori 
mai mulţi ucenici decât Franţa. A fost nevoie de explozia 
suburbiilor din 2005 ca să reîncepem să invocăm meritele 
uceniciei. Este cunoscut faptul că la trei luni după terminarea 
formaţiei lor, 75% din ucenici au o slujbă stabilă. Dar lucrul 
manual a fost devalorizat. Să fie oare intelectul singura cale 
de manifestare a talentului? In momentul în care mii de şomeri 

i 

îşi iau alocaţiile, meseriile manuale duc lipsă de solicitanţi. 
Sectoarele unde condiţiile de muncă sunt într-adevăr dificile 

y 

nu atrag deloc o generaţie care nu a cunoscut restriştea. 

în ţinuturile meridionale, în perioada culegerii fructelor 
şi legumelor, producătorii îşi înmulţesc cererile de sezonieri. 
Pentru aceste munci sunt angajaţi marocani, tunisieni sau 
polonezi. în patru ani, numărul lor s-a dublat. Un producător 

povesteşte: „La forumul de locuri de muncă de la Beaucaire, 
ANPE (Agenţia Naţională de Recrutare) reuşise să aducă 330 
de şomeri. Numai doi dintre ei au venit să se angajeze. Este 
o muncă dură. Deseori se munceşte până la zece ore pe zi. 
Acest lucru nu-i atrage pe tineri. Ei vor să câştige bine fără 
să se obosească." Producătorul angajează 32 de lucrători sezo¬ 
nieri: marocani. „Cel puţin, ei sunt aici în toate zilele, şi 
sâmbăta dacă trebuie. Nu li se întâmplă să nu se trezească." 1 

Şase francezi din zece consideră că ar fi bine ca „munca 
să ocupe un loc mai important în viaţă". 2 E ceva surprin¬ 
zător în asta? Pe fundalul civilizaţiei plăcerilor, orice discurs 
oficial, de douăzeci de ani încoace, a ridicat în slăvi sfârşitul 
muncii, redistribuirea muncii sau reducerea ei. Măsura celor 
33 de ore a creat apoi ideea că este posibil să câştigi la fel, 
muncind mai puţin. Rezultatul este că valoarea muncii a fost 
relativizată. „Lenea este mama tuturor viciilor", ne învăţa 
morala de altădată; „prima noastră datorie este munca", sub¬ 
liniau manualele de educaţie civică. Aceste principii au fost 

lăsate în urmă: munca a încetat să mai fie o datorie fată de 

> 

sine însusi, fată de societate. 

y 1 y 

Din ziua în care şcoala a renunţat la note, la recompense 
sau repetenţie, ea a ucis cultura efortului. Tehnologia mo¬ 
dernă scoate în evidenţă această tendinţă: pe internet, un 
copy-paste ascuns cu grijă dă impresia de lucru făcut. Totul 
este uşor, spune spotul publicitar: Just do it. Dacă munca 
rămâne indispensabilă din motive financiare (cu toate că sunt 
şi excepţii), ea se legitimează în primul rând prin satisfacţia 
pe care o aduce. încă o dată, logica fericirii individuale are 

1. Le Monde, 1 septembrie 2005. 

2. Les valeurs des Franţais, ed. cit. 

întâietate asupra necesităţilor colective. Lucru rezumat, în 
timpul crizei provocate de contractul de primă angajare, de 
Julien, 25 de ani, masterand în economie la Facultatea de 
Ştiinţe Politice, Paris: „Aştept ca o slujbă să-mi deschidă ori¬ 
zonturi, să-mi permită să mă realizez, fără să-mi neglijez totuşi 
viaţa personală." 1 De acum înainte, muncim pentru noi înşine. 
Şi când se poate, nu muncim deloc. 

Francezii trăiesc din capitalul lor, fără să vadă că se pră¬ 
buşeşte zi după zi. In acelaşi timp, în Orient, în Asia sau în 
Europa de Est, naţiuni care apar pe scena mondială răstoarnă 
previziunile. La ora actuală, 85% din produsele de consum 
curent sunt importate din China. Chiar şi cele mai neaştep¬ 
tate: o frumoasă lampă provensală, o ghirlandă de Crăciun? 
Ele poartă eticheta macle in China. Nici un articol vândut 
la Galeriile Lafayette nu este fabricat în Franţa 2 . Nu foloseşte 
la nimic să-l condamnăm pe instalatorul polonez: măcar el 
munceşte. Nu vom rezista asaltului ţărilor unde salariile sunt 
mai mici şi unde nu există greve sau sindicate care să blocheze 
orice transformare, dacă nu schimbăm structura noastră eco¬ 
nomică si socială. 

„Ceea ce trebuie schimbat sunt obiceiurile colective", con¬ 
chide raportul Pebereau. Toată lumea trebuie să pună umărul 
la reducerea cheltuielii publice: oamenii politici care sacri¬ 
fică totul pe termen scurt din interes electoral, corporaţiile 
care nu văd decât de profiturile lor, şi toţi francezii agăţaţi 
de avantajele lor dobândite. Pentru a produce mai mult, tre¬ 
buie slăbite frânele din calea iniţiativei. Pentru a angaja mai 
mulţi oameni, dreptul muncii trebuie să fie mai maleabil. 

1. Le Figaro Magazine , 25 martie 2006. 

2. Laurence Benhamou, Le GrandBazar mondial, Bourin, 2005. 

Pentru a restabili creşterea economică, trebuie scăzută pre¬ 
siunea fiscală. 

Nimic n-ar trebui să fie tabu, de la statutul funcţiei publice 
la vârsta de pensionare, de la monopolul Securităţii sociale 
la venitul minim de instalare (RMI). Intre rigiditatea oarbă 
franceză şi flexibilitatea sălbatică americană, apreciază Michel 
Godet, ne rămâne să creăm o „flexibilitate cu chip uman, 
cu o piaţă a muncii care funcţionează ca o adevărată piaţă, 
şi cu indivizi plătiţi în funcţie de competenţa lor‘ q . Pentru 
a apropia universitatea de lumea muncii, afirmă Jean-Robert 
Pitte, „trebuie schimbat sistemul de la un capăt la altul“ 1 2 . 

Cu toate acestea, nimic nu se va realiza, dacă nu restabilim 
legătura cu înţelepciunea înaintaşilor: „Munciţi, faceţi efor¬ 
turi, banii sunt cei care vă lipsesc cel mai puţin.“ Pentru a 
învinge şomajul, ar trebui poate recitit La Fontaine. 


1. Michel Godet, Le Choc de 2006, Odile Jacob, 2003. 

2. Jean-Robert Pitte, Jeunes, on vous ment /, Fayard, 2006. 

Următoarea scenă se petrece laTarbes în 2005. în cinci 
ani, un băiat de 14 ani a cumulat 102 de delicte, de la furt 
cu violenţă la incendiere voluntară. Potrivit poliţiei, el singur 
provoca, în anumite luni, 10% din delincvenţa din spaţiul 
public al oraşului. Cu toate astea, acest campion al recidivei 
multiple nu se opreşte aici. Acest traseu a început la vârsta 
de 9 ani: familie de ţigani, tatăl absent, mama în şomaj. La 
10 ani, abandonează şcoala. Primele delicte, care duc la altele 
mai grave. înainte de vârsta de 13 ani, nu poate fi ţinut în 
internat. Plasat în familii de adopţie sau în cămine, fuge, apoi 
evadează dintr-un centru educativ închis. Urmează apoi închi¬ 
soarea, pentru perioade de la două săptămâni la patru luni. 
Părinţii lui sunt insolvabilir^imposibil să pui în joc respon¬ 
sabilitatea lor. Potrivit primarului, să condiţionezi primirea 
de ajutoare sociale de strunirea copilului ar stârni „protestele 
asociaţiilor". Acest puşti măsoară un metru patruzeci, dar 
el terorizează nepedepsit o aşezare întreagă. în starea actuală 
a legislaţiei, nu se poate face nimic împotriva lui. 1 


1. Le Figaro , 2-3 iulie 2005. 

Omorât pentru o ţigară 

Câţi francezi nu şi-au făcut niciodată griji pentru propria 
lor securitate? Doar unul din zece. Din nou o cifră terifiantă. 
Acest fenomen a explodat la începutul anilor ’80. Furtul prin 
efracţie sau furtul de maşini era deja ceva obişnuit. Să renunţi 
sub ameninţare la portofel sau la telefon este pe cale să devină 
la fel. Dar iată pasul următor: oricine poate fi atacat fără motiv, 
doar pentru că din întâmplare s-a întâlnit pe stradă cu cineva 
căruia trebuie să-i spunem pe nume: un sălbatic. Delincvenţii 
anilor ’70 furau, cei de astăzi agresează persoanele. In fiecare zi, 
sunt înregistrate 500 de agresiuni asupra persoanelor. O violenţă 
gratuită: pentru o privire care a displăcut, pentru un cuvânt 
în plus, pentru o ţigară refuzată, poţi fi lovit sau chiar ucis. 

„Loviturile şi rănirile voluntare, explică un responsabil 
poliţist, nu sunt o problemă de securitate, ci de societate. Noi 
nu putem schimba comportamentul indivizilor. Trecerea la 
actul de violenţă se face mult mai repede, pentru un lucru 
de nimic, deseori sub influenţa oboselii, canabisului şi în special 
a alcoolului." Rezultatul este că siguranţa nu e nicăieri asigurată. 

Aproape un francez din trei se teme în mijloacele de trans¬ 
port în comun. Pe 1 ianuarie 2006, dimineaţa, 600 de călători 
sunt prinşi într-o ambuscadă într-un tren între Marsilia şi 
Nisa: faţă de această întâmplare care a provocat scandal, câte 
agresiuni zilnice nu primesc nici un fel de atenţie? Nici chiar 
domiciliul nu mai reprezintă o protecţie. Pot avea loc drame 
autentice care sunt expediate în zece rânduri în ziare. Pe 8 apri¬ 
lie 2006, la Torcy (Seine-et-Marne), la o serată privată de 
aniversare, sunt adunaţi cincizeci de tineri. O bandă vrea să 

y 

se infiltreze. Respinsă, ea se întoarce înarmată cu bâte de 
baseball, cu sticle şi cuţite. înjunghiat în spate, un tânăr moare 
în urma rănilor primite. 

Situaţia este şi mai gravă decât vedem, pentru că statisticile 
subestimează realitatea: mai mult de jumătate din furturi şi 
două treimi din agresiunile fizice nu sunt reclamate. Autorii 
acestor delicte sunt tineri, din ce în ce mai tineri. Un gardian 
civil de 28 de ani, repartizat pentru supravegherea bacala¬ 
ureatului în departamentul Seine-Saint-Denis, mărturiseşte: 
„înainte, aveam rareori de-a face cu adolescenţi de mai puţin 
de 16 ani. Acum, mă bat cu puşti de 12-13 ani.“ Un înalt 
funcţionar din Ministerul de Interne confirmă acest lucru: 
„în suburbiile franceze întâlneşti peste tot puşti care nu mai 
cunosc nici o limită.‘ q 

Inclusiv fete. Cele mai violente sunt dependente de acelaşi 
cocteil ca şi băieţii: alcool, canabis, psihotrope. în octom¬ 
brie 2003, la Toulouse, o adolescentă de 13 ani şi jumătate 

bate un record: este cea mai tânără deţinută din Franţa. A fost 

pusă în detenţie provizorie într-o închisoare pentru adulţi, pro¬ 
cedură nemaiîntâlnită, dar motivată de fapte: după ce s-a 
certat cu o vecină de vârsta ei, i-a aplicat nişte lovituri de cuţit. 

în 1997, la Villepinte, Lionel Jospin prezintă restabilirea 
securităţii ca pe o prioritate a guvernului său, iar Jean-Pierre 
Chevenement, ministrul de interne, îi blamează pe „sălbatici". 
Delincvenţa îşi va continua însă ascensiunea. în 2002, dreapta 
câştigă majoritatea în Adunarea Naţională, după o dublă cam¬ 
panie prezidenţială şi legislativă în care lipsa securităţii s-a aflat 
în mijlocul dezbaterilor. Nicolas Sarkozy, ministru de interne, 
afirmă că primul său obiectiv este restabilirea securităţii. De 
fapt, întărirea dispozitivului judiciar şi poliţienesc face să 
coboare cifrele delincventei. Totuşi, din 2003, violentele cresc 

y i ; * y 

din nou. De dreapta sau de stânga, puterile publice par depăşite. 


1. Le Nouvel Observateur, 17 noiembrie 2005. 

Dificultatea acestei sarcini poate fi estimată atunci când 
aflăm ce cred delincvenţii despre propriile lor acte. Pentru 
17% din tinerii urmăriţi în justiţie, agresarea fizică a cuiva 
sau ameninţarea lui cu un cutit nu este un delict. 40% cred 

i i 

acelaşi lucru despre jefuire. Cât despre furtul din rafturi, pen¬ 
tru 99% dintre ei nu este un delict şi nici măcar un delict 
minor. 1 Concluzia secretarului general al sindicatului comi¬ 
sarilor: ,Acest lucru priveşte întreaga societate, pentru că filtrele 
educaţiei si scolii nu mai funcţionează. “ Sociologul Sebastian 
Roche, care nu este un adept al securităţii totale, dă o expli¬ 
caţie mai brutală: „De ce creşte delincvenţa tinerilor? Răspunsul 
este mai simplu decât ne imaginăm: pentru că n-am făcut 
nimic ca s-o oprim.“ 2 


O cultură a violentei 

» 

Cum să nu ajungă la violenţă, dacă atât de mulţi tineri 
se confruntă cu ea tot timpul? Iniţierea începe la şcoală, de 
la cea mai crudă vârstă. In ciclul primar, pot fi văzuţi elevi 
care se aruncă câte cinci sau şase asupra unuia şi îl iau la bătaie. 
La deschiderea anului şcolar 2006, săptămânalul Le Point 
publică clasamentul celor 450 de instituţii şcolare gimnaziale 
unde se înregistrează cele mai multe acte de violenţă, clasament 
stabilit după o bază de date a Ministerului Educaţiei Naţio¬ 
nale: o situaţie de neconceput acum treizeci de ani. 

Jaf, furt, vandalism, ameninţări, agresiuni împotriva elevilor 
sau profesorilor, incendieri voluntare, înfruntări armate între 
bande, expediţii punitive în timpul orelor, violuri: delictele 


1. Le Figaro, 11 iulie 2005. 

2. Sebasdan Roche, La Violence des jeunes, ed. cit. 

de drept comun au trecut în mare măsură de porţile incintei 

şcolare. Unde se va opri această escaladare? In 2006, un raport 

al Serviciilor de Informaţii Generale furnizează această con- 

> 

statare: „Creşterea prezenţei şi folosirii armelor de foc în 
proximitatea sau în interiorul instituţiilor şcolare este îngri¬ 
jorătoare, evidenţiind o breşă între viaţa străzii şi şcoală. “ 

In zonele de educaţie prioritară, insultele şi ameninţările 
sunt zilnice. Barbara, 29 de ani, profesoară de franceză într-un 
liceu din Ulis (Essonne), povesteşte. Un elev poartă o şapcă 
în timpul orei. „Obosită să-i tot repet că nu are voie, i-am 
luat şapca.“ Băiatul încearcă să i-o smulgă din mâini şi o ame¬ 
ninţă cu pumnul urlând: „Eu o sparg pe asta, o sparg." 1 Con¬ 
fruntarea are loc într-o sală de clasa a opta... 

In materie de agresare a profesorilor, liceele profesionale 
deţin recordul. La liceul din Marignane, Helene nu mai scrie 
la tablă, de frică să stea cu spatele la elevi, nu se mai plimbă 
printre bănci, de teamă să nu fie lovită, şi nu mai ţine orele 
decât cu uşa deschisă: „Puştii îmi spun căţea afurisită. Nu 
mai deţin nici un control." Denise, treizeci de ani vechime, 
îşi lasă geanta acasă: „Foarte mulţi profesori vin la liceu cu 
frica în suflet. Dacă n-am fost agresaţi, ne întrebăm când o 
să ni se întâmple." 2 

In 2005, la liceul profesional din Etampes, un băiat de 
18 ani o înjunghie pe diriginta sa, Karen Montet-Toutain. 
Elevul le-a spus prietenilor săi: „O să-i fac profesoarei ceva 
ce n-a mai văzut." In clasă, refuză să-şi dea jos geaca. Fiind 
dojenit, el se ridică şi-i aplică tinerei femei trei lovituri de cuţit. 
Un amic al agresorului îi explică gestul: „A făcut asta pentru 
a ieşi în evidentă. Toţi suntem obligaţi să ne facem cunoscuţi, 


1. Le Figaro , 20 decembrie 2005. 

2. L’Express, 19 ianuarie 2006. 

pentru a nu fi înjosiţi. Pentru a fi respectat în cartier, trebuie 
să-ţi faci un nume pe stradă." Karen Montet-Toutain a scăpat 
cu viaţă, dar a rămas traumatizată. Dacă trebuie cu orice preţ 
să fii „cunoscut" în cartier, pe când un profesor asasinat? 

Vara lui 2006. Adolescenţii fredonează La Danse du coup 
de boule , refrenul estival: „Zidane a lovit." Cartonaş roşu 
pentru idolul balonului rotund, în timpul finalei Cupei 
Mondiale de fotbal. „Nu-1 scuzăm, însă îl înţelegem", a afir¬ 
mat antrenorul echipei Franţei. „Sunteţi un om generos, 
implicat şi cu convingeri, iar pentru acest lucru Franţa vă 
admiră şi vă iubeşte", a declarat Jacques Chirac, adresându-se 
căpitanului naţionalei. Este oare normal să-l loveşti pe cel 
care te-a insultat? In orice caz, aceasta este lecţia pe care o 
vor reţine cei care-1 adoră pe Zizou. Pe stadioane, violenţa 
a devenit ceva obişnuit. De ce să fim şocaţi, de vreme ce 
şeful statului a iertat un jucător care a greşit în faţa a două 
miliarde de telespectatori? 

In iunie 2002, Julien, un licean din Saint-Sebastien- 
sur-Loire, îşi ucide prietena cu 17 lovituri de cuţit. împătimit 
al filmelor video, el va mărturisi că gestul său i-a fost inspirat 
de filmul de groază Scream. în 1994, un studiu cantitativ al 
Consiliului Superior al Audiovizualului a înregistrat aproape 
zece scene violente pe oră în filmele de pe canalele naţionale. 
Dacă cinematograful a pus mereu în scenă violenţa, asta se 
întâmpla în poveştile de război, în westernuri sau filme poli¬ 
ţiste, o violenţă controlată, înscrisă simbolic într-un câmp 
de confruntare între cei buni si cei răi. De acum înainte, 
un anumit tip de cinema a ieşit din această logică pentru a 
pune în imagini violenţa în sine, efectele speciale înzecind 
valurile de sânge şi corpurile care se sfâşie în bucăţi. Raportul 
Kriegel, amintit deja în această carte, subliniază faptul că 

această intoxicare influenţează comportamentul: s-a dovedit 

experimental că scenele intense scad pragurile de percepţie 

a suferinţei celuilalt. 

> 

Jocurile video duc acest mecanism la paroxism, trans¬ 
formând spectatorul într-un agent al violenţei. In această 
lume virtuală, cu o simplă apăsare de buton îţi distrugi adver¬ 
sarul. Anumite jocuri pun în scenă adevărate războaie urbane, 
în care jucătorul devine un rebel. Produse vândute în mii 
de exemplare, care sunt doar marcate ca „nerecomandate“ 
minorilor: legea nu interzice să le fie vândute. 

Potrivit lui Pascal Lardellier, autorul unui eseu despre 
cultura digitală a adolescenţilor, „acţiunile lor nu au valoare 
decât dacă sunt filmate sau fotografiate. Anumiţi tineri sunt 
foarte marcaţi de jocurile video foarte violente şi de o cultură 
a imaginii trash: întrucât au crescut cu telefonul mobil în 
mână, îl folosesc automat" 1 . Happy slapping (loviturile vesele) 
a apărut în Anglia. Această practică constă în pălmuirea sau 
lovirea cuiva la întâmplare, într-un loc public sau într-o instituţie 
şcolară. In timp ce agresorul face acest lucru, prietenii săi 
îl filmează cu un telefon mobil. Imaginile sunt apoi trimise 
spre alte telefoane sau puse pe Internet. 

In Franţa, acest „joc" creează emulaţie. In 2006, la liceul 
profesional din Porcheville (Yvelines), un elev de 18 ani o 
agresează pe profesoara sa de „viaţă socială şi profesională". 
In loc să intervină, un prieten filmează scena cu un telefon 
mobil. Filmul va face turul cartierelor din împrejurimi. La 
sfârşitul anului 2005, la Nisa, circulă imagini ale unui viol 
colectiv. Viceprocurorul oraşului vede în acest lucru un „nar¬ 
cisism nemăsurat": „In mintea celor care fac asta, obiectivul 


1. Pascal Lardellier, Le Pouce et la souris, Fayard, 2006. 

autovalorizării domină totul. înainte, se mulţumeau să se 
laude. Acum, ei pot avea dovada a ceea ce au făcut.“ 

Violentă în stradă. Violentă la scoală. Violentă pe sta- 

9 9 9 9 L 

dioane. Violenţă la cinema. Violenţă în jocurile video. Cum 
să nu aibă urmări această dezlănţuire? Toate reperele morale 
sunt pe cale să sară în aer. Manuel Valls, primar socialist din 
Evry, în Essonne, este un om al locului. El pune această 
concluzie: „Nu mai există tabuuri, nici privind bunurile soci¬ 
ale, nici privind persoanele, ca şi cum viaţa n-ar mai avea 
ceva absolut. Astăzi se loveşte cu cutitul sau cu cutterul, asa 
cum se dădea o palmă acum câţiva ani. Cuţitul a devenit o 
prelungire a braţului. Această violenţă fizică, sexuală, mentală, 
care, la limită, ţine mai mult de medicina psihiatrică decât 
de închisoare, depăşeşte de fiecare dată un nou prag.‘ q 


Dezintegrarea socială a suburbiilor 

Dacă delincventa nu scuteşte nici oraşele si nici satele, 

ea se concentrează în suburbii, acolo unde s-a format o cate¬ 
gorie de populaţie care din asta trăieşte. Pe fondul regresului 
instanţelor tradiţionale de integrare, al abandonării autori¬ 
tăţii, al dispariţiei simţului civic, destrămării familiilor, şoma¬ 
jului masiv, cartiere întregi sunt victime ale unei dezintegrări 
sociale tot mai pronunţate. 

în 2005, absenteismul şcolar atingea 275 000 de elevi, 
în special în cartiere. Dacă nu studiază şi nici nu muncesc, 
cu ce se ocupă ei? Pentru a supravieţui, aceşti puturoşi, obiş¬ 
nuiţi ai comisariatelor de poliţie sau ai tribunalelor corecţionale, 


1. Le Nouvel Observateur , 2 noiembrie 2006. 

se dedau la tot felul de afaceri ilegale. începând cu drogul, 
pe care îl consumă şi îl vând. „Canabisul, explică Manuel 
Valls, joacă un rol esenţial în alterarea minţilor acestor tineri." 
Pe zi, un dealer câştigă în medie între 50 şi 300 de euro, iar 
o „santinelă", 80 de euro. La un asemenea câştig, de ce să-ţi 
mai cauţi o slujbă? 

în iunie 2006, prefectul departamentului Seine-Saint- 
Denis trimite o notificare ministrului de interne: îi atrage 
atenţia asupra creşterii galopante a delictelor şi asupra demo¬ 
ralizării poliţiştilor. Sudul departamentului, care se înveci¬ 
nează cu capitala, este în plină expansiune economică. înaltul 
funcţionar adaugă că această dezvoltare nu face decât să crească 
distanţa faţă de o populaţie din ce în ce mai săracă, unde 
„reperele culturale sunt departe de cele ale ţării noastre de 
altădată". Trebuie precizat că departamentul în cauză numără 
peste 1,5 milioane de locuitori, din care două treimi sunt 
străini sau francezi proveniţi din imigranţi. 

în fiecare an, 20% dintre delincvenţi sunt străini. Dar această 
cifră maschează o realitate care, sub obligaţia corectitudinii 
morale, a fost mult timp ascunsă: ceilalţi 80% sunt în mare 
parte copii de imigranţi, care au obţinut naţionalitatea franceză. 
„Vizitatorul care intră într-o închisoare din regiunea pariziană 
observă acest lucru imediat, mărturiseşte un jurnalist. El des¬ 
coperă adevărata faţă a deţinuţilor: negri şi maghrebieni, într-o 
majoritate covârşitoare." 1 

De câţiva ani, „supradelincvenţa" tinerilor proveniţi din 
imigranţi este un fapt recunoscut, şi chiar cercetat. „La un 
nivel socio-economic corespunzător, copiii de imigranţi sunt 
mult mai predispuşi la delincvenţă decât ceilalţi. Eşecul şcolar 


1. L’Express , 9 februarie 2006. 

şi o raportare dificilă la autoritate reprezintă factorii determi¬ 
nanţi.” 1 Problema nu este deci „etnică”, ea este culturală: 
vom reveni asupra acestui lucru în capitolul următor. 

în suburbii, bandele ce formează nucleul dur al delin¬ 
cventei fac ravagii. Aceste grupuri, în care se mai găsesc şi 
câţiva „gali”, se formează fiecare într-un cartier şi, demar- 
cându-şi teritoriul, îşi asigură o identitate colectivă. Aban¬ 
donând şcoala, şomeri, ahtiaţi după Internet şi telefon mobil, 
ei se dedau la furturi şi la trafic de stupefiante. 

Dacă bandele sunt rareori omogene, tinerii de origine 
africană prezintă o particularitate, potrivit unui comunicat 
al Serviciului de Informaţii Generale din octombrie 2005: 
„violenţa extremă a actelor lor”. „Ei reacţionează într-un mod 
necontrolat, precizează comunicatul, situaţia putând să dera¬ 
peze în orice moment. Să omori pe cineva face parte dintr-un 
fel de traseu iniţiatic, care permite recunoaşterea şi înaintarea 
în cadrul bandei.” 2 înfruntările dintre bande se soldează regulat 
cu morţi. Poliţia citează cazurile unor bande care, pentru a 
deveni insensibile la durere, prizează stupefiante sau acetonă 

înainte să-si înfrunte rivalii. 

> 

în 2006, Ilan Halimi, un tânăr de religie iudaică, răpit 
la Bagneux de „banda de barbari” condusă de Youssouf Fofana, 
este torturat şi apoi lăsat să moară: o crimă odioasă, pe fond 
de antisemitism. Un avocat numit în apărarea unuia dintre 
ucigaşi povesteşte: „Când mă întâlnesc cu clientul meu, sunt 
în faţa unui om total idiot. Ştie că furtul sau crima sunt împo¬ 
triva legii. Dar nu vede diferenţa dintre cele două. Nu se simte 
deloc vinovat. Este un Cro-Magnon: dacă nu îmi dai bucata 

1. Sebastian Roche, La Violence des jeunes, ed. cit. 

2. Le Monde, 25 februarie 2006. 

ta de carne, te omor. Când astfel de indivizi se dezlănţuie, 
sunt nişte animale sălbatice. Problema este că sunt oameni." 1 

y 


O luptă purtată în conştiinţă 

Potrivit lui Sebastian Roche, mai puţin de 5% din infrac¬ 
ţiunile şi delictele comise de minori sunt pedepsite. Numă¬ 
rul de infracţiuni este atât de mare, încât justiţia nu poate 
să le mai facă faţă pe viitor. Majoritatea plângerilor sunt nere¬ 
zolvate, deşi comisariatele le sugerează victimelor să facă o 
simplă depoziţie. „Colegii noştri, povesteşte un poliţist, dau 
în mod regulat peste minori care, cu treizeci de delicte la 
activ, n-au făcut nici o zi de închisoare. Ca unică măsură, 
majoritatea judecătorilor propun o simplă admonestare, care 
îi face să zâmbească pe tinerii din ziua de astăzi." 2 

Altă moştenire otrăvită a anilor ’68: pentru o bună parte 
a sferei judiciare, reprezentată în special de Sindicatul magis¬ 
traţilor, dar şi pentru un număr de figuri intelectuale care 
dau tonul la Paris, delincvenţa rimează cu indulgenţa. „Noul 
proletariat al inteligenţiei sunt delincvenţii" 3 , spune ironic 
Herve Algalarrondo. In ochii intelectualilor conformişti, 
atitudinea lor n-ar fi decât o răscumpărare a suferinţei pro¬ 
vocate de şomaj, urbanism, rasism şi excludere. 

Şomajul? A crescut în 2004, când delincvenţa a scăzut, 
si scade în 2006, când violenta creste: statisticile nu dezvăluie 

1. Le Nouvel Observateur, 25 mai 2006. 

2. Le Figaro , 23-24 septembrie 2006. 

3. Herve Algalarrondo, Securite: la gauche contre lepeuple, Robert 
Laffont, 2002. 

nici un raport de cauzalitate între ele. Urbanismul? îngră¬ 
mădirea de blocuri era deja cenuşie şi acum treizeci de ani, 
dar ele erau totuşi nişte locuri liniştite. Rasismul? Victimele 

tâlharilor nu sunt doar francezii: studenta arsă cu bestialitate 
într-un autobuz, la Marsilia, în octombrie 2006, era o negresă. 
Excluderea? Dar delincvenţii, în suburbii, îi atacă deseori 
pe cei mai săraci decât ei. 

Explicarea delincventei cu ajutorul ştiinţelor umane nu 
mai este eficientă. în acest caz, comportamentele deviante sunt 
analizate în funcţie de antecedentele familiale ale vinovatului, 
de trăsăturile caracterului său, de mecanismele inconstientu- 
lui său. Acest psihologism, constată comisarul Lucienne Bui 
Trong, sfârşeşte prin a sugera „ideea unei cvasi-iresponsabilităţi 
a persoanelor" şi prin „a goli de sens conceptul de vină" 1 . Nu 
suntem oare fiecare dintre noi stăpâni ai faptelor şi gesturilor 
noastre şi personal responsabili pentru actele noastre? 

în septembrie 2006, izbucneşte o controversă între minis¬ 
trul de interne, Nicolas Sarkozy şi magistratură. în centrul 
dezbaterii, parchetul din Bobigny: din sutele de minori inter¬ 
pelaţi în departamentul Seine-Saint-Denis în timpul revoltelor 
din 2005, doar unul singur a fost arestat provizoriu. Judecă¬ 
torii explică acest lucru prin motive de procedură, dar rezulta¬ 
tul este vizibil: delincvenţii trăiesc un sentiment de impunitate. 
Legislaţia, este adevărat, îi încurajează. în momentul în care 
vârsta medie a primului delict este de 13-14 ani, cei care au 
mai puţin de 18 ani, iresponsabili din punct de vedere penal, 
potrivit legii din 1945, nu pot fi judecaţi decât în caz excep¬ 
ţional şi îşi văd şterse condamnările, în marea lor parte, din 
cazierul judiciar. Or, modificarea acestui text de lege se loveşte 
de opoziţia magistraţilor suspicioşi din principiu faţă de coerciţie. 


1. Lucienne Bui Trong, Violence, Ies racinesdu mal , Le Relie, 2002. 

în acest mecanism care îi face scăpaţi de orice pedeapsă 
pe miile de delincvenţi, cât se datorează ideologiei antirepresive 
care îi influenţează pe anumiţi judecători, şi cât sufocării tribu¬ 
nalelor? în orice caz, opinia publică apreciază pomul după 
roadele sale: pentru 77% dintre francezi, justiţia nu este 
destul de severă. 

Societatea noastră, care venerează drepturile omului, este 
în contradicţie cu ea însăşi atunci când nu face respectată 
prima dintre libertăţi: dreptul la securitate. Combaterea de- 
lincvenţei trece mai întâi prin faza prevenţiei sau a repre¬ 
siunii? Această opoziţie este o falsă antinomie: sancţiunea 
este prima verigă a prevenirii. Cei din vechime ştiau că frica 
de jandarm este primul pas spre cuminţenie. 

Spiritele fine au zâmbit, acum câţiva ani, când unii au 
amintit de principiul „toleranţei zero“. Formulată în Statele 
Unite, această doctrină se bazează pe ideea că, în cazul în 
care un geam spart de un vandal nu este înlocuit, toate gea¬ 
murile vor cunoaşte, mai devreme sau mai târziu, aceeaşi soartă. 
După geamuri, autobuzele vor fi cele luate în vizor, apoi 
celelalte bunuri colective, şi apoi persoanele. Morala: pentru 
a apăra persoanele, trebuie pedepsiţi cei care sparg geamuri. 

întărirea mijloacelor puse la îndemâna poliţiei este deci 
ceva legitim. Acelaşi lucru este necesar şi în cazul justiţiei. în 
2000, un raport parlamentar asupra închisorilor conchidea că, 
în Franţa, condiţiile de încarcerare sunt „ceva umilitor pentru 
Republică". în contextul în care opt deţinuţi din zece prezintă 
o dereglare psihică, suprapopularea din închisori împinge la 
violenţă sexuală şi la violenţă pur şi simplu, o violenţă sporită 
de drogurile care circulă pe ascuns. Pentru a evita ca închisorile 
să semene mai mult cu nişte uzine care produc recidivişti 
decât cu nişte locuri de reintegrare, trebuie să fie construite 
altele noi şi diversificate în funcţie de tipurile de condamnaţi. 

în 2005, în departamentul Seine-et-Marne, Nelly Cremei, 
mamă a unei familii, este ucisă pentru câţiva euro în timp 
ce facea jogging. Ucigaşul, condamnat pe viaţă pentru o 
crimă, ieşise din închisoare doi ani mai devreme. Marii per¬ 
verşi nu sunt decât câteva sute, dar ei nu pot fi nici vindecaţi, 
nici readaptaţi. în lipsa pedepsei capitale, pentru a-i împie¬ 
dica pentru totdeauna să mai facă rău, este necesar un regim 
în care prizonierii dovediţi periculoşi să fie întemniţaţi pe 
viată. Trebuie totuşi să ne obişnuim cu această idee, ceea ce 
presupune să renunţăm la toleranţa subiacentă practicii de 
punere în libertate şi eliberărilor condiţionate: în ciuda lui 
Rousseau si a lui Robert Badinter, oamenii nu sunt buni de 

la natură, iar unii chiar mai puţin decât alţii. 

Dar ce se poate spune despre prevenire? Cea mai eficientă 
este cea care intervine foarte devreme: încă din primii ani 
ai copilăriei. Explozia de delincvenţă este produsul unei socie¬ 
tăţi dezmembrate de o mentalitate individualistă, de spiritul 
hedonist, de declinul autorităţii, de respingerea regulilor, des¬ 
trămarea familiei, criza şcolii, pierderea de repere, relativismul 
moral. Dacă totul ni se cuvine, de ce bunurile vecinului meu 
să nu fie ale mele? Dacă cel mai important este să ai bani, 
de ce să nu te serveşti în mod direct? Dacă nimic nu are 

valoare, de ce o viată umană ar valora ceva? 

în 2005, Tony Blair propunea ţării sale restabilirea „cul¬ 
turii respectului": civism, responsabilitate şi datoriile cetă¬ 
ţeanului, disciplină, supunere în faţa legii comune, securitate. 
Francezii şi-ar dori cu siguranţă să audă un astfel de discurs. 
Lupta împotriva insecurităţii va fi câştigată mai întâi la 
nivelul conştiinţei. 



7. Fără acte, eterna problemă 


Noiembrie 2005. „Sunt aici de peste douăzeci şi trei de 
ani, ne spune primarul din Rosny-sous-Bois. Mi-am însuşit 
foarte bine politica oraşului, pe care am aplicat-o întocmai/ 4 
Şi înşiră aici angajaţii din rândul tinerilor, centrele sociale, 
agenţii sociali, şcoala din programul „a doua şansă 44 . Şi toate 
astea fără nici un rezultat, sau aproape: „Nişte tineri mi-au 
lovit maşina cu nişte bare de fier strigând «Moarte prima¬ 
rului». Nu cred că meritam asa ceva. 441 

) 

O lună de revoltă: 10 000 de maşini incendiate, aproape 
300 de clădiri distruse, 139 de poliţişti şi jandarmi răniţi, 
aproape 30 000 de indivizi anchetaţi de poliţie, 640 arestaţi. 
Totul a început la Clichy-sous-Bois, pe 27 octombrie, când 
doi minori au murit prin electrocutare într-un transformator 
unde căutau să se ascundă. Oare se intră într-un loc marcat 
printr-un panou pe care scrie „Pericol de moarte 44 ? Este oare 
vina lui Sarkozy? Patru luni mai devreme, cu ocazia unei 
vizite pe care a facut-o în comuna La Courneuve, în urma 
morţii unui copil răpus de un glonţ rătăcit, ministrul de 
interne vorbise despre o curăţire a oraşelor cu autospeciala. 
O locuitoare a comunei l-a întrebat atunci: „Când o să ne 
scăpaţi de pleava asta? 44 

în aceeaşi zi de 27 octombrie, în comuna Epinay-sur- Seine, 
un om era ucis în bătaie, sub ochii familiei sale, de trei tineri 


1. Le Figaro, 12-13 noiembrie 2005. 

care voiau să-i fure aparatul de fotografiat. Pentru a protesta 
împotriva acestui asasinat, mulţimea nu a coborât în stradă. 

în faţa răspândirii revoltelor, guvernul, susţinut masiv de 
opinia publică, a reacţionat decretând starea de urgenţă. Anun¬ 
ţând apoi un pachet de măsuri sociale: contracte de încurajare 
pentru slujbele rezervate cartierelor cu probleme, noi zone 
urbane deschise, posturi de asistenţi pedagogici create în 
şcolile din cartierele sensibile, deblocarea a 100 de milioane 
de euro pentru asociaţii. Decizii care continuau politica ora¬ 
şului, concepută în anii 1980, după primele revolte urbane. 
O politică ce postula că problemele suburbiilor, fiind în pri¬ 
mul rând sociale, necesită prin urmare răspunsuri sociale. 

Este de la sine înţeles că această dimensiune este una im- 

portantă, în cartierele unde rata şomajului reprezintă dublul 
mediei naţionale şi atinge 36% din tinerii sub 23 de ani. 
Dar oare aceasta este singura explicaţie, şi este ea oare cea 
mai importantă? La urma urmelor, care erau revendicările 
celor care se revoltau? în timpul incendierilor suburbiilor, 
nici un mascat nu a ţinut vreun discurs care să fi putut sta 
la baza unui dialog, nici un cap al revoltei nu s-a făcut vizibil: 
spre deosebire de Mai ’68, Noiembrie 2003 nu a avut parte 
de un Cohn-Bendit. Acest fapt va deranja până şi extrema 
stângă. în timpul săptămânilor următoare, Lupta Munci¬ 
torească va regreta „modul în care aceşti tineri şi-au mani¬ 
festat o revoltă care nu avea nici un scop politic sau social“, 
iar Olivier Besancenot va deplânge faptul că „revoluţionarii“ 
sunt „dezinteresaţi de tinerii din suburbii". 

De ce să îmbunătăţeşti, cu mari sacrificii, echipamentele 
sociale, dacă beneficiarii lor nu cunosc nici principiul, nici 
întrebuinţarea lor? Pentru a da naştere altor incendieri? Tinerii 

care vor să „spargă totul", dau foc autobuzelor pe care le fură 

si fac scrum maşinile vecinilor, vandalizează şcolile unde învaţă 
şi gimnaziile unde fac sport, aceşti tineri, înverşunându-se 
împotriva mediului lor de viată, se pedepsesc pe ei înşişi. Dacă 
despre o revoltă este vorba, atunci această revoltă, care nu 
conţine nici un mesaj de speranţă, este expresia unui nihilism. 

De unde acest nihilism? Si dacă suferinţa suburbiilor nu 

y y 

tine neapărat de dimensiunea socială? „I-am putea acorda, 
observă Chantal Delsol, o slujbă puştiului înarmat cu un 
cocteil Molotov: dar, mai întâi, trebuie să meargă la şcoală 
atât timp cât îi mai permite vârsta, şi cineva să-l înveţe să se 
trezească în mod regulat de dimineaţă." Iar filozoful conchide: 
„Nu de economie, ci de cultură trebuie să vorbim în acest caz." 1 

Prăpastia care se cască în jurul suburbiilor, aceste „teritorii 
pierdute ale Republicii", este în primul rând una culturală. 
Acum treizeci de ani, într-o perioadă de aprins conflict politic, 
străzile din departamentul Seine-Saint-Denis nu erau teatrul 
incursiunilor piromane. Ce s-a întâmplat de atunci? Sosirea 
masivă a unei populaţii străine, incapabilă să se integreze. 
De-a lungul întregii durate a revoltelor din toamna lui 2005, 
s-a convenit să se vorbească despre „tineri". Despre ce tineri 
era vorba? Toată lumea o ştia, însă, cum corectitudinea morală 
ne obligă, nimeni nu sufla o vorbă. 

Cel care a spus adevărul era cât pe ce să fie pedepsit. Pe 
24 noiembrie 2005, ziarul Le Monde prezenta extrase din- 
tr-un interviu dat de Alain Finkielkraut cotidianului isra- 
elian Haaretz : „Am putea reduce revoltele din suburbii la 
dimensiunea lor socială, să vedem în ele o revoltă a tinerilor 

1. Chantal Delsol, „Au moins l’education leur defendra de tout 
oser“, în La Republique brule-t-elle? Essai sur Ies violences urbaines 
franţaises, sub coordonarea lui Raphael Dra'i şi Jean-Franţois Mattei, 
Michalon, 2006. 

împotriva discriminării şi a şomajului. Problema este însă 
că majoritatea sunt negri sau arabi, de identitate musulmană. 
In Franţa, există si alţi emigranţi aflaţi într-o situaţie dificilă. 
Dar ei n-au luat parte la revolte.“ Scandal! Acuzat de rasism, 
ameninţat cu o reclamaţie în justiţie, filozoful va susţine că 
ideile sale au fost prezentate trunchiat. După ce şi-a cerut 
scuze „celor pe care acest personaj care nu mă reprezintă i-a 
rănit“, el îşi va menţine totuşi ideile: „Mi s-a reproşat că am 
vorbit despre originea celor care s-au revoltat. Or, cei care 
mă acuză sunt aceiaşi cu cei care preamăresc lupta împotriva 
discriminărilor rasiale. Dacă n-am fi avut de-a face decât cu 
o problemă strict socială, ea ar fi fost abordată ca atare. cq 


O schimbare de populaţie 

în 2005, potrivit Institutului Naţional de Statistică şi 

Studii Economice (INSEE), Franţa număra 4,9 milioane de 

imigranţi. Termenul de imigrant este ambiguu: statisticile 

luau în calcul drept imigrant toate persoanele născute în 

străinătate şi care trăiau pe teritoriul naţional, însă nu şi pe 

străinii născuţi în Franţa. Din 1999, statul a abandonat recen- 
» > 

sămintele generale, înlocuindu-le prin sondaje anuale. Potrivit 
specialiştilor, marja de eroare a acestora este de aproape un 
milion. în sfârşit, clandestinii nu apar, bineînţeles, în recen¬ 
sămintele oficiale. Potrivit Ministerului de Interne, aceştia 
ar fi între 200 000 şi 400 000. Cifrele oficiale, în realitate, 
subestimează imigraţia ilegală. Câţi clandestini ar fi, de fapt, 
în Franţa? 600 000, un milion? Nimeni nu ştie. în orice caz, 

9 1 9 9 


1. Le Monde, 27-28 noiembrie 2005. 

nici un organism al statului nu este în măsură să spună câţi 
imigranţi trăiesc cu adevărat pe teritoriul naţional. 

în ianuarie 2004, Institutul National de Studii Demo- 
grafice (INED) anunţa că Franţa „nu mai este o ţară a imigra¬ 
ţiei masive“. Câteva luni mai târziu, Curtea de Conturi 
descoperă alarmată că naţiunea este confruntată, în fiecare 
an, cu 217 000 de intrări legale (cifră din 2003, care nu include 
nici minorii, nici pe cei care cer azil), la care se adaugă intrările 
ilegale, estimate la cel puţin 100 000. Adică un total de apro¬ 
ximativ 300 000 de noi imigranţi, din care 20% pleacă într-o 
altă ţară. Scăzând această cifră, înseamnă că, în Fiecare an, 
populaţia străină creşte cu aproximativ 240 000 de persoane. 

Echivalentul oraşului Bordeaux. 

> 

Dacă numărul străinilor nu creste atât de mult în statistici, 
faptul se datorează naturalizărilor. în 2004, 130 000 de per¬ 
soane au obţinut cetăţenia franceză, adică echivalentul popu¬ 
laţiei oraşului Grenoble. Cercetătoarea în demografie Michele 
Tribalt, făcând suma imigranţilor, a copiilor şi a nepoţilor aces¬ 
tora, a ajuns la concluzia că Franţa numără 13,3 milioane de 
imigranţi: naturalizaţi sau nu, 23% din populaţia metropo¬ 
litană este de origine străină recentă. 1 Pentru ca aceste cifre 
să capete întregul lor sens, ele trebuie totuşi să Fie împărţite 
în funcţie de grupele de vârstă. Primele generaţii de imigranţi 
provin din Italia şi Spania, în timp ce cele mai tinere sunt 
originare din Maghreb, din Africa neagră, din Turcia şi chiar 
din China. 

Cine ar putea crede că o mişcare de populaţie atât de 
amplă are loc fără urmări profunde? 

1. Michele Tribalt, „Integration / assimilation en France: qu’en 
sait-on?“ în Ces migrants qui changent la face de l 'Europe , sub conducerea 
lui Jacques Dupâquier şi Yves-Marie Laulan, L’Harmattan, 2004. 

Fenomenele demografice sunt lente, dar inevitabile. După 
Yves-Marie Laulan, dacă natalitatea imigranţilor ar rămâne 
neschimbată, numărul familiilor originare din Maghreb, din 
Africa neagră şi din Turcia, în 2030, s-ar putea ridica la aproape 
10 milioane de persoane, adică 13% din populaţia franceză 
şi 30% din numărul naşterilor. 1 „La jumătatea secolului XXI, 
şi pentru prima oară în istoria ţării noastre, susţine Jean-Paul 
Gourevitch, numărul copiilor de origine străină rezidenţi 
în Franţa metropolitană îl va depăşi pe cel al copiilor de 
origine franceză.“ 2 

în île-de-France, un adolescent din trei are părinţi imi¬ 
granţi. în primăriile din departamentul Seine-Saint-Denis, 
prenumele bărbătesc cel mai folosit, în 2003, a fost Mohamed. 
în acelaşi an, numai 8 000 de persoane au vrut să-şi schimbe 
numele şi prenumele într-unul francez, deşi naturalizarea 
le dă acest drept. Fără să formuleze asupra acestor fapte nici 
cea mai mică judecată de valoare, un istoric va conchide că 
suntem martorii unei transformări a populaţiei Franţei. 

în 1959, de Gaulle îi spunea lui Alain Peyrefitte: „Mă 
bucur că există francezi asiatici, negri sau metişi. Asta dove¬ 
deşte că Franţa este deschisă fată de toate rasele si că are o 
> > » > 

vocaţie universală. Dar cu condiţia ca ei să rămână o mino- 
» > 

ritate. Noi suntem totuşi, înainte de toate, un popor euro¬ 
pean de rasă albă, de cultură greacă şi de religie creştină.“ 3 
O jumătate de secol mai târziu, nu numai că această afirmaţie 
nu mai este adevărată, dar enunţarea ei trezeşte suspiciunea. 
Imigraţia este pe cale să schimbe chipul Franţei, dar ceea ce 
va fi socotit cândva ca un punct de cotitură al istoriei noastre 
este un subiect tabu. 


1. Ibidem. 

2. Jean-Paul Gourevitch, La France africaine, Le Pre-aux-clercs, 2000. 

3. Alain Peyrefitte, C'etait de Gaulle , Gallimard, 2002. 

Nu există rasă franceză: Franţa nu este o etnie, ci o comu- 
nitate istorică clădită în timp. Această comunitate se sprijinea 
totuşi pe un substrat majoritar de origine foarte veche (din 
secolul al Vl-lea până în secolul al XlX-lea, fondul popu¬ 
laţiei franceze practic nu s-a schimbat) şi pe contribuţii 
diverse, asimilate încet, dar sigur. Acest echilibru s-a rupt. 
Problema este deci următoarea: date fiind amploarea nume¬ 
rică a imigraţiei începând cu anii ’70 şi caracterul ei eterogen 
faţă de populaţia anterioară, cum poate fi menţinută coezi¬ 
unea societăţii noastre? Problema, o spunem încă o dată, nu 
este una „etnică“: Antilele erau franceze înainte de Nisa sau 
de regiunea Savoia. Miza este una culturală şi politică. Oare 
naţiunea va rezista, pe termen lung, vârtejului imigraţiei? 


Franţa nu-şi mai integrează imigranţii 

De ce nu-şi mai integrează Franţa imigranţii? Dincolo 
de ideile preconcepute, răspunsul este pentru că Franţa a 
renunţat la acest obiectiv. Altădată, modelul republican îi 
propunea nou-venitului o cetăţenie abstractă, care considera 
problema originii sale ca ţinând de sfera privată: integrarea 
se facea prin asimilarea în cadrul naţiunii. La începutul ani¬ 
lor ’80, în numele dreptului la diferenţă, conceptul de asi¬ 
milare a fost abandonat. Dacă toate culturile au valoare egală, 
de ce ar trebui ca imigranţii să fie turnaţi în acelaşi tipar? 
Ei au fost deci invitaţi să rămână, păstrându-şi obiceiurile. 
Discursul oficial, paralizat de ideologia antirasistă, a renun¬ 
ţat să-i mai înveţe regulile juridice, morale şi educative pe 
baza cărora a fost construit pactul social al francezilor. 

Vectorii tradiţionali ai integrării, de la şcoală până la par¬ 
tide, erau prezenţi atunci în spiritul epocii: acum nu mai 

există norme obligatorii, nici identitate colectivă, drepturile 
omului le devansează pe cele ale patriei, Europa precumpă¬ 
neşte asupra Franţei. Din momentul în care instituţiile nu-i 
mai învaţă pe francezi să iubească Franţa, de ce i-ar învăţa 
ele acest lucru pe străini? 

Rezultatul este vizibil: aculturaţia unor cartiere întregi. 
Si nu numai suburbiile sunt atinse: anumite arondismente 

9 

din Paris sau din Marsilia sunt spaţii de regrupare etnică. 
„Marea Mediterană nu-i mai separă“, consideră Jean Daniel, 
într-un articol în care, remarcând că „venirea în Franţa ră¬ 
mâne un obiectiv pentru o mare parte din tinerimea alge- 
riană“, observă că pentru aceasta „nu mai e vorba doar de a 
veni în Franţa, ci de a regăsi societăţile algeriene care se găsesc 
deja aici‘ q . Să recunoaştem: nu mai există o societate franceză 
omogenă, ci o suprapunere de societăţi pe teritoriul francez. 

Izolarea în ghetou începe din şcoală. Create în 1982, zonele 
de educaţie prioritară urmăreau să corecteze inegalităţile cul¬ 
turale prin mijloace pedagogice suplimentare. Dacă siste¬ 
mul ar fi fost eficient, numărul acestor zone ar fi trebuit, în 
mod logic, să scadă. Insă nu numai că numărul lor practic 
s-a dublat, dar Institutul National de Statistică si Studii Eco- 
nomice (INSEE) a constatat, în 2005, că nivelul elevilor 
rămânea inferior mediei. De unde cercul vicios. După o echipă 
de sociologi care a efectuat un studiu la Academia din Bor¬ 
deaux, o parte neînsemnată din colegiile publice şcolarizează 
peste 40% dintre elevii imigranţi. Urmarea: „In Franţa apar 
adevărate ghetouri şcolare, în câteva instituţii şcolare pe care 
nimeni nu le alege pentru propriii lor copii.“ 1 2 

1. Le Nouvel Observateur , 20 aprilie 2006. 

2. Georges Felouzis, Franţoise Liot, Joelle Perroton, L’Apartheid 
scolaire. Enquete sur la segregation ethnique dans Ies colleges, Seuil, 2005. 

în oraşe, şomajul poate atinge de la patru la şapte locuitori 
din zece. Aceştia trăiesc deci din asistenta socială, din munca 
la negru sau din mici „afaceri", de la droguri la tăinuirea de 
obiecte furate: economia subterană infracţională ar putea 
ajunge la 90 de miliarde de euro anual. între agresiuni, furturi 
şi violuri, se întinde regatul violenţei şi al războiului dintre 
bande pentru controlul teritoriului lor. 

Aceleaşi oraşe, construite în anii ’60 pentru cei care plecau 
de la ţară sau pentru cei care abandonau o locuinţă mizeră, 
împlineau un vis popular: a locui într-un apartament ce 
dispunea de confort modern. Pentru cei care s-au stabilit 
aici încă de la început, visul s-a transformat într-un coşmar. 
„Când am venit, era un adevărat castel", povesteşte un copil 
de la Direcţia Departamentală a Afacerilor Sanitare şi Sociale 
(DDASS), care a trăit în cartierele de magherniţe, înainte 
să se mute în cartierul său din departamentul Seine-Saint-De- 
nis. La care adaugă: „Astăzi, suntem în mizerie până la gât." 1 
La el acasă, are un câine de pază, un pistol cu bile şi o armă 
electrică de autoapărare. 

în inima oraşelor, se prefigurează o anumită tendinţă de 
la începutul anilor 2000: regruparea etnică. în locuinţele 
sociale cele mai mizerabile, africanii îi înlocuiesc pe maghre- 
bieni, care se îndreaptă spre cartiere mai prospere. însă fami¬ 
liile de negri şi-au păstrat tradiţiile, începând cu poligamia. 
Această orânduire tradiţională, care în principiu este interzisă 
de lege, este tolerată în practică. în Franţa, ar exista 30 000 de 
familii poligame, ceea ce reprezintă 200 000 de persoane. Un 
primar menţionează cazul unor fraţi gemeni. „Căsătoriţi fiecare 
cu două soţii, ei aveau împreună 40 de copii, majoritatea 


1. Le Point, 2 februarie 2006. 

fiind înscrişi la aceeaşi scoală. Ne-a luat un an ca să-i convingem 
să-si trimită copiii în instituţii şcolare diferite. Cei doi tati 
voiau să li se găsească un apartament uriaş în care să continue 
să trăiască împreună. I-am refuzat categoric: nu numai că 
nu aveam un apartament de 15 camere, dar pentru susţinerea 
acestei familii, comuna plătea deja o sumă uriaşă.‘ q Alesul 
care relata acest caz este Jean-Pierre Brard, primar comunist 
din Montreuil. 

Poligamia conduce la situaţii care scapă de sub control. Din 
lipsă de spaţiu, copiii dorm făcând cu schimbul. Când nu sunt 
în apartament, ei stau pe străzi, de capul lor. „Sub pretextul 
că în Africa tot satul se ocupă de creşterea copiilor, părinţii îi 
lasă fără supraveghere”, comentează un poliţist din Saint-Denis. 
Tinerii delincvenţi care pun cele mai mari probleme sunt 
deseori „cei care provin din familii poligame“, susţine Pierre 
Cardo, primar la Chanteloup-les-Vignes (Yvelines). 

în 1991, Lucienne Bui Trong, pe atunci comisar la Ser¬ 
viciul de Informaţii Generale, observa că violentele urbane 
urmează o gradaţie invariabilă, de la vandalizarea cutiilor 
poştale până la confruntarea cu forţele de poliţie. Ea constata 
atunci 3 000 de incidente; în 2000, peste 28 000 de inci¬ 
dente. întrucât aducea informaţii stânjenitoare, acest serviciu 
a fost desfiinţat. în 2001, Ministerul de Interne pune în 
practică un alt sistem de contabilitate, ajungând la cifra de 
30 000 de acte de violenţă urbană. Experimentul este sus¬ 
pendat. în 2004, este creat un nou sistem de contabilitate, 
a cărui metodă se inspiră din scala lui Bui Trong, care nu 
reţine însă decât „faptele importante”. La sfârşitul lui 2005, 
el înregistrează 100 000 de acte de violenţă urbană, din care 


1. L’Express, 13 ianuarie 2004. 

70 000 au avut loc înainte de revoltele din noiembrie! Pentru 
prima „aniversare" a acestor revolte, în 2006, autobuzele sunt 
atacate, deseori cu arme, şi incendiate, lăsând o locuitoare 
din Marsilia între viată si moarte. Scene de western în centrul 

) i 

oraşelor noastre: lucrul devine atât de obişnuit, încât emoţia 
dispare îndată ce televiziunea trece la un alt subiect. 

Toată cultura cartierelor elogiază violenţa. Violenţa limba¬ 
jului: corcitură, măscărici, rasa mă-tii, te fut, tot atâtea cuvinte 
care împodobesc conversaţiile obişnuite. Violenţă vestimen¬ 
tară: adidaşi Nike în picioare, şapca pusă invers, gluga pe 
cap (chiar dacă afară sunt 30 de grade), tot atâtea semne iden- 
titare menite să intimideze. Pe tricouri se vede imaginea lui 
Tony Montana, personajul din Scarface, filmul cult al subur¬ 
biilor: povestea unui refugiat cubanez care, ajuns la Miami, 
începe prin a munci cinstit, ca să devină mai apoi o căpetenie 
a drogurilor. Crezul lui Montana: „Când ai bani, ai putere; 
când ai putere, ai femei." 

Violenta în muzică. în octombrie 2006, Ministerul Cui- 
turii deschide Grand Palais din Paris, pentru trei zile de rap, 
hip-hop, graffiti şi break-dance. Obiectivul este, potrivit lui 
Renaud Donnedieu de Vabres, „o recunoaştere a culturii 
urbane". Numai că, deseori, muzica rap clădeşte o mitologie 
a ghetoului, exagerând istoriile despre confruntarea cu poliţia, 
despre zilele în închisoare, instigând la violenţă, la ură, dacă 
nu chiar la moarte. Din 2002, urmărirea judiciară împotriva 
rapperilor eşuează în mod regulat. în numele libertăţii de 
expresie, tribunalele îi pun în libertate, apărându-le dreptul 
la o „violenţă simbolică". 

Este oare simbolică violenţa? în 2003, un studiu al Ser¬ 
viciului de Informaţii Generale estima că, în anumite suburbii, 
rasismul împotriva albilor este o „realitate de zi cu zi". Pe 

8 martie 2005, o manifestaţie a liceenilor împotriva legii 

Fillon este atacată de o mie de tineri veniţi din Seine-Saint- 

> 

Denis. Unul dintre ei i-a mărturisit cu mândrie unui jurnalist 
că a venit „pentru a lovi nişte măscărici, nişte francezi mai 
mici cu feţe de victime“. Un profesor de istorie-geografie, 
militant antirasist şi membru al sindicatului de extremă stângă 
SUD-Education, mărturisea „că nu a mai dormit multe zile" 
după spectacolul la care a asistat: „Liceeni târâţi de păr, alţii 
nimiciţi cu lovituri de picioare şi de pumni.“ „Era un joc, 
remarca el. Un joc al urii şi al distracţiei. Era vorba de o agre¬ 
siune de tip rasial: n-am văzut decât negri care îi agresau pe 
albi." 1 Scene identice, pe 23 martie 2006, când o manifes¬ 
taţie anti-CPE a fost dispersată pe esplanada Invalizilor: două 
mii de tineri din suburbiile pariziene se descarcă asupra liceeni¬ 
lor şi studenţilor. Le Monde nu poate decât să constate „vio¬ 
lenta nemaivăzută" 2 . 

i 

Şantajul cu rasismul 

Abdel are 23 de ani. De două ori i-au furat, în cartierul 
său, scuterul cu care mergea la muncă. Acum, când se duce 
acasă, îşi urcă scuterul în ascensor şi-l pune în holul apar¬ 
tamentului său. „Avem o reputaţie proastă, se plânge el, din 
cauza unora care vând droguri şi fură. Ar trebui să facă o 
călătorie în Algeria şi să simtă oroarea masacrelor. După 
aceea, poate ar respecta ceva mai mult Franţa. La noi în ţară, 
poliţiştii fac legea. Aici, în timpul revoltelor, am văzut cum 
trei puşti fugăreau nişte jandarmi!" 3 


1. Le Monde, 16 martie 2005. 

2. Le Monde, 25 martie 2006. 

3. Le Point, 2 februarie 2006. 

Nu e nevoie să fii francez pentru a înţelege ce anume nu 
merge în suburbii. Derbedeii imigranţi fac în primul rând 
ravagii prin cartierele unde locuiesc imigranţii: victimele lor 
le seamănă. Pentru că marea majoritate a copiilor de străini 
nu pun probleme de delincvenţă, nu trebuie incriminat un 
determinism „etnic“, ci comportamentul unei minorităţi. 

Totuşi, este evident că sporirea imigraţiei nu face, pro¬ 
porţional, decât să ducă la creşterea acestei minorităţi. Şi chiar 
dacă lăsăm deoparte problema delincvenţei, este inevitabil 
ca francezii, confruntaţi zilnic cu mase de populaţii de origine 
străină, proveniţi dintr-o cultură foarte diferită de a lor, să 
aibă un sentiment de deposedare: „Noi nu mai suntem la 
noi acasă“, gândesc ei. Sondaj după sondaj, această tendinţă 
se adevereşte. 56% dintre francezi consideră că numărul stră¬ 
inilor este prea mare (noiembrie 2005); 56% sunt favorabili 
unei definiri mai restrictive a regulilor de reîntregire a familiei 
(noiembrie 2005); 60% consideră că legile stabilite pentru 
limitarea imigraţiei sunt nesatisfacătoare (mai 2006); 73% 
consideră legitimă condiţia ca părinţii imigranţilor care sosesc 
în cadrul reîntregirii familiei să dovedească că au condiţii 
materiale şi de locuit adecvate (mai 2006); 76% găsesc nor¬ 
mal faptul de a nu acorda viză de şedere unui străin, decât 
dacă acesta acceptă să urmeze o formare civică şi lecţii de 
franceză (mai 2006). 

Acestui sentiment i se reproşează că este „rasist“. Oare 
este rasistă o ţară care, timp de două generaţii, a primit mai 
multe milioane de indivizi pe teritoriul său? în ceea ce pri¬ 
veşte rasismul, acuzaţia are întotdeauna un sens unic. Să 
presupunem că sute de mii de francezi ar pleca să locuiască 
într-o ţară africană, că ar avea urmaşi şi că aceştia, păstrân- 
du-si cultura, ar obţine naţionalitatea acelei ţări. Nimeni nu 

) 9 9 y 

s-ar gândi să-i trateze drept africani, exact ca toţi ceilalţi. 

Situaţia inversă nu este adevărată: francezii sunt somaţi 
> > 

de corectitudinea morală să considere că nou-venitii în tara 

> > 

lor — fie ei, potrivit unei expresii la modă, de origine subsahari- 
ană — sunt concetăţeni obişnuiţi, cu toate că obiceiurile lor 

> j > 

dovedesc contrariul. 

Pe 17 mai 2006, la Cannes, se ţine ceremonia de deschi¬ 
dere al celui de-al 59-lea Festival de Film. Două mii de invitaţi 

> 

în haine de gală intră în marea sală a Palatului Festivaluri¬ 
lor. In aceeaşi zi, la Paris, Adunarea Naţională analizează pro¬ 
iectul de lege al lui Sarkozy de a înăspri condiţiile de intrare 
si de rezidentă ale străinilor în Franţa. Vincent Cassel, amfitri- 
onul ceremoniei de la Cannes, declară că există „peste 177 de 
comunităţi în anumite cartiere ale Parisului si în suburbii, care 
trăiesc în această ţară laică şi latină, cu mai multe sau mai puţine 
altercaţii, de foarte mult timp“. Şi actorul salută succesiv gazdele 
festivalului în engleză, arabă, chineză şi bambara, terminân- 
du-şi discursul printr-un „fii binevenit, tu şi toţi ai tăi“. 

Antirasismul monden o duce bine. Ce poate fi mai uşor 
decât să vorbeşti bambara când porţi smoking, când locuieşti 
în cartiere frumoase, când copiii tăi merg la şcoli selecţionate 
cu atenţie şi când nu călătoreşti niciodată cu mijloacele de trans¬ 
port în comun? De douăzeci şi cinci de ani, vedetele cântă ace¬ 
laşi refren: imigraţia este un beneficiu în principiu, iar tot 
ceea ce urmăreşte s-o controleze este rău din principiu. „Imi- 
graţionismul, observă Pierre-Andre TaguiefF, este ultima utopie 
a conformiştilor: dreptul de a imigra într-o ţară la alegere, 
fără restricţie, se înscrie pe lista lărgită a drepturilor omului. tq 

Noutatea o reprezintă însă faptul că diferenţialismul, care 
era, până nu demult, o poziţie a extremei stângi, este pe cale 


1. Le Figaro, 9 mai 2006. 

să devină gândirea oficială. Pe 14 noiembrie 2005, în timpul 
crizei suburbiilor, şeful de stat se adresează tării, explicând 
că, de acum înainte, ar trebui făcute eforturi uriaşe pentru 
a accepta şi „a asuma diversitatea franceză“. „In termeni mai 
clari, comentează Pierre Bedier, deputat şi admirator al lui 
Chirac, el a spus francezilor că ar trebui să nu mai confunde 
integrarea cu asimilarea, şi că vor trebui să trăiască laolaltă 
cu populaţii care au un mod de viaţă şi o cultură diferite.“ 

Fode Sylla, politician de stânga, afirmă că „s-a terminat 
cu Republica albă‘ q . Valerie Pecresse, purtător de cuvânt al 
UMP, confirmă acest lucru: „Viitorul nostru? O societate 
metisată.“ 1 2 O societate metisată? Dacă prin asta vrem să spu¬ 
nem că naţionalitatea franceză nu este dată de culoarea pielii, 
acest lucru este evident, iar el este chiar rezultatul istoriei 
coloniale a ţării - care nu beneficiază de o imagine prea bună 
în zilele noastre. Dar în cazul de fată, nu este vorba de asa 
ceva. Metisajul căruia i se aduc aici elogii este un drept recu¬ 
noscut identităţilor comunitare de a-şi revendica particu¬ 
laritatea, refuzând ipso facto conceptul de creuzet naţional. 
Se vorbeşte despre asigurarea promovării „minorităţilor 
vizibile“, în special la televiziune. Când un canal de televi¬ 
ziune angajează un prezentator negru, ceea ce contează este 
oare faptul că e negru sau că e talentat în meseria lui? Folo¬ 
sirea unui criteriu etnic atunci când rasismul este stigmatizat 
fără încetare, este o stranie contradicţie. 

Fondul problemei îl reprezintă faptul că această comu¬ 
nitate naţională dispare, fiind înlocuită printr-o suprapunere 
de comunităţi, fiecare înzestrată cu o cultură proprie. „Pentru 

mulţi locuitori ai acestei ţări, exclamă Max Gallo, nu mai 
> > 7 7 


1. Le Monde, 10 decembrie 2005. 

2. Le Monde, 23 august 2006. 

există o istorie a Franţei, adică o memorie comună, asumată 
ca o moştenire de toti cei care au devenit, într-o bună zi, 
cetăţeni francezi. Ceea ce vor ei să impună tuturor nu este 
istoria Franţei, ci propria lor istorie în Franţa. C<1 Trecutul este 
astfel instrumentalizat: de exemplu, istoria sclavagismului 
sau a colonizării nu mai reprezintă o istorie comună pentru 
toţi francezii, în mod necesar prezentată ca atare, ci se trans¬ 
formă într-un pretext de afirmare a memoriei întoarse îm¬ 
potriva Franţei. 

Dacă vinovăţia este ereditară, acelaşi lucru se poate spune 
şi despre statutul de victimă, iar el dă dreptul la reparaţii 
pe care statul ar trebui să le îndeplinească în mod necesar, 
începând printr-o deschidere a frontierelor, pentru a-i fi iertate 
„crimele“ din trecut. Mişcarea „Indigenii Republicii", în 2005, 
declara Iară ocolişuri: „Noi nu credem că Republica, primin- 
du-i pe foştii colonizaţi, le face o mare onoare. Ei sunt aici 
acasă, ele sunt aici acasă. Noi suntem aici acasă, fie că avem 
sau nu cetăţenie franceză, într-o tară unde fiecare trebuie să 
se bucure de aceleaşi drepturi, fără a fi obligat să dispară într-o 
anume identitate majoritară." 1 2 

Dacă nu mai există o comunitate naţională, usa trebuie 

să fie deschisă fără restricţii tuturor celor care vor să se 

> 

stabilească. Franţa nu mai este o naţiune, ci o simplă expresie 
geografică. A te opune acestei idei, ar însemna să ajungi la 
xenofobie. Să combaţi imigraţia ilegală ar însemna să devii 
victima „fricii de celălalt". Termenul de „fără acte", care s-a 
impus în dezbaterile publice, este unul ameninţător: el dă 
de înţeles că un clandestin este privat de dreptul său şi că 


1. Max Gallo, Fier d'etre Franţais, Fayard, 2006. 

2. Le Monde, 17 martie 2005. 

prin reglementarea situaţiei sale este corectată o nedreptate 
comisă la adresa sa. 

De două decenii, toate dispozitivele care urmăreau să limi¬ 
teze sau să controleze afluxul de străini au fost supuse acestui 
şantaj cu rasismul. Specialitate a unei reţele în care se întâl¬ 
nesc marxişti si creştini de stânga. 

în aprilie 2006, nişte „organizaţii creştine” lansează un 
apel împotriva proiectului Sarkozy: „Fără compromisuri legate 
de dreptul străinilor.” „Mesajul Evangheliei este universal, 
antirasist şi xenofil”, declară directorul organizaţiei „Ajutorul 
Catolic”. „Existenţa celor fără acte este o realitate care nu poate 
fi ocolită, afirmă Consiliul Bisericilor Catolice din Franţa. Oare 
putem doar să le propunem să se întoarcă în ţara lor de 
baştină, de bunăvoie sau cu forţa? Acest lucru ni se pare pe 
cât de irealizabil, pe atât de problematic la nivel uman.” Aceste 
două manifeste - care nu-i angajează decât pe semnatarii lor, 
nu şi pe creştini în ansamblul lor — sunt exagerat mediatizate. 
Un an mai devreme, cu ocazia centenarului separării Bisericii 
de stat, se repeta pe toate vocile că laicitatea interzice refe¬ 
rinţele religioase în dezbaterea politică: dintr-odată, când e 
vorba de a se opune reglementării imigraţiei, faptul de a fi 
creştin devine o virtute. 

i 

în timpul verii lui 2006, circulara Sarkozy, care soma pre¬ 
fecţii să regularizeze în anumite condiţii situaţia părinţilor 
copiilor şcolarizaţi în Franţa, provoacă o avalanşă de cereri. 
Teoretic, dosarele respinse conduc la trimiterea acasă a celor 
care au depus cerere. Mobilizarea împotriva expulzărilor se 
face sub egida organizaţiei „Educaţie fără frontiere”, al cărei 
coordonator este un fost militant trotkist. „Acţiunea noas- 
tră, pretinde el, se înscrie într-o filozofie politică care este 
cea a liberei circulaţii a oamenilor. Avem o datorie fată de 

ţările secătuite de unde vin; puţinul pe care îl putem face 
este de a le apăra copiii.“ Mărie B., o avocată de 34 de ani, 
s-a implicat în această cauză: „Miza nu este una politică, pre¬ 
tinde ea. Eu nu denunţ problema imigraţiei în Franţa, ci mai 
degrabă soarta unui copil, a unei mame, cărora nu le putem 
ridica dreptul de a trăi până la urmă într-un loc anume. cq 

în octombrie 2006, afacerea Cachan se termină cu vic¬ 
toria ocupanţilor ilegali: după evacuarea africanilor din fostele 
localuri universitare, apoi dintr-un gimnaziu, situaţia lor a ajuns 
să fie studiată pe fiecare caz în parte, iar toţi expulzaţii au fost 
recazaţi în hoteluri sau cămine din regiunea pariziană, în aştep¬ 
tarea unui loc mai bun. în acelaşi timp, sute de familii cu actele 
în regulă aşteaptă un apartament în locuinţele sociale. 

De la ocuparea bisericii Saint-Bernard în 1996 la ocu¬ 
parea ilegală de la Cachan, procesul este acelaşi: un loc ocupat, 
grevişti ai foamei, camerele de televiziune îndreptate spre 
mame înnebunite şi copii în lacrimi, vedete care vin să-şi 
exprime solidaritatea, voluntari care fac cu schimbul pen¬ 
tru a-i ajuta pe nefericiţi să reziste împotriva unei legislaţii 
inumane. Timpul trece, iar situaţia se înrăutăţeşte: statul 
negociază. La sfârşit, cedează în faţa presiunii politico-me- 
diatice şi a puterii imaginii de a trezi compasiunea. De zece 
ani, scenariul nu s-a schimbat. 


Controlul imigraţiei 

De la Turnul Babei încoace, ştim că omenirea este îm- 
părţită în civilizaţii, în culturi, în state şi naţiuni. Aceste 
categorii stabilesc apartenenţe şi cetăţenii. Orice organizaţie 


1. Liberation , 22 august 2006. 

politică exercită un drept natural primind persoane care provin 
dintr-o altă comunitate. Dar, la fel de bine, aceeaşi organizaţie 
politică exercită un drept natural şi atunci când decide pe 
cine vrea sau pe cine poate accepta în sânul său. A oferi în 
mod necondiţionat posibilitatea de a te stabili în Franţa 
înseamnă a postula că orice individ are dreptul de a deveni 
francez: or, nu este posibil ca cinci sau şase miliarde de oa¬ 
meni să devină francezi. „Libera circulaţie a oamenilor", pe 
care o vântură organizaţiile de sprijinire a clandestinilor, se 
loveşte de principiul realităţii: conceptul de limită intervine, 
mai devreme sau mai târziu, în mişcarea populaţiei. 

Intr-un teritoriu dat, străinii dispun de drepturi naturale: 

respectul persoanei, al bunurilor lor, al rezultatului muncii 

lor. Dar aceste garanţii individuale nu presupun în nici un 

caz datoria de a le aproba stabilirea lor pe viaţă şi nici pe 

cea de a le acorda în mod automat cetăţenia tării. 

) > 

Cei care se laudă cu credinţa lor creştină, pretinzând că 
pământul aparţine tuturor pentru că oamenii sunt cu toţii 
fraţi, ar putea (re)citi Catehismul Bisericii Catolice. „Naţiu¬ 
nile mai bine înzestrate, se spune în paragraful 2241, trebuie 
să primească, atât cât se poate, pe străinul aflat în căutarea 
siguranţei şi a bunurilor vitale pe care nu le poate găsi în 
ţara sa de origine." Iar în text mai este precizat în continuare: 
„în vederea binelui comun la care trebuie să vegheze, auto¬ 
rităţile politice pot să subordoneze exerciţiul dreptului de 
imigraţie anumitor condiţii juridice, în special respectului 
îndatoririlor pe care imigranţii le au faţă de ţara de adopţie. 
Imigrantul este obligat să respecte cu recunoştinţă patri¬ 
moniul material şi spiritual al ţării de adopţie, să se supună 
legilor sale şi să contribuie la taxe." 1 


1. Catechisme de l'Eglise catholique, Mame/Pion, 1992. 

Oare Franţa mai este capabilă să primească alte valuri de 
străini? In 2005, lui Richard Castera, inspector general al 
administraţiei, i se încredinţează de către ministrul de interne 
o misiune de evaluare a „capacităţilor de găzduire a Franţei 
şi a nevoilor sale“. în 2006, el predă un raport preliminar 
în care consideră că Franţa trebuie să înţeleagă că posibilităţile 
sale de primire nu-i permit să integreze în bune condiţii 
fluxul migrator pe care îl acceptă în fiecare an. Concluzia: 
„în starea actuală a economiei, Franţa nu mai are mijloacele 
de a primi imigranţi” 1 . 

Această constatare se limitează la aspectul economic al 
problemei, care nu este poate cel mai important. Luat ca 
atare, el ar justifica totuşi faptul că statul, în numele binelui 
comun, declanşează o politică de reducere a imigraţiei. într-o 
perioadă în care mase umane traversează continentele şi străbat 
mările în căutarea paradisului, imigraţia zero este o utopie, 
lotuşi, din punct de vedere tehnic, încadrarea, regularizarea 
şi limitarea fluxului migrator sunt posibile. Dar este nevoie 
în acest caz de mai multă voinţă politică. 

Şapte imigranţi din zece vin pentru a se alătura familiilor 
lor. De ce ar fi însă dreptul la reîntregirea familiei intangibil? 
Oare ţările europene care au reguli de primire mai restrictive 
decât cele ale Franţei violează drepturile omului? Cum se 
poate să intri în această ţară cu o viză de turist şi apoi să nu 
mai pleci? De ce dispozitivele de ajutor social deschise tuturor 
nu ar putea fi schimbate, de pildă ajutorul medical de stat, 
care îţi permite să fii îngrijit gratuit, pe banii contribuabililor 
francezi? Potrivit lui Yves-Marie Laulan, fondator al Insti¬ 
tutului de Geopolitică a Populaţiilor, imigranţii acoperă o 


1. Le Monde, 18 martie 2006. 

treime din costurile lor sociale. De ce ar trebui celelalte două 

treimi să cadă în sarcina colectivităţii franceze? 

> 

De ce atâtea lipsuri administrative şi legislative fac impo¬ 
sibilă expulzarea străinilor aflaţi într-o situaţie ilegală? Pentru 
imigraţia clandestină, departamentele şi teritoriile franceze 
de peste mări constituie o cale de acces privilegiată. Femeile 
care provin din ţările vecine vin să nască în Guyana sau în 
Mayotte, doar pentru ca odraslele lor să obţină cetăţenia 
franceză. In 2005, Franţois Baroin, ministru al teritoriilor 
franceze de peste mări, declara că „dreptul la cetăţenie prin 
naşterea pe un teritoriu anume nu mai trebuie să fie intan¬ 
gibili Dacă nu mai trebuie să fie intangibil în aceste teritorii 
(Dom-Tom), de ce ar mai fi el în metropolă? Socialistul Malek 
Boutih, fost preşedinte al organizaţiei SOS-Racisme, deplânge 
faptul că accesul la cetăţenia franceză este „înţeles din ce în 
ce mai mult ca o modalitate de a avea o garanţie de a trăi 
în ţara noastră, şi nu ca o alegere profundă de apartenenţă 
la comunitatea naţională". De ce ar fi revoltător să prevedem 
nişte condiţii mai stricte pentru a deveni cetăţean francez? 


Strămoşii noştri, galii 

în 2030, 300 de milioane de oameni vor trăi în sudul 
Mediteranei, în ţinuturi sărace, iar 170 de milioane pe ţărmul 
de nord, în sânul naţiunilor bogate: imigraţia provine din 
acest decalaj. Renunţând să mai aibă copii, europenii culeg ce 
nu au semănat, pentru că natura are oroare de vid. Pe termen 
lung, redresarea demografică a Vechiului Continent face parte 
din modalităţile de reglare a imigraţiei. Şi în acest caz ar trebui 
o voinţă politică pentru a relansa natalitatea, dar şi o schim¬ 
bare de mentalităţi: ceea ce nu se poate face într-o zi. 

Toată lumea a văzut imaginile cu nefericiţii urcaţi în bărci 
improvizate, pentru a ajunge în Spania sau în Italia. Ca să 
te arunci în astfel de expediţii, trebuie să nu ai nimic de pier¬ 
dut. In Mali, emigraţia către Europa constituie principala 
sursă de venituri: prin urmare, de ce ar înceta tinerii să plece? 
Pe termen lung, deci, imigraţia nu va putea fi controlată Iară 
o relansare a economiei Maghrebului şi a Africii negre: o 
problemă uriaşă, care nu va fi rezolvată printr-un miracol. 

Pe termen scurt, dacă vrem ca societatea noastră să nu 
explodeze, integrarea sutelor de mii de indivizi care sunt aici 
şi nu se vor mai întoarce reprezintă un imperativ major. 
Bineînţeles, au nevoie de o slujbă. Totuşi, înainte ca problema 
să fie una de natură economică, ea este una culturală. Copiii 
imigranţilor sunt nişte dezrădăcinaţi. Originari din ţări sărace, 
ei se confruntă cu un exces de bogăţie. Proveniţi din societăţi 
unde influenţa familială este puternică, ei sunt aruncaţi într-un 
univers unde familia se destramă. Venind din lumi unde colec¬ 
tivitatea îşi exercită autoritatea asupra individului, ei au aici 
libertatea să facă orice. Propriii lor părinţi sunt depăşiţi, vă¬ 
zând că nu-şi mai pot controla fiii şi fiicele. Aceşti copii, 
pierduţi între două culturi, nu sunt educaţi. 

Nu este nici un secret: cei care se integrează şi reuşesc 
datorează acest fapt educaţiei primite. De origine algeriană, 
Abdelkrim Benamar, de 35 de ani, este director general al 
Ericsson France. Tatăl său, care de abia ştia să scrie un cec, 
îl întreba, atunci când se întorcea de la scoală cu nota nouă 
în loc de zece, de ce greşise. „Familia mea, se destăinuie el, 
m-a învăţat rostul muncii şi respectul pentru şcoală. Sebas- 
tien, copilul unui imigrant care locuieşte în Clichy-sous-Bois, 


1. Le Figaro, 24 noiembrie 2005. 

a început prin a fi ospătar, la 15 ani, apoi pompier în Paris. 
Astăzi, lucrează în domeniul asigurării împotriva incendiilor. 
„Când eram un puşti, îşi aminteşte el, mama mă lovea cu 
o lingură de lemn dacă nu eram ascultător." 1 Malamine Kone, 
fondator şi director general al Airness, o marcă de îmbră¬ 
căminte sportivă, se află la conducerea unei întreprinderi care 
ajunge la o cifră de afaceri de 80 de milioane de euro. „Da¬ 
torez acest succes în primul rând părinţilor mei, ne poves¬ 
teşte el. Am ajuns în Saint-Denis la zece ani. Veneam din 
Mali, unde păzisem oile. Tatăl meu şi-a găsit repede o muncă 
de mecanic, iar mama a rămas acasă pentru a se ocupa de 
zece copii. Am învăţat franceza la şcoală. După jurnalul de 
la televizor, tatăl meu îmi spunea să mă duc să lucrez." 2 

,Armata este un mecanism remarcabil pentru integrarea 
tinerilor, chiar si a celor necalificati. Si mai ales a tinerilor 
maghrebieni" 3 era concluzia unei anchete conduse de ziarul 
Le Monde. De ce? Pentru că instituţia militară, una dintre 
cele mai puţin rasiste din câte există, impune o disciplină, 
transmite regulile vieţii colective, dă un scop comun mem¬ 
brilor săi si asigură o învăţare a codurilor societăţii franceze. 

„Strămoşii noştri, galii": anii ’70 au anatemizat această 
formulă din manualele de altădată. Ea nu era totuşi decât 

i 

o imagine. Ea voia să spună că orice membru al comunităţii 
franceze se recunoştea într-o istorie comună. O filiaţie care 

i > 

nu era biologică, ci culturală: un cetăţean francez, oricare 
i-ar fi genealogia individuală şi culoarea pielii, este în mod 
spiritual un urmaş al galilor. A fi francez nu înseamnă să te 

1. Valeurs actuelles, 18 noiembrie 2005. 

2. Le Point, 10 noiembrie 2005. 

3. „Beurs pour la France“, Le Monde, 13 decembrie 2003. 

fi născut în Franţa, să ai o carte de identitate sau să bene- 
ficiezi de protecţie socială, ci înseamnă să fii părtaş la un 
patrimoniu. Or, pentru a învăţa despre acest patrimoniu trebuie 
să treci prin şcoală, sau să afli de el din familie. 

In acest sens, asimilarea rămâne singura cale de integrare: 
o asimilare care nu neagă diferenţele şi originile, dar le depă¬ 
şeşte prin înscrierea fiecăruia în apartenenţa la o cultură co¬ 
lectivă. Imigranţii italieni, polonezi, spanioli sau portughezi 
s-au francizat. Pentru că diferenţa religioasă şi culturală este 
mai mare la început, acest lucru este evident mai dificil cu 
maghrebienii sau cu africanii. Este oare imposibil? „De ce 
m-as identifica cu suferinţa, scrie Gaston Kelman, scriitor de 
origine cameruneză. Până când să fim urmaşii sclavilor? Nu 
sunt tentat să-mi fac griji mai mult pentru negrii, decât pentru 
ceilalţi. Dacă aparţin unei comunităţi, aceasta este Franţa.” 1 

Ce face societatea noastră pentru ca nou-veniţii să-şi do¬ 
rească să o iubească? Când epoca ne şopteşte că Franţa este 
o ţară demnă de dispreţ, cu un trecut alcătuit dintr-un şir 
de crime, oare ce model propunem pentru a fi admirat? 
„Integrarea imigranţilor este obligaţia noastră, observă Alain 
Finkielkraut. Dar nu vom integra niciodată oameni care nu 
iubesc Franţa, într-o Franţă care nu se iubeşte pe sine.” 2 Pentru 
a franciza imigranţii, ar trebui deci refrancizaţi francezii. 


1. Gaston Kelman, Jesuis noir, etje n’aimepas le manioc, MaxMilo, 
2004. 

2. Le Monde, 27-28 noiembrie 2005. 



8. Cetăţenii lumii 


„învăţarea acestui text pe de rost tine de dresaj“, se pre¬ 
cipită un învăţător, vorbind despre Marseieza. în 2005, legea 
Fillon prevedea ca imnul naţional să fie predat încă din clasele 
primare. Temându-se ca termenii războinici din cântecul repu¬ 
blican să nu-i şocheze pe elevi, profesorii sunt reticenţi. „La 
şcoală, ne explică un învăţător, avem deja pregătit un pro¬ 
gram muzical în jurul cântecelor de solidaritate, civice, cu 
piese muzicale ca Li li de Pierre Perret. Sunt aproape sigur că 
Marseieza n-o să facă parte din el.“ 

Printre cei care au peste 50 de ani, opt francezi din zece 
declară că iubesc cu ardoare Marseieza , spre deosebire de 
jumătate din cei care au mai puţin de 30 de ani. Iar copiii? 
Răspunsul lui Marius, elev în ciclul secundar: „Poate să folo¬ 
sească la ceva. De exemplu, dacă vreau să mă fac fotbalist/ 11 
în timp ce patriotismul nu este de actualitate, substitutul 
său este prezent pe stadioane: drapele tricolore, feţe pictate 
în culorile naţionale. în 2005, eşecul candidaturii oraşului 
Paris pentru găzduirea Jocurilor Olimpice din 2012 este 
resimţit ca un traumatism colectiv. în 1998, echipa Franţei 
câştigă Cupa Mondială la fotbal: moralul francezilor este în 
al nouălea cer. în 2006, pierd, iar moralul lor este la pământ. 
Oare mândria franceză s-a redus la balonul rotund? 


1. Liberation, 12 septembrie 2005. 

Patriotismul, o valoare uitată 

în toate anchetele, patriotismul se numără, la mare dis¬ 
tanţă de drepturile omului şi simţul dreptăţii, printre valorile 
fundamentale. în special la tineri. „Patriotismul apare ca o 
valoare a maturităţii” 1 , constată doi sociologi. Portretul fran¬ 
cezului patriot este acela al unui bărbat de cel puţin 65 de 
ani, Iară studii superioare, locuitor al regiunii pariziene sau 
al sudului Franţei, simpatizant de dreapta şi cu serviciul militar 
satisfăcut. La polul opus, patriotismul este valoarea cea mai 
puţin importantă pentru o femeie între 18 şi 34 de ani, cadru 
superior, cu o diplomă universitară, măritată, locuind în 
vestul Franţei şi simpatizantă a stângii. 

în acelaşi timp, o majoritate pretinde totuşi că este gata 
de luptă în cazul unei invadări a teritoriului. Ceea ce este 
doar o poză: întrucât apărarea a devenit o problemă de spe¬ 
cialişti, nimeni nu-şi imaginează că va fi chemat la arme. 
De la sfârşitul conflictului algerian, războiul a ieşit din uni¬ 
versul imediat al cetăţeanului francez: nu mai există duşmani. 

i i 

Sau sunt invizibili. Dacă lupta împotriva terorismului bene¬ 
ficiază de o susţinere unanimă, nu acelaşi lucru se poate 
spune şi despre mijloacele folosite împotriva acestuia. în 
2005, un proiect de lege prevede sporirea puterii poliţiei, 
facilitându-i accesul la anumite dosare. „Atenţie, avertizează 
preşedintele Uniunii Sindicale a Magistraţilor, să nu se ajungă 
la măsuri excesive de felul celor engleze sau americane. Tre¬ 
buie să rămânem în cadrul unei societăţi democratice.” 2 

i 

1. Vincent Porteret si Emmanuelle Prevot, Le Patriotisme en France 

9 

aujourd’hui, Centre d’etudes en Sciences sociales de la defense, ianuarie 
2005. 

2. Le Monde, 25 octombrie 2005. 

încă din 1961, o directivă ministerială preciza că educaţia 
civică şcolară ar trebui să pregătească cetăţenii în vederea 
„sacrificiului suprem pentru patrie“. Schimbarea a avut loc, 
încă o dată, la intersecţia anilor ’60 si ’70: în contextul aban- 
donului valorilor tradiţionale, dragostea de patrie a fost pusă 
în raftul arhaismelor si înlocuită cu referinţa universală la 

y y 

drepturile omului. în 2004, Ministerul Educaţiei Naţionale 

publică o carte intitulată Ce se învaţă în ciclulprimar?. într-o 

carte care are 351 de pagini şi 87 000 de cuvinte, termenul 

de naţiune, eventual în forma sa adjectivală, nu apare decât 

de zece ori. La şcoala primară, programul de educaţie civică 

cuprinde subiectele următoare: „Participarea activă la viaţa şcolii; 

a fi cetăţean în oraşul său; integrarea în Europa, descoperirea 

francofoniei, deschiderea spre lume, a fi cetăţean în Franţa.” 1 

în 1996, serviciul militar a fost desfiinţat. Mulţi scăpau 

de el, însă cei care treceau prin această experienţă învăţau 

câteva frânturi de patriotism. Nu mai este cazul. Tinerilor 

de ambele sexe, convocaţi pentru Ziua Apărării, li se spune 

că armata are ca ţel să apere pacea şi drepturile omului şi să 

desfasoare misiuni umanitare. 

) 

Epoca noastră nu ne mai învaţă patriotismul, ci cetăţenia. 
O cetăţenie abstractă, ca si cum Franţa n-ar fi decât un loc 

y y y 

oarecare, şi nu pământul faţă de care suntem legaţi pentru 
că ne-am născut aici sau pământul care ne-a găzduit. Eti¬ 
mologic, patrie înseamnă ţara tatălui; naţiunea, un grup con¬ 
stituit pe criteriul naşterii. Cuvinte şi concepte care au dispărut 
din vocabularul politic. Termenului de patrie sau naţiune 
îl preferăm pe cel de societate sau ţară, cuvinte mai neutre. 

1. Citat de Gerard-Franţois Dumont, „L’enseignement de la 
nation dans l’education en France“, Outre-Terre, revue franţaise de 
geopolitique , nr. 12, iunie 2005. 

Iubirea pentru Franţa — pentru Franţa ca atare - devine ceva 
suspect, ca şi cum ar predispune la xenofobie. De fapt, este 
vorba de a forma cetăţeni care trăiesc în Franţa, dar care ar 
putea locui în altă parte: cetăţeni ai lumii, uniţi prin con¬ 
tractul moral al drepturilor omului. 


Planeta, un sat global 

întrucât trăim într-o lume globalizată, epoca patriilor este 
depăşită. Totul, în discursul dominant, ilustrează această 
prejudecată. „Ţara noastră este planeta“, declara Franţois 
Mitterrand, pe 3 aprilie 1989, cu ocazia semnării unei decla¬ 
raţii în care optzeci de şefi de stat şi de guvern afirmau, cu 
scopul de a proteja mediul înconjurător, voinţa de a „delega 
o parte din suveranitatea lor naţională în vederea binelui 
comun al întregii umanităţi". Faptul că industrializarea pla¬ 
netei provoacă dezastre ecologice este pe deplin adevărat. 
Depăşind frontierele, această problemă reclamă decizii care 
nu pot fi adoptate decât la scară internaţională. Această consta¬ 
tare hrăneşte ideea potrivit căreia patria este un cadru pe care 
viata modernă l-a făcut inutil. Cu toate acestea, măsurile 
necesare pentru protejarea mediului înconjurător nu vor fi 
dictate decât de state, care reprezintă patria. 

Nu se ştie prin ce miracol a fost adoptată legea Toubon 
în 1994. Această lege, care urmăreşte să protejeze limba 
franceză, a fost tinta ironiilor mediilor economice si culturale, 
iar autorităţile publice nu dau dovadă de zel în asigurarea 
respectării ei. într-adevăr, de ce să protejezi limba franceză, 
dacă ne gândim că engleza este prin excelenţă mijlocul de 
comunicare al satului global, limba cetăţenilor lumii? 

Administraţia franceză redactează rapoarte în engleză; 
marile întreprinderi îşi desfăşoară întrunirile interne în limba 
engleză; şcolile de comerţ ţin cursuri în engleză; Centrul 
Naţional pentru Cercetare Ştiinţifică (CNRS) publică teze 
de doctorat în engleză; oamenii de ştiinţă organizează colocvii 
în engleză. Dacă ar fi vorba de pregătirea cadrelor acestei 
ţări pentru stăpânirea acestei limbi în străinătate, lucrul ar 
fi de înţeles. Dar, atunci când are loc între interlocutori a 
căror limbă maternă este franceza, acest fenomen este rezul¬ 
tatul unei logici nocive: ca şi cum ar fi inevitabil ca franceza 
să nu mai fie, pe scena internaţională, decât un idiom minor. 
Francofobie? Cu ocazia extinderii, ar fi fost posibil ca franceza 
să devină limba de referinţă a acordurilor europene. „A lipsit 
voinţa politică la cel mai înalt nivel** 1 , sublinia academicianul 
Pierre Nora. 

De la Loji Story la Star Academy, în mass-media se vorbeşte 
engleza. Potrivit Consiliului Superior al Audiovizualului 
(CSA), această modă „ţine de o presupusă superioritate a 
limbii engleze şi îşi are originea într-un sentiment difuz de 
inferioritate sau de caracter desuet al culturii francofone“ 2 . 
Cântecele sunt în engleză, publicitatea se face în engleză, 
iar comerţul de asemenea. O engleză care nu este cea a lui 
Shakespeare, ci globish , acea anglo-americană de aeroport 
folosită din Singapore până în Mexic şi amestecată cu ter¬ 
meni pseudoexotici. Firma Renault construia odinioară maşini 
care se numeau Dauphine, Ondine sau Caravelle. Cele de as¬ 
tăzi se cheamă Kangoo, Twingo sau Laguna: sigle pentru 
cetăţenii lumii. 

i 

1. Le Monde, 4 iunie 2005. 

2. Le Figaro, 29 ianuarie 2005. 

Acum patruzeci de ani, într-o naţiune încă rurală, mulţi 
francezi, trăiau într-un cadru neschimbat, locuind acolo unde 
locuiseră părinţii lor, practicând aceeaşi meserie ca a lor. De 
atunci însă, extinderea oraşelor si transformările economice 

7 i i 

au făcut ca mobilitatea socială să devină sistematică. Avântul 
civilizaţiei timpului liber şi înlesnirea transporturilor au făcut 
posibilă depăşirea graniţelor pentru destinaţii din ce în ce 
mai îndepărtate: clasa de mijloc îşi permite o croazieră pe 
Nil sau o călătorie în Thailanda, până nu demult un lux al 
burgheziei. In anii ’60, numai miniştrii se duceau în China 
sau în India: astăzi, toată lumea are un prieten care, dumi¬ 
nică, ia avionul pentru Shanghai sau pentru New Delhi. Acasă, 
televizorul prezintă imagini de peste tot, în timp real: pe 
11 septembrie 2001, telespectatorul din Laroche-Migennes 
sau din Romorantin era în direct cu New Yorkul. Iar prin 
Internet, printr-un simplu clic, vedem Rio de Janeiro, Mel- 
bourne sau Tokyo. 

Toţi aceşti factori au contribuit, pe plan psihologic, la 
crearea impresiei de îngustare a lumii. O lume rotundă ca 
o bilă de biliard: oameni sau capitaluri, totul se învârteşte, 
totul se petrece la suprafaţa planetei. 

Totuşi, această concepţie îşi atribuie rolul de ideologie. O 
ideologie a „mişcării", după expresia lui Pierre-Andre Taguieff: 
„Noile elite transnaţionale cer tuturor oamenilor să se «mişte», 
să urmărească mişcarea globalizatoare, să-şi accelereze propria 
mişcare, să trăiască de acum înainte la «ora mondializării», 
după ce au prins trenul «modernizării»." 1 Nimic nu mai tre¬ 
buie să fie stabil, nimic nu mai are importanţă în faţa mişcării, 
între omenire si individ nu mai există medieri: toate barierele 


1. Pierre-Andre Taguieff, Re si ster au bougisme, Miile et une nuits, 
2001 . 

şi toate frontierele trebuie ridicate. Lumea este una singură, con¬ 
sideră gândirea dominantă, rupând oamenii de rădăcinile lor 
si acordându-le o cetăţenie Iară teritoriu, o cetăţenie fără naţiune. 

9 ) '99 

Prin urmare, deosebirea dintre naţionali si străini, între 
cetăţeni şi imigranţi nu mai are sens. Acordarea dreptului 
de vot unor străini îşi are originea în această viziune a unei 
umanităţi care nu este legată de vreun loc anume. Iar ideea 
prinde aripi. Stânga, în mod tradiţional internaţionalistă, 
pretinde acest lucru de mult timp. In 2005, Nicolas Sarkozy 
s-a pronunţat, în nume personal, în favoarea acestei măsuri. 
Dreptul la vot local a fost deja acordat membrilor Uniunii 
Europene. In ce calitate ar fi el acordat non-europenilor? De 
ce un imigrant să-şi vadă recunoscut acest drept, dacă el 
refuză naturalizarea franceză? Dreptul de vot nu este legat 
de cetăţenie? Ba da. Dar tocmai o nouă concepţie despre 
cetăţenie îşi face loc puţin câte puţin: o cetăţenie a lumii. 

înalta autoritate de luptă împotriva discriminărilor şi pen¬ 
tru egalitate veghează asupra acestui lucru. Sub presiunea soma¬ 
ţiilor sale, guvernul hotărăşte, în 2006, ca abonamentul pentru 
familii numeroase de care beneficiau francezii, familiile originare 
din fostele colonii şi cetăţenii europeni să fie de acum încolo 
acordate şi străinilor. „Nu putem rezerva un avantaj social cona- 
ţionalilor“, declarase Louis Schweitzer, preşedintele acestui orga¬ 
nism. Dar la ce mai serveşte naţionalitatea, dacă nu este însoţită 
de nici un avantaj? La nimic. în ultimă analiză, acesta este 
scopul căutat: abolirea oricărei diferenţe bazate pe naţionalitate. 


O Europă fără graniţe 

Dar Europa, ni se va replica, această Europă purtătoare 
a unei istorii, prevăzută cu instituţii şi delimitată de o frontieră, 

nu este oare o comunitate naturală căreia îi este asociată o 
suveranitate şi, de puţin timp, o cvasi-cetăţenie? Din păcate, 
nu mai este nici măcar adevărat. în anii ’50, proiectul euro¬ 
pean apărea din voinţa de a remedia dezastrele celor două 
războaie mondiale, depăşind antagonismele naţionale. Europa 
celor Şase, întemeiată la Roma în 1957, nu era decât o piaţă 
economică comună, căreia de Gaulle îi controla extinderea. 
Europa celor Nouă, formată în 1973 împreună cu Londra, 
era frânată de britanici. Abia prin „Actul unic“, semnat în 
1986 de Europa celor Doisprezece, situaţia a cunoscut o 
schimbare. Acest act avea ca obiectiv constituirea unei veri¬ 
tabile pieţe interne înainte de 1992, dată la care va fi semnat 
tratatul de la Maastricht, din care vor decurge acordurile de 
la Amsterdam (1997) şi de la Nisa (2000) şi proiectul Consti¬ 
tuţiei Europene adoptat în 2004. De aici înainte, Uniunea 
Europeană avea menirea de a forma un sistem economic, 
dar şi politic, fără ca graniţele sale să fie definitive. Cinci¬ 
sprezece membri în 1995, douăzeci şi cinci în 2004, douăzeci 
şi şapte în 2007, iar cu Turcia negocierile au fost deschise... 

în Franţa, proiectul european, purtat în cristelniţă de 
liberali şi democrat-creştini, va sfârşi prin a câştiga adeziunea 
socialiştilor şi a urmaşilor politicii gaulliste. Chiar extrema 
stângă (prin lozinca „Europa muncitorilor 11 ) sau extrema 
dreaptă (cu „Europa naţiunilor") vor trebui să-şi însuşească 
tematica europeană. Cu anumite nuanţe poate, de la dreapta 
la stânga, conducătorii au îmbrăţişat ideea că Franţa, pentru 
a se conforma lumii, nu putea face altceva decât să se conto¬ 
pească cu Europa. 

Opiniei publice nu i s-a prezentat vreodată în mod clar 
faptul că acest proces avea un preţ, care era acela al limitării 
suveranităţii naţionale în multe domenii, până la dispariţia 

ei uneori. Dar procesul nu avea să se oprească aici. Mult timp, 
naţiunile şi Europa s-au dezvoltat împreună. S-a spus că, 
începând cu tratatul de la Maastricht, iniţiativa europeană 
a cunoscut o modificare. Or, această modificare a pus în joc 
o logică ce depăşeşte toate ţările care alcătuiesc Europa. „Instru¬ 
mentul, analizează filozoful Pierre Manent, s-a desprins de 
corpurile politice naţionale. Construcţia artificială a căpătat 
o viaţă proprie. «Europa» s-a cristalizat într-o Idee înzestrată 
cu o legitimitate superioară tuturor celorlalte. Europenii s-au 
văzut prinşi într-o «finalitate fără scop» care nu mai avea sens 
politic şi al cărei singur viitor era o extindere nedefinită, 
despre care nimeni nu mai ştia nici unde şi nici cum ar putea 
fi oprită. U1 

Europa se întinde pe un teritoriu delimitat istoric şi geo¬ 
grafic. Or, drepturile omului, pentru că sunt universale, nu 
ţin seama de frontiere. De asemenea, piaţa liberă conduce 
la răsturnarea barierelor. Pentru că nici drepturile omului 
şi nici economia nu trebuie îngrădite, Europa-idee tinde să se 
desprindă de Europa reală: ea devine o abstracţiune. Franţois 
Ewald, filozof apropiat de UMP, îşi asumă în mod deschis 
această perspectivă. „Ideea de Europă, scrie el, reprezintă 
marea idee politică a secolului XXI, pentru că oferă posi¬ 
bilitatea de a construi un ansamblu politic eliberat de toate 
formele de identitate rasială, etnică, religioasă sau de civilizaţie, 
menit să se extindă constant. Europa nu are identitate.“ 1 2 

O Europă fără identitate? Alegoria ei se găseşte pe ban¬ 
cnotele euro: monumentele care apar aici, în ciuda înfăţişării 
lor reale, sunt toate imaginare. Ele reprezintă o Europă fictivă 


1. Pierre Manent, La Raison des nations, Gallimard, 2006. 

2. Valeurs actuelles, 25 februarie 2005. 

şi eteroclită, un sistem anonim şi tehnocratic, aplicat astăzi 
asupra realităţii naţiunilor europene şi susceptibil de a fi apli¬ 
cat în viitor, în numele cerinţelor comerciale, asupra naţiu¬ 
nilor non-europene. Dacă Europa înseamnă piaţă liberă şi 
drepturi ale omului, iar Turcia va îndeplini aceste criterii, 
Turcia va fi europeană. Iar mâine, va fi rândul Rusiei, Ucrainei 
sau republicilor din Caucaz şi aşa mai departe. Până unde? 

Istoricul Elie Barnavi, cetăţean israelian si fost ambasador 
în Franţa, observă acest fenomen atât din exterior, cât si din 
interior. „Una din dramele Europei, regretă el, este tocmai 
faptul că nu ştie să-şi impună nişte graniţe fizice, pentru că 
este incapabilă să-şi dea nişte frontiere mentale. Ea nu poate 
să delimiteze un «ei» si un «noi». Această frontieră între ei 
şi noi nu este neapărat ostilă, şi nici impenetrabilă; dar pentru 
a fi binevoitoare si deschisă, trebuie ca ea să existe." 1 

Un francez din doi, potrivit sondajelor, se simte legat de 
ideea de construcţie europeană. Pe 29 mai 2005, mai mult 
de un alegător din doi va vota totuşi împotriva ratificării 
Constituţiei. De unde urmează imediat si întrebarea: oare 

i > 

francezii s-au pronunţat împotriva Europei reale sau împo¬ 
triva unei Europe abstracte, ruptă de realitate, în care nu se 
pot recunoaşte? 


Dorinţa de apartenenţă 

O omenire desprinsă de un mediu spaţial este o omenire 
abstractă. Or, în ciuda ideologiei dominante, în ciuda indi¬ 
vidualismului triumfător şi a regresului patriotismului, fran¬ 
cezii continuă să se identifice cu grupuri sau colectivităţi. 


1. Le Point, 5 ianuarie 2006. 



CETĂŢENII LUMII 153 


Chiar aceşti dezrădăcinaţi total care sunt tinerii imigranţi 
din suburbii consideră, după cum am văzut, că teritoriul lor 
este format de cartierul lor: o dovadă că orice om are nevoie 
de o bucată de pământ pentru a se simţi acasă. 

La întrebarea despre ce anume le dă francezilor sentimen¬ 
tul de apartenenţă, 43% menţionează, ca primă alegere, oraşul 
sau satul lor, 28% Franţa, 12% regiunea sau departamentul 
lor, 11% lumea şi 4% Europa. 1 Chiar dacă la a doua alegere 
ordinea e diferită, este surprinzător să constatăm fragilitatea 
Europei ca referinţă imediată şi, la polul opus, forţa identităţii 
locale. Exceptând capitala, e adevărat, unde trei parizieni din 
zece se consideră mai întâi locuitori ai lumii: boemii înstăriţi, 
asemenea proletarilor de odinioară, nu au patrie. 

Primari, consilieri municipali, generali sau regionali — 
Franţa are o jumătate de milion de aleşi locali. Intr-o perioadă 
când clasa politică este discreditată, aceştia beneficiază de o 
imagine mai bună decât parlamentarii. Chiar dacă descen¬ 
tralizarea din 1982, prin stabilirea de noi cercuri de putere, 
a creat o birocraţie suplimentară şi aplică strategii care nu 
scapă nici clientelismelor, nici jocurilor de interese, legitimi¬ 
tatea locală se impune. Aceasta se datorează proximităţii 
aleşilor, cei conduşi având astfel impresia că pot exercita un 
control real asupra lor. Faptul are şi o cauză mai profundă, vizi¬ 
bilă în caracterul predominant al sentimentului de apartenenţă 
locală: într-o lume în mişcare unde totul se schimbă, locul 

y 

unde trăim, cu reţelele sale de sociabilitate uşor accesibile, 
asigură un reper, o înrădăcinare, o identitate. 

în jur de opt francezi din zece trăiesc în prezent în mij¬ 
locul a ceea ce Institutul National de Statistică si Studii 


1. Les valeurs des Franţais, ed. cit. 

Economice (INSEE) numeşte „zone urbane”. Spre deosebire 
de anii ’60, când Parisul înghiţea forţa de muncă a ţării, 
numeroase regiuni sunt repopulate, în beneficiul unor centre 
urbane, precum cele de la Nantes, Toulouse sau Montpellier. 
Spaţiul rural propriu-zis, cu mai puţin de 10 milioane de 
locuitori, continuă să se golească. La sate, unde agricultorii 
nu reprezintă decât o minoritate, economia locală, serviciile 
sau slujbele în industrie sunt ocupate de populaţia activă. 
In mod paradoxal, sau cu atât mai semnificativ, acesta este 
momentul în care civilizaţia sătească capătă o valoare afectivă: 
în fiecare an, Salonul de Agricultură este una din marile săr¬ 
bători populare franceze. Oamenii politici ştiu lucrul acesta, 
prin urmare nu ratează ocazia de a se lăsa fotografiaţi în timp 
ce admiră o vacă şi îl felicită pe proprietar. 

între 1999 şi 2004, 500 000 de persoane au plecat de la 

oraş. O treime din orăşeni vor să se stabilească la tară. Nu 
> > > 

numai pentru a se retrage aici la pensie: unii ar dori să-şi con¬ 
tinue activitatea profesională. Dacă dorinţa lor ar fi reali¬ 
zabilă, populaţia rurală s-ar dubla până în 2020. 

îşi dau ei însă seama de riscurile la care se expun? „Franţa, 
în dimensiunea ei rurală, este mereu vie în imaginarul nos¬ 
tru”, observă sociologul Jean Viard, dar „nu ne întoarcem la 
tară, ci trăim la tară într-o Franţă a TGV-ului, a autostrăzilor, 
a internetului si a telefoanelor mobile” 1 . Noii locuitori rurali, 
în majoritatea lor, se stabilesc în jurul centrelor urbane - 
de unde şi apelativul de „rurbani”. Dar ceea ce acum douăzeci 
de ani reprezenta o alegere pozitivă, acum se dovedeşte din 
ce în ce mai mult o alegere negativă: în comunele din împre¬ 
jurimi se stabilesc oamenii care nu şi-au găsit locul la oraş. 
încercând să scape de locuinţele sociale ocupate de imigranţi, 


1. Jean Viard, Dialogue sur nos origines, Editions de l’Aube, 2005. 

ei găsesc aici o casă şi o grădină, dar cei doi membri ai cuplu¬ 
lui nu găsesc uşor de lucru, transportul le diminuează bugetul 
şi se confruntă din nou cu probleme legate de securitate. Una 
peste alta, ei observă deseori că nivelul lor de viată a scăzut. 

De altfel, cei care caută să părăsească oraşul se confruntă, 
când sunt în căutarea unei case de vacantă ideale, cu o con- 
curentă neaşteptată: aceea a străinilor. în prezent, 100 000 
de englezi locuiesc în Franţa şi alţi 500 000 petrec aici mai 
mult de 6 săptămâni pe an. Reprezentând 41% din cumpă¬ 
rătorii străini, britanicii deţin, potrivit agenţiei Safer, aproape 
3% din spaţiul rural francez. Englezii în vest şi în sud-vest, 
italienii pe Coasta de Azur, germanii în Lorraine, elveţienii 
în Haute-Savoie, olandezii şi belgienii în interiorul ţării au pro¬ 
vocat creşterea bruscă a preţurilor pe piaţa imobiliară rurală, 
îngreunând accesul clasei de mijloc franceze la aceste proprietăţi. 

Cu toate astea, viata la tară ne face să visăm. Mitterrand 

7 9 9 

înţelesese bine acest lucru, în 1981, prin afişul său celebru 
(„Forţa serenităţii“), unde portretul său avea ca imagine de 
fundal un sat si turla semeaţă a unei biserici. înrădăcinarea, 
a arătat filozoafa Simone Weil, este parte componentă a 
condiţiei umane. în pofida unui discurs care de treizeci de 
ani susţine apăsat contrariul, o majoritate a francezilor trăieşte 
acest sentiment. Mereu dispreţuit, el se poate manifesta în 
mod violent. 


29 mai 2005, întoarcerea 
refulatului naţional 

9 

Pe 25 mai 2005, 55% dintre alegătorii francezi au spus 
„nu“ Constituţiei Europene. Cu trei milioane mai mulţi 
decât pentru „da“: o catastrofa. Respingerea este cu atât mai 

impresionantă, cu cât şeful statului, prim-ministrul şi aproape 
toate partidele de guvernământ, organizaţiile economice, 
media şi personajele principale ale vieţii culturale au îndemnat 
să se voteze „da". Ca şi în primul tur al prezidenţialelor din 
2002, liderii de opinie sunt contestaţi: 29 mai este un 21 apri¬ 
lie senzaţional. 

y 

Este un „nu“ de stânga sau de dreapta? Dacă sfera din 
care provine refuzul este politic eterogenă, motivaţia lui, la 
urne, amestecă teme naţionaliste (păstrarea independenţei 
Franţei, opoziţia faţă de intrarea Turciei în Uniunea Euro¬ 
peană, contestarea construirii Europei), teme sociale (respin¬ 
gerea unei Europe liberale, exprimarea unei nemulţumiri faţă 
de situaţia economică şi socială) şi teme protestatare (nemul¬ 
ţumirea generală, respingerea guvernului). 

Cercetând mecanismele scrutinului, ziarul Le Monde des¬ 
coperă că victoria lui „nu“ şi-ar găsi explicaţia în faptul că 
„nu i s-a acordat importanţa cuvenită relaţiei francezilor cu 
naţiunea". Cotidianul dă cuvântul istoricului Pierre Nora, 
care el însuşi a votat „da". „Noi plătim, subliniază el, pentru 
ridiculizarea sistematică a oricărei expresii de ataşament faţă 
de naţiune. în mod conştient sau nu, n-am încetat, timp 
de ani buni, să ridiculizăm sau să ignorăm un inconştient 
colectiv foarte puternic, sacrificându-1 iluziilor unei con¬ 
strucţii europene. O Europă căreia îi lipseau conceptul şi 
graniţele, dar care nu era mai puţin ridicată la rangul de ori¬ 
zont insurmontabil. Voturile negative, atât de diferite, nu 
sunt total incompatibile: mulţi oameni s-au simţit loviţi în 
«francitatea» lor." 1 

în plină campanie electorală, s-a aflat că nouă lucrători 
daţi afară dintr-o întreprindere mijlocie alsaciană s-au văzut 


1. Le Monde, 4 iunie 2005. 

trimişi, pentru reangajare, într-o întreprindere din România, 
pentru un salariu de 110 euro pe lună. Cazul putea şoca atât 
din punct de vedere social (110 euro pe lună este o sumă 
derizorie), cât şi naţional (ce ar face, de azi pe mâine, nişte 
alsacieni în România?). Cu toate astea, nu era nevoie să fii 
de stânga pentru a vedea că 110 euro este un salariu înjositor, 
sau să fii de dreapta pentru a considera că oamenii nu pot 
fi mutaţi asemeni pionilor. Prin urmare, este un „nu“ de stânga 
sau de dreapta? 

Adevărul este că atunci când urmările globalizării sunt 
inacceptabile din punct de vedere uman, recursul la stat este 
unul legitim. Ceea ce ridică problema sferei sale de acţiune, 
cu alte cuvinte a suveranităţii naţionale. Victoria lui „nu“, 
pe 29 mai 2005, a surprins o confuzie în câmpul politic. 
„Or, observă politologul Dominique Reynie, această regru¬ 
pare a avut loc în jurul raportului dintre stat şi naţiune. Mai 
precis, problema socială s-a intersectat cu cea naţională. In 
urne, bineînţeles, dar si în mintea oamenilor." 1 2 

Cu toate acestea, rezultatul referendumului a dat el oare 
glas unei convingeri antieuropene? Nici măcar: 57% dintre cei 
care au votat „nu“ doreau continuitatea Uniunii. Ei n-au respins 
ideea europeană: au spus „nu“ direcţiei actuale a Europei. 

Potrivit unui sondaj realizat în primăvara lui 2006, mai 
mult de un francez din doi are impresia că ţara este în declin. 
Franţa în declin? Dezbaterea a fost deschisă, în 2003, printr-un 
eseu al lui Nicolas Baverez, Franţa care se prăbuşeşte 1 . Dacă 
bilanţul economic prezentat în carte conduce la convingerea 
că ţara îşi sacrifică viitorul, renunţând, din cauza lipsei unei 

1. Le Figaro Magazine , 4 iunie 2005. 

2. Nicolas Baverez, La France qui tombe, Perrin, 2003. 

voinţe politice, la reformarea modelului său social, conceptul 
de declin, neputând fi surprins în cifre, este dificil de manevrat: 
istoricii ştiu că toate epocile au avut impresia că trec printr-o 
stare de decădere. „Totul merge prost? Dar totul mergea prost 
încă din timpul lui Ludovic al XIV-lea“, replica, între cele 
două războaie, Jacques Bainville. 

Sursa sentimentului de declin trebuie căutată nu neapă¬ 
rat în procentajul şomajului sau în statisticile produsului 
naţional brut, ci în criza de identitate profundă pe care o 
cunoaşte ţara. Pentru a o înţelege, trebuie să ne întoarcem 
cu un secol în urmă. 

In 1918, Franţa iese victorioasă din Marele Război, dar 
epuizată. Vindecându-şi rănile, sperând la pace, ea nu presimte 
apropierea următoarei încercări. In 1940, suferă cel mai mare 
dezastru din istoria ei. In 1945, ea se aşază la masa învin¬ 
gătorilor, dar pe scena internaţională importanţa sa este pe 
viitor diminuată. In anii ’50, imperiul colonial, vestigiul 
unei glorii trecute, ia sfârşit: încă o restrângere a puterii de 
influenţă a ţării. In deceniul şapte, la sfârşitul unei relansări 
economice spectaculoase, de Gaulle înzestrează ţara cu mij¬ 
loace de putere, dar elitele, ridiculizând visele sale de mărire, 
acordă întâietate proiectului european, care domină în anii 

70 si ’80. 

> 

In 1989, după patruzeci de ani de confruntare Est-Vest, 
URSS se prăbuşeşte. „Vă vom face cel mai mare deserviciu, 
atenţiona un diplomat sovietic, vă vom lipsi de un inamic." 
Odată dispărută ameninţarea războiului total, democraţia deve¬ 
nind astfel referinţa universală, francezii sunt invitaţi, în anii 
’90, să participe la mişcarea „mondializării prospere": ceea 
ce a făcut loc provocării economice, legilor pieţei, globalizării. 
In anul 2000, mondializarea se dezvoltă şi Europa se extinde, 
într-un moment în care fluxurile migratoare explodează şi 

în care ţara, cucerită de multiculturalism şi prinsă într-o 
frenezie a remuşcării, nu încetează să-şi ispăşească trecutul. 

De ce să iubim Franţa? Unde e renumele ei? Care e rolul 
ei în lumea de azi? La ce mai serveşte statul, dacă hotărârile 
luate la Paris contează mai puţin decât cele luate la Washington, 
la Bruxelles sau la Frankfurt? La aceste întrebări importante, 
opinia publică nu primeşte răspunsuri: de unde şi discon¬ 
fortul său. „Nu este atât o problemă economică, analizează 
Marcel Gauchet, cât o criză de leadership politic, într-o ţară 
care a crezut mereu în politică. tq Aici îşi are originea senti¬ 
mentul declinului: francezii au impresia că aparţin unei na¬ 
ţiuni condamnate de Istorie. Un sentiment care accentuează 
> 

criza, pentru că mulţi dintre ei, îndoindu-se de orice soluţie 
colectivă, bat într-o retragere individualistă, mulţumindu-se 
să-şi apere doar interesele personale: dacă nu mai există lege 
în Franţa, rămâne legea junglei. 


Şi dacă am vorbi despre Franţa ? 

Francezii nu sunt patrioţi, pentru că acest cuvânt, pe care 

nu-1 mai învaţă, nu le mai spune nimic. Cu toate acestea, 

mulţi sunt cei care îsi iubesc tara: 84% dintre ei se declară 
> » » 

mândri că sunt francezi. 1 2 De exemplu, entuziasmul mani¬ 
festat cu ocazia unei victorii sportive, chiar dacă reprezintă 
forma cea mai rudimentară, exprimă acest amor propriu. Dar 
nu numai în sport: o performanţă economică sau ştiinţifică 

franceză trezeşte ceva în străfundul sufletelor. Elitele media- 
> 

tice sau culturale ar putea considera că emoţia trezită de numele 

1. Le Monde, 25 februarie 2006. 

2. Les valeurs des Frângais, ed. cit. 

Franţei nu este decât un reflex paseist, timorat sau reacţionar, 
ele nefacând altceva decât să grăbească întoarcerea refulatului. 

Pe 29 mai 2005, o majoritate de alegători a refuzat Europa 
aşa cum este ea acum. Oare voiau să opună Franţa Europei? 
Pentru că se simt în primul rând francezi, ei şi-au manifestat 
mai degrabă convingerea că Europa nu înlocuieşte Franţa. 
In raţionamentul lor, aceste două realităţi trebuie să se corn- 
pleteze, una neanulând-o pe cealaltă. Cu toate acestea, ade¬ 
vărul este că votul din 29 mai este un vot negativ. Or, viitorul 
nu se construieşte pe respingeri, ci pe proiecte. Punerea de 
acord a binelui comun al Franţei cu cel al Europei — Europa 
reală, şi nu Europa Turnului Babei — aceasta este provocarea 
viitorului. 

In vara lui 2005, în urma unui zvon despre o ofertă 
publică agresivă de cumpărare a grupului Danone, prim-mi- 
nistrul, Dominique de Villepin, susţine că doreşte „să reu¬ 
nească toate energiile în jurul unui patriotism economic 
autentic". în mediile de afaceri, această declaraţie trezeşte 
scepticismul. Statele Unite ale Americii, templul liberalismului, 
sau Japonia, un gigant industrial, nu se sfiesc totuşi să pună 
în aplicare, în spatele paravanului de piaţă liberă, strategii 
care urmăresc protejarea intereselor naţionale. 

în economie, ca şi în alte domenii, cea mai bună apărare 
este atacul. Conducerea ofensivei le revine fără îndoială între¬ 
prinderilor, iar statului, favorizarea ei. Luându-1 pe Colbert 
ca exemplu, Olivier Pastre, profesor de economie, aminteşte 
că ministrul lui Ludovic al XlV-lea n-a fost „intervenţionistul 
pe care economiştii neoliberali îl folosesc ca sperietoare". Mai 
limpede spus: „Colbert a înţeles că o politică industrială nu 
putea exista fără un stat puternic. El a înţeles că rolul statului 
în acest domeniu nu era acela de a interveni în funcţie de 

9 

circumstanţe, ci de a crea regulile şi procedurile favorabile 

exprimării iniţiativei individuale." 1 Cum să articulăm acest 
model, în zilele noastre, cu exigenţele europene? E datoria 
specialiştilor să ne spună. Un lucru este sigur - dacă nu vom 
reuşi să facem acest lucru, neîncrederea faţă de Europa nu 
va face decât să crească. 

„Dacă naţiunea noastră ar dispărea brusc, remarcă Pierre 

Manent, şi s-ar risipi ceea ce o ţine laolaltă, fiecare dintre noi 

ar deveni dintr-odată un monstru pentru sine însuşi. Cei care 

se cred cei mai detasati de naţiunea lor se hrănesc încă în bună 

) ) > 

măsură din bogăţia ei.“ 2 împotriva viziunii ideologice a unei 
umanităţi fără frontiere, este important să redescoperim prin¬ 
cipiul naţiunii, construit pe ideea de limite. Nu de limite care 
închid, ci de graniţe care trasează repere. Nu limite care exclud, 
ci jaloane care demarchează. Naţiunea nu este un obstacol 
în calea diversităţii lumii: dimpotrivă, diferenţa presupune 

linii de demarcaţie între ceea ce este si ceea ce este diferit. 

) > 

Pentru ca nou-venitul să se poată integra, este totuşi necesar 

să nu trăiască într-un teritoriu nediferentiat, ci într-o societate 

> 

înzestrată cu o identitate: nu ne putem identifica cu neantul. 

în ianuarie 2006, după douăzeci şi patru de ani de fugă 
prin străinătate, Helene Castel apărea în faţa Curţii cu juri 
din Paris. Pentru un atac armat comis în 1980, această femeie 
a fost condamnată în contumacie la închisoare pe viaţă. O 
pedeapsă niciodată executată. în 2004, poliţia a dat de urma 
ei în Mexic şi a arestat-o. La 20 de ani, militantă de stânga, 
ea locuia ilegal într-un imobil parizian. în ziua în care, îm¬ 
preună cu cinci prieteni, a luat parte la atacul unei bănci, 
povestea s-a terminat rău pentru ei: un complice a fost ucis, 

1. Olivier Pastre, La Methode Colbert, Perrin, 2006. 

2. Pierre Manent, La Raison des nations , ed. cit. 

iar ceilalţi arestaţi. Doar fata a reuşit să fugă si să-si refacă 
viaţa sub o identitate falsă. în timpul noului său proces, 
H elene Castel povesteşte ce s-a întâmplat când poliţiştii mexi¬ 
cani au dus-o la comisariat. „Am văzut o fotografie de-a mea 
de când eram tânără, cu numele meu pe spate. Dintr-odată, 
am simtit că aveam nevoie de acest lucru, de a fi în sfârsit 
întreagă, de a renaşte în Franţa. Eu mă simţeam mai mult 
exilată decât fugară. Iar cu timpul, exilul devine din ce în 
ce mai dureros." 1 

După un sfert de secol, o fostă militantă de stânga în exil 
poate resimţi nevoia de „a renaşte în Franţa". Patria seamănă 
cu un izvor subteran: mai devreme sau mai târziu, apa urcă 
la suprafaţă. 


1. Le Monde, 6 ianuarie 2006. 

„Francezii nu mai cred în nimic.“ Prefecţii sunt cei care 
transmit acest avertisment în decembrie 2004. „Francezii 
socotesc, continuă raportul, că nici nu mai merită osteneala 
să-şi împărtăşească punctul de vedere sau să încerce să se facă 
înţeleşi." Şase luni mai târziu, majoritatea alegătorilor res¬ 
ping tratatul constituţional european. Ansamblul clasei poli¬ 
tice, economice, intelectuale şi mediatice, după cum am văzut, 
îi îndemnase totuşi să voteze „da“. Trei ani mai înainte, pe 
21 aprilie 2001, primul tur al scrutinului prezidenţial con¬ 
dusese la o surpriză asemănătoare, eliminând candidatul 
socialist şi acordând 10% din voturi pentru cei trei candidaţi 
ai extremei stângi, permiţându-i astfel lui Jean-Marie Le Pen 
să ajungă în al doilea tur. Cu câteva zile înainte de alegeri, 
un sondaj realizat de Şcoala Naţională de Administraţie (ENA) 
dăduse 36% din voturi pentru Jospin şi 1% pentru Le Pen. 
Un rezultat asemănător apărea şi într-un sondaj efectuat în 
rândul jurnaliştilor, în 2001, despre intenţiile personale de 
vot în vederea alegerilor prezidenţiale: 32% pentru Jospin, 
0% pentru Le Pen. 

In faţa urnelor, poporul francez nu-şi mai urmează liderii 
de opinie. Oare el este cel care greşeşte, sau cei care refuză să 
asculte ce are de spus? Am tinde să-i dăm dreptate, ascultând 
o glumă amară, scăpată în ziua următoare referendumului 

din 2005, într-o sală de redacţie consternată: „Ar trebui rein¬ 
trodus votul cenzitar..." 


Discreditarea politicii 

Prin termenul de „disidenţă electorală", Dominique Reynie 
numeşte grupul celor care se abţin de la vot, al celor care 
dau un vot alb sau nul, si al celor care votează cu extrema 
stângă sau extrema dreaptă. Aplicând acest indicator la pri¬ 
mul tur al alegerilor prezidenţiale, nivelul disidenţei elec¬ 
torale, între 1974 si 2002, a trecut de la 19% la 51% din 

> 

cei înscrişi pe listele electorale. 1 In ziua de astăzi, un alegător 
din doi nu votează cu partidele care conduc Franţa. Alte cifre 
confirmă acest blam: 69% dintre francezi nu au încredere 
nici în dreapta, nici în stânga pentru guvernarea ţării 2 ; 76% 
nu au încredere în oamenii politici, acuzaţi că „se preocupă 
în primul rând de cariera lor" şi că „nu cunosc adevărata 
viaţă a francezilor" 3 ; 60% consideră că aleşii lor sunt corupţi 4 . 

Discreditarea care loveşte clasa politică este în măsură să 
răstoarne toate categoriile tradiţionale, reducând jocul elec¬ 
toral şi expresia sa mediatică la un teatru de marionete. Jerome 
Jaffre împarte alegătorii în trei categorii: cei „integraţi", care 
recunosc că sunt de dreapta sau de stânga şi care au încredere 
în partidele tradiţionale (28% din cei înscrişi pe liste); cei 
care ezită şi se poziţionează la dreapta sau la stânga, dar nu 
se încred în nici una din aceste două tabere (37% din înscrişi); 

1. Le Figaro Magazine , 4 iunie 2005. 

2. Le Monde, 18 mai 2006. 

3. Le Parisien, 10 octombrie 2005. 

4. Le Monde, 19 octombrie 2006. 

cei „antisistem“ care, nepoziţionându-se de nici o parte şi 
neavând încredere în nici una din aceste două tabere, sunt 
orientaţi spre extrema stângă, extrema dreaptă sau se abţin 
(35% din înscrişi). 1 

Cu alte cuvinte, doi francezi din trei continuă să se con¬ 
sidere de stânga sau de dreapta, dar nu acesta este criteriul 
care hotărăşte alegerea lor în momentul votului. Din acest 
moment, la fiecare scrutin, poate apărea imprevizibilul: oa¬ 
meni de stânga votând cu dreapta, oameni de dreapta votând 
cu stânga. 

Orice scrutin este imprevizibil, începând cu nivelul absen¬ 
teismului. în cel de-al doilea tur al prezidenţialelor din 2002, 
numărul de votanti a fost salutat ca o victorie, uitându-se 
astfel că în primul tur, în jur de un înscris din trei nu a venit 
la vot. O participare de 80% pentru duelul Chirac—Le Pen, 
după ce timp de cincisprezece zile s-a declarat că Republica 
e în pericol, nu este ceva surprinzător. O lună mai târziu, 
pentru alegerile legislative, absenteismul urca la 36%. De 
fapt, ceea ce capătă amploare de treizeci de ani încoace este 
absenteismul neregulat: francezii nu votează din principiu 
sau din datorie, ci în funcţie de mize. „Sensul votului se 
schimbă, comentează sociologul Pierre Brechon: în epoca indi¬ 
vidualizării, cetăţeanul tinde să nu voteze decât dacă sesizează 
utilitatea actului său.“ 2 

Francezii trec deci cu rapiditate de la un scrutin la altul. 
De unde şi o instabilitate cronică. Din 1981 încoace, nici 
o majoritate învingătoare din scrutinul anterior nu a mai ajuns 
în Parlament cu ocazia noilor alegeri: cetăţenii au obiceiul 


1. Le Monde, 18 mai 2006. 

2. Les valeurs des Franţais, ed. cit. 

să-i sancţioneze pe cei care i-au guvernat. Cu cât au mai des 
această ocazie, cu atât consultările electorale se succedă într-un 
ritm precipitat, un ritm crescut de când mandatul pentru 
preşedintele tării a fost redus la cinci ani. Municipale, can- 
tonale, regionale, prezidenţiale, europene: Franţa este într-o 
campanie permanentă. 

în aceste condiţii, trebuie să ne mai mirăm că aproape 
şase francezi din zece nu sunt interesaţi de politică 1 ? în ciuda 
(sau din cauza) ritmului dezlănţuit al calendarului electoral 
şi în ciuda aparenţelor, traversăm o fază acută de depolitizare. 
Ea contrastează, în special în cazul tinerilor, cu angajamentul 
febril din anii 1960 şi 1970. Dacă extrema stângă obţine 
rezultate electorale importante, ea regretă că şi-a pierdut 
militanţii. Dar acest lucru este valabil şi pentru stânga, şi pen¬ 
tru dreapta, unde marile formaţiuni se menţin datorită locului 
pe care-1 ocupă în instituţii şi datorită finanţării publice de 
care beneficiază. Chiar Frontul National, în ciuda succesului 
liderului său, reuşeşte cu greu să recruteze adepţi. Punând 
toate direcţiile laolaltă, numărul de francezi care aderă la un 
partid echivalează cu 1% din corpul electoral. Pe cine repre¬ 
zintă partidele? Pe ele însele. 


Unde este puterea? 

De ce această detaşare faţă de politică, într-o ţară cu o 
tradiţie politică foarte puternică? Ca orice fenomen com¬ 
plex, faptul nu are o singură cauză, şi nu are doar circum¬ 
stanţe. Apar şi alte motive temeinice. 


1. Le Monde , 18 mai 2006. 

în primul rând, marile confruntări ideologice au dispărut. 
Cu excepţia grupurilor fără speranţa de a accede la putere, 
modelul democratic este acceptat de marea majoritate. Acelaşi 
lucru este valabil si la nivel socio-economic. Socialiştii, aderând 
la economia de piaţă, sunt departe de a profesa, în ciuda dog¬ 
matismului lor, ideile lor de dinainte de 1981. Liberalii in¬ 
criminează constrângerea modelului social francez, dar nu 
urmăresc să desfiinţeze mecanismele de protecţie socială, ci 
să le adapteze contextului actual. între socialismul liberal şi 
liberalismul social nu mai există un soc frontal, ci numai 
deosebiri de nuanţă. Nimic care să poată dezlănţui pasiunile. 

Ce deosebeşte dreapta de stânga? Una face deseori politica 
celeilalte, iar marile dezbateri sociale — Europa, laicitatea, 
securitatea, şcoala, moravurile — trasează linii de demarcaţie 
în interiorul celor două tabere, provocând apropieri neobiş¬ 
nuite. „O mare parte din criteriile care au deosebit stânga de 
dreapta şi-au pierdut din pertinenţă" 1 , constată Rene Remond. 
în aşa măsură, încât majoritatea cetăţenilor nu mai fac dife¬ 
renţa între cele două: nu este deci un paradox dacă în jur 
de opt francezi din zece se declară favorabili formării unui 
guvern de uniune naţională care să alieze dreapta şi stânga. 2 

Jocul instituţiilor participă la această confuzie. în mintea 
unei bune părţi din opinia publică, cele trei experienţe de 
coabitare între un preşedinte de stânga şi o Adunare Naţională 
de dreapta, sau invers, au amestecat cele două tabere. Puterea 
şefului de stat a avut de suferit, din momentul în care do- 
meniul său şi respectiv cel al prim-ministrului nu au fost 
clar delimitate. Cincinalul, care aliniază durata mandatului 

1. L’Express, 13 octombrie 2005. 

2. Sondaj CSA France-Europe Express/France Info, septembrie 
2006. 

prezidenţial cu cea a deputaţilor, a încheiat erodarea func¬ 
ţiei supreme. 

De la Consiliul Constituţional la Consiliul de Stat, ins- 
tanţele sunt abilitate să blocheze deciziile venite din partea 
executivului sau reprezentării naţionale. De unde, şi în acest 
caz, provine impresia că puterile publice sunt divizate şi că 
statul nu mai are unitate. 

Ce deosebeşte dreapta de stânga? Cine conduce statul? 

Cine deţine prerogativele puterii? Totul este neclar. Tendinţa 

se accentuează din cauza faptului că puterea politică este 

afectată de alte puteri. Acestea, subliniază Michel Guenaire, 

„constituie în acelaşi timp o nouă formă de conducere a 

societăţii" 1 . 

> 

Prima dintre aceste puteri: mass-media. Autoritatea lor 
morală, autoritate autoproclamată, este lipsită de orice legi¬ 
timitate electorală. Cu toate astea, această a patra putere a 
devenit prima. Grija constantă a unui ales, la ora actuală, 
este aceea de a verifica dacă „dă“ bine la televizor sau de a 
pândi ce va scrie Le Monde despre el. Dar a comunica înseamnă 
oare a guverna? 

A doua putere dictatorială — sondajele. Orice reuniune 
de cabinet ministerial sau adunare generală a unui partid 
începe prin distribuirea ultimului sondaj. Dar a urmări opinia 
publică înseamnă oare a conduce? 

Această obsesie pentru aparenţă împinge oamenii politici 
spre o căutare furibundă a imaginii. A propriei lor imagini, 
care trebuie să-i prezinte din unghiul cel mai favorabil 
şi, în acelaşi timp, să-l facă familiar oricărui om. Un fost 

1. Michel Guenaire, Declin et renaissance du pouvoir, Gallimard, 
2002. 

prim-ministru (Laurent Fabius) povesteşte la televizor că 
îi plac morcovii raşi, emisiunea Star Academy şi motocicleta. 
Un prim-ministru în funcţie (Dominique de Villepin) este 
încântat să fie fotografiat în timp ce face jogging pe plajă. 
Un candidat la Palatul Elysee (Nicolas Sarkozy) ia ţara ca 
martor la problemele din cuplul său. Un alt candidat 
(Segolene Royal) protestează când o revistă publică fotografii 
cu ea în costum de baie, ştiind totuşi cât de bine va face 
popularităţii sale să-i admirăm corpul încă tânăr. întrucât 
tuturor francezilor le plac Star Academy, joggingul şi femeile 
frumoase, şi cum toţi au probleme de cuplu, ceea ce reţin 
de aici este faptul că oamenii politici sunt oameni ca şi ei. 
Dar rezultatul este că aleşii coboară de pe piedestalul lor: 
desacralizând politica, această derivă în cotidian reduce cu 
atât mai mult capacitatea sa de acţiune. 

A treia putere care scurtcircuitează de acum înainte auto¬ 
rităţile tradiţionale: Internetul. Observatorii au scos în evi- 
> > 

denţă rolul jucat de internauţi în campania referendumului 

din mai 2005. O armă cu două tăişuri. Liberation, care se 

> 

doreşte ziarul tuturor modernismelor, constată cu amărăciune 
că „orice cetăţean devine un potenţial Voltaire, chiar dacă, 
din păcate, nu toţi au talentul sau inteligenţa sa‘ q . Extin¬ 
derea fulgerătoare a blogurilor, în special, oferă fiecăruia 
posibilitatea de a spune ce-i trece prin cap (cu condiţia să 
nu cadă sub incidenţa legii), ceea ce nu reprezintă o garanţie 
a credibilităţii. Această multiplicare la infinit a discursului 
democratic, sub acoperirea libertăţii de expresie, nu con¬ 
tribuie la clarificarea dezbaterilor de idei. 

în sfârşit, puterea clasei politice este covârşită din exterior, 
în primul rând, de Europa. La Paris, Parlamentul votează 


1. Liberation, 21 iunie 2005. 

legi, dar legislaţia europeană este cea care are întâietate; gu¬ 
vernul adoptă nişte directive, dar comisia de la Bruxelles le 
poate respinge. Ce se mai alege din legitimitatea aleşilor 
francezi? Iau ei parte la procesul decizional din sânul Uniunii 
Europene, acest monstru cu voci şi tratate care se încalecă 
unele pe altele? Şi în acest caz răspunsul este neclar. Dacă, 
în plus, se va descoperi că marja de control a tării scade pe 
scena extra-europeană, pentru că posibilităţile ei financiare 
sau militare sunt limitate, conducătorii francezi dau impresia 
că nu mai deţin controlul asupra lumii. 

Doi eseişti care au studiat problema acestui divorţ între 
francezi şi elitele lor au ajuns la următoarea concluzie: „Func¬ 
ţia supremă a politicului este aceea de a da colectivităţii sen¬ 
timentul că-i stăpâneşte destinul. Or, noi constatăm neputinţa 
statutului şi a guvernelor. Invocând când dictatul pieţei, când 
pe cel al regularizării europene sau mondiale, conducătorii 
au acreditat ideea că ei nu hotărăsc nimic. Neputinţa publică 
nu se ascunde, ci se afişează." 1 

7 9 

Unde se află puterea? Numeroşi cetăţeni care nu mai cred 
că ea este reprezentată de stat trăiesc cu această întrebare, 
fără să ştie dacă puterea este exercitată în altă parte sau dacă 
nu mai există. „Popoarele nu mai cred că puterea poate conta 
pentru cursul Istoriei şi nici că oamenii politici mai sunt încă 
de vreun folos" 2 , remarca brutal Michel Guenaire. Un sen¬ 
timent al ineficacităţii care cască şi mai mult prăpastia dintre 
francezi şi reprezentanţii lor. 

Criza autorităţii, patologie ale cărei semne se vădesc în 
toate domeniile, reprezintă un factor agravant: puterii, în 


1. Nathalie Brion, Jean Brousse, La Bulle , La Table Ronde, 2006. 

2. Michel Guenaire, op. cit. 

foarte multe cazuri, îi este ruşine să fie ea însăsi. îndoindu-se 
de propria sa legitimitate, timorată, ea inventează subterfugii 
pentru a-şi justifica existenţa, precum mitul „guvernantei", 
un concept vag format de o epocă care voia să creadă în 
consens, transparenţă şi reguli liber acceptate. Moştenire din 
perioada monarhică, puterea politică s-a identificat mult timp 
cu imaginea tatălui: de Gaulle a fost una din aceste ultime 
figuri. Din anii ’70, stilul patriarhal este resimţit ca o atin¬ 
gere la demnitatea persoanei. Sociologul Michel Schneider 
subliniază faptul că figura contemporană a autorităţii ar fi 
mai degrabă cea a mamei, BigMother, a cărei funcţie nu este 
de a reaminti interdicţiile care întemeiază societatea, ci de 

a se consacra satisfacerii dorinţelor. 1 

> 

Prin urmare, puterea nu vrea să tulbure nimic. Până 
într-acolo încât se dovedeşte incapabilă de a acţiona.,Atunci, 
guvernantul vorbeşte, comentează Chantal Delsol. Guver¬ 
nantul lipsit de curaj îşi imaginează că este de ajuns să vorbeşti 
pentru a guverna." 2 Cu toate acestea, magia verbului şi pos¬ 
tura incantatorie nu pot întreţine prea mult iluzia: când 
opinia publică constată că aceste cuvinte nu schimbă lucrurile, 
prăpastia dintre popor şi conducătorii lui se lărgeşte din nou. 

Dacă statul, prin slăbiciunea lui, nu mai reuşeşte să impună 
interesul general, este deschisă poarta corporatismelor, cărora 
nu le este teamă să se afirme. De aici urmează dificultatea 
de a pune în aplicare reformele, cu toate că francezii reven¬ 
dică acest lucru, şi câteodată în moduri surprinzătoare. De 
exemplu, şase funcţionari din zece consideră că reformarea 

1. Michel Schneider, Big Mother, psychopathologie de la viepoli- 
tique, Odile Jacob, 2002. 

2. Valeurs actuelles, 11 noiembrie 2005. 

funcţionării statului şi a sectorului public este o urgenţă. Ce 
aşteptăm? Ca un guvern să îndrăznească să se confrunte cu 
rezistenţele sindicale, ceea ce nu cere decât curaj politic. 
Doamna Thatcher a dovedit acest curaj în Anglia. De ce ar 
fi el imposibil în Franţa? 

De mai bine de douăzeci de ani, nu mai ţinem seama de 

J 9 

capitulările puterii în faţa străzii. în 2005, guvernul renunţă 
să mai considere lunea de Rusalii ca zi de sărbătoare, măsură 
foarte contestabilă în ceea ce priveşte ziua aleasă, dar o măsură 
anunţată si hotărâtă. A urmat o mişcare de nesupunere fată 
de o lege care tocmai fusese votată, în faţa căreia statul este 
neputincios să-şi impună voinţa. Acelaşi simptom, în 2006, 
în afacerea CPE: o lege adoptată de Parlament este retrasă 
sub presiunea manifestanţilor. Este discutabil dacă problema 
respectivă merita un răspuns în forţă, dar trebuie să obser¬ 
văm incapacitatea puterii de a rezista în faţa unei minorităţi. 
Ce încredere pot avea pe viitor francezii în autoritatea unei 
legi votate? 


Nevoia de autoritate 

Paradox: puterea ezită să fie ea însăşi în momentul în care, 
de pretutindeni, creşte cererea de autoritate. O exigenţă mo¬ 
derată, fără îndoială, de cultura individualistă, dar deter¬ 
minată de totalitatea dereglărilor sociale ce apar de la şcoală 
la familie, din suburbii în domeniul (ne)muncii. 

Dacă doi francezi din trei doresc să-l vadă pe preşedintele 
ţării comportându-se mai degrabă „ca un şef de guvern, foarte 
prezent şi activ în politica internă", decât ca un „arbitru 
deasupra mulţimii" este pentru că ei aşteaptă de la el nişte 
decizii. Dacă cetăţenii preferă un preşedinte apropiat lor unui 

şef de stat preocupat de poziţia sa internaţională este pentru 
că ei consideră (în mod greşit) că politica externă are o influ¬ 
enţă mai mică asupra vieţii lor, şi mai ales pentru că-şi doresc 
ca statul să se intereseze de problemele lor cotidiene. „Pre¬ 
şedintele trebuie să fie aproape de francezi, el nu trebuie să 
fie asemenea lor" 1 , analizează directorul Institutului de Studii 
de Marketing şi Opinie Internaţională (SOFRES). Joggingul, 
morcovii raşi şi Star Academy nu au deci nici o importanţă: 
pe termen lung, demagogia nu este profitabilă. 

Valorile tradiţionale nu sunt suficient protejate în Franţa, 
consideră 70% dintre cetăţeni. 2 Un procentaj care depăşeşte 
clivajele politice. „Ce înseamnă să fii de stânga?", chestiona 
LeNouvel Obseruateurm ziua următoare revoltelor din toamna 
lui 2005. Răspunsul exprimă într-un mod surprinzător schim¬ 
barea mentalităţilor: 74% dintre simpatizanţii de stânga se 
opun legalizării drogurilor, 56% cred că şcoala ar trebui să 
inculce în primul rând sensul disciplinei şi al efortului, 53% 
consideră că judecătorii sunt prea indulgenţi. 3 

Segolene Royal evalua ce are de făcut propunând, „împo¬ 
triva dezordinii şi dereglării comportamentelor", restabilirea 
unei „ordini juste", „repunerea familiilor la locul lor cuvenit", 
„restabilirea şcolii de performanţă" sau instaurarea unei „repre¬ 
siuni corecte". Nicolas Sarkozy, care ţinea un discurs aproape 
similar, şi outsiderii Le Pen şi Bayrou care au avut de la început 
acest discurs — favoriţii sondajelor la apropierea alegerilor 
prezidenţiale din 2007— exprimau aşteptările francezilor. „In 
2007, putem asista, diagnostica un sociolog, la o formă de 

1. Le Figaro, 30 ianuarie 2006. 

2. Le Monde-, 15 decembrie 2006. 

3. Le Nouvel Observateur , 8 decembrie 2005. 

revoltă conservatoare, la o cerere de reîntoarecere la ordine 
pe fond şi la o reînnoire în ceea ce priveşte forma. 

Oare acest lucru va fi suficient? Ce valoare vor avea promi¬ 
siunile electorale? 

Dincolo de regimurile care s-au perindat de-a lungul isto¬ 
riei Franţei, tradiţia noastră politică a făcut din stat garantul 
arhitecturii sociale. Dacă dreapta insistă asupra lucrurilor care 
conferă autoritate statului, stânga favorizează caracterul său 
protector: în cele două cazuri, el ocupă o poziţie centrală. 
In Franţa, mai mult ca oriunde, raportarea la stat structurează 
comunitatea naţională. Prin urmare, criza politicului este o 
criză a statului. Neliniştea francezilor provine din îndoiala 
ce i-a cuprins, îndoială legată de capacitatea şi voinţa clasei 
politice de a reprezenta statul. Pentru că politica este în criză, 
moralul francezilor este cel mai scăzut din Europa şi ei „nu 
mai cred în nimic“, după cum remarca raportul prefecţilor 
citat mai sus. 

Francezii aşteaptă de la guvernanţii lor să determine inte¬ 
resul general şi să le arate calea spre viitor. Doar cu această 
condiţie, puterea îşi va recăpăta legitimitatea. Oare vom revedea 
vreodată statul mânat de dorinţa de a sluji Franţei, şi nu de 
ambiţii trecătoare? Să sperăm... 


1. Le Monde , 20 februarie 2006. 



10. Culturile Franţei 


Olivier C. predă literatura la o universitate pariziană. „Am 
patruzeci de ani, ne povesteşte el, dar vârsta mea relativ tânără 
nu mă ajută deloc să-mi înţeleg studenţii: am senzaţia că 
am depăşit o mutaţie culturală. Cea mai mare parte nu îndră¬ 
geşte defel cărţile. La sfârşitul anului, îşi vând manualele. 
Chiar dacă lectura Divinei comedii e recomandată în pro¬ 
gramă, ei vând şi această carte." 1 Mâhnirea acestui profesor 
confirmă concluziile anchetelor: dacă nucleul devoratorilor 
de cărţi rămâne acelaşi, imensa majoritate a studenţilor citeşte 
mult mai puţin decât în anii 1970. „Licenţa se poate obţine 
foarte uşor fără să fi citit o carte", ne asigură Severine L., 

asistent universitar de istorie dintr-un mare oraş. 

> 

în ciuda a ceea ce s-ar putea crede, cauza acestui lucru 
nu este diversificarea socială: printre cititorii pasionaţi se numără 
studenţii proveniţi dintr-un mediu modest, iar printre cei 
care nu citesc sunt nenumăraţi copii de oameni înstăriţi. Şi 
nu este nici vina televiziunii sau a Internetului: tinerii cititori 
sunt şi telespectatori (poate nu ai tuturor programelor, e 
adevărat) şi petrec ore bune, ca şi ceilalţi, în faţa calcula¬ 
torului (poate nu cu aceleaşi scop, şi asta e adevărat). „La 
un nivel mult mai profund, conchide un analist, statutul social 
al cărţii a cunoscut o transformare: aceasta, devenită simplu 


1. „Les etudiants lisent-ils encore?“, LHistoire, septembrie 2006. 

obiect de consum, a pierdut aura de legitimitate cu care era 
înconjurată din secolul al XlX-lea." 1 

Oare ce s-a schimbat cu adevărat este statutul obiectului 
numit carte sau societatea noastră se desprinde de o cultură 
bimilenară care a fost dintotdeauna transmisă prin scris? 


Victoria relativismului 

O săptămână obişnuită din ianuarie 2006. In această 
săptămână, sunt publicate 950 de cărţi noi, 18 filme noi ies 
pe ecrane, 32 de noi DVD-uri şi 600 de CD-uri noi se găsesc 
în comerţ; la care se adaugă jocurile video, Internetul şi peste 
o sută de canale de televiziune. Potrivit lui Denis Olivennes, 
director la FNAC, asistăm la „o mutaţie la fel de importantă 
ca trecerea de la limba latină la limba romanică: aceea prin 
care bunurile culturale devin bunuri de consum în masă". 

Totuşi, o treime din filme nu sunt proiectate mai mult 
de şapte zile în săli de cinematograf, ceea ce se poate spune 
şi despre majoritatea cărţilor care nu sunt expuse mai mult 
de trei luni în librărie. „Consumatorul simte nevoia, continuă 
Denis Olivennes, unei reînnoiri permanente a plăcerii. Socie¬ 
tatea de hiperconsum vede regulile unei economii a modei 
aplicându-se la totalitatea bunurilor culturale: multiplicare 
a produselor, excesul de mărci, scurtarea ciclurilor de viaţă 
ale produsului. Ceea ce nu este hiperactual dispare." 2 

întrucât „ceea ce nu este hiperactual dispare", se înţelege 
de ce studenţii îşi revând exemplarul din Divina comedie-. 
Dante nu este hiperactual. întreaga problemă este de a şti 


1. Ibidem. 

2. Le Monde , 17 februarie 2006. 

cum s-a ajuns aici. în trei sau patru decenii, societatea noastră 
a cunoscut democratizarea învăţământului, a timpului liber 
şi a tehnologiei. Oare mutaţia culturală la care asistăm este 
consecinţa acestei perturbări sociologice sau are alte cauze? 
Contextul ideologic nu a jucat oare nici un rol? 

Nu demult, cultura de referinţă îşi trăgea seva din gândirea 
greco-romană şi din patrimoniul filozofic, literar, artistic, 
estetic, moral şi spiritual a 1 500 de ani de civilizaţie euro¬ 
peană. Acest model era purtătorul unei viziuni despre om 
ca fiinţă imuabilă, înzestrată cu inteligenţă şi având ca menire 
găsirea unui echilibru între simţuri şi raţiune. Din anii ’60, 
acest ideal a încetat să mai reprezinte regula: o epocă ce pre¬ 
tindea că face tabula rasa cu trecutul, care preamărea plăcerea 
fără îngrădiri, care promitea extazul imediat şi care invita 
individul să fie el însuşi nu se putea împăca cu un model 
care avea drept criterii obiective frumosul, binele şi adevărul. 

De fapt, fenomenul îşi are obârşia undeva mai devreme. 
La nivel simbolic, prodromul acestuia poate fi văzut în gestul 
pictorului Duchamp, din 1917, care, expunând un pisoar, 
îl numeşte fântână. Din momentul în care un obiect comun 

i 

ajungea la rangul de obiect de artă, se deschidea poarta relati¬ 
vismului: era considerat frumos tot ceea ce fiecare om — artist 
sau nu — socotea ca atare. Iar ceea ce a fost la început apanajul 
cercurilor avangardiste a devenit regula comună. Dorinţa de 
a crea noul cu orice preţ a devalorizat imitaţia înaintaşilor, 
individualismul a legitimat pe oricine să se prezinte drept 
creator, hedonismul a descurajat efortul, iar egalitarismul a 
minimalizat exigenţa calităţii. 

De la şcoală la cinematograf, de la artă la literatură, a avut 
loc un mare troc de valori. Cazul televiziunii este suficient 
pentru a ilustra acest fapt. Primii oameni de televiziune visau 

ca ea să devină un instrument de educaţie, ceea ce a si fost 
mult timp şi mai este încă uneori. Dar logica superficialităţii 
a avut câştig de cauză, ajungându-se la o suită de programe 
de televiziune unde prostia se întrece cu vulgaritatea. A des¬ 
chide televizorul la ore de mare audientă înseamnă, în nouă 
cazuri din zece, să nu ai ce vedea, să ai de-a face cu obsce¬ 
nitatea, cu impostura. 

Din toate punctele de vedere, reality-show-uri ca Loji 
Story , Koh Lanta sau Insula ispitelor ar fi fost de neconceput 
acum treizeci de ani. Un producător de televiziune se trăda 
de curând, afirmând că a face televiziune înseamnă să creezi 
un conţinut suficient de atrăgător pentru ca publicitatea să 
aibă audienţă. Concluzie întărită de Patrick Le Lay, 
director la TF1: „Ceea ce noi vindem companiei Coca-Cola 
este timpul disponibil al minţii umane." 1 In dorinţa de a se 
distanta de cultura tradiţională, modernitatea libertară nu 
a făcut decât să întărească puterea banilor. 

Nu punem aici la îndoială gusturile celor mulţi: nimeni 
nu este obligat să idealizeze instinctele primitive umane. 
Dimpotrivă, succesul popular al iniţiativelor sau realizărilor 
culturale de calitate dovedesc posibilitatea de a atrage publicul 
spre valori mai înalte: 12 milioane de vizitatori în zilele uşilor 
deschise, 100 000 de amatori de muzică clasică la zilele ora¬ 
şului Nantes, 7 milioane de spectatori de la crearea spectaco¬ 
lului cinematografic din Puy-du-Fou, 8 milioane de bilete 
vândute pentru filmul Les Choristes. Când vrem, se poate. 

Relativismul cultural nu este lipsit de consecinţe: efectele 
sale se resimt în profunzime. O societate care îşi dispreţuieşte 

1. Citat de Damien Le Guay, L'Empire de la tele-realite, Presses 
de la Rennaissance, 2005. 

sau care îşi renegă moştenirea, care şi-a pierdut punctele de 
reper rătăceşte la întâmplare. Incapabilă să-şi recunoască 
valorile proprii, ea nu se mai preţuieşte pe sine. In abandonul 
progresiv al disciplinelor umaniste clasice şi în adoptarea de 
noi forme de predare a istoriei şi a filologiei, Pierre Nora vede 
un „suicid identitar" 1 . 

Acelaşi diagnostic poate fi pus şi în ceea ce priveşte impe¬ 
rativul multiculturalist care persistă în acest moment în 
discursul oficial. In 2005, Muzeul National de Artă si Tradiţii 
Populare şi-a închis porţile. Conceput în 1936 laTrocadero, 
aşezat în pădurea Boulogne în 1972, el avea peste un milion 
de articole în colecţiile sale: mobilier ţărănesc, costume re- 
gionale, obiecte de cult. Frecvenţa vizitării scăzuse drastic: 
125 000 de vizitatori în 1978, 22 000 în 2003. Oare acesta 
este adevăratul motiv al închiderii sale? în timp ce pentru 
Centrul Pompidou, de treizeci de ani, subvenţiile n-au lipsit 
niciodată, ce s-a făcut pentru asigurarea promovării acestui 

memorial al Franţei de altădată? 

> 

Adevărul este că acest muzeu nu mai corespundea spiri¬ 
tului timpului prezent. Urmează să fie redeschis, în câţiva 
ani, dar la Marsilia, si sub un alt nume: Muzeul Civilizaţiilor 
Europei şi Mediteranei. Iată care sunt explicaţiile directorului 
acestei instituţii, antropologul Michel Colardelle: „Trebuie 
să trecem de la muzeul de etnologie al Franţei din 1950 la 
un muzeu de etnologie al Franţei de astăzi. Pentru a cerceta 
societatea si cultura franceze, trebuie să le situăm în contextul 
lor european şi mediteranean şi să acordăm atenţie aportului 
populaţiilor şi culturilor imigrate." 2 

1. Pierre Nora, La Pensee rechaujfee , Seuil, 2005. 

2. Le Figaro, 13 februarie 2006. 

în 2006, la mai puţin de un an de la închiderea Muzeu¬ 
lui de Arte şi Tradiţii Populare, are loc inaugurarea muzeului 
din Quai Branly, care reuneşte colecţiile Muzeului de Artă din 
Africa si din Oceania si Muzeului Omului, restaurate si corn- 
pietate cu diverse achiziţii. Jacques Chirac a fost convins să 
creeze acest stabiliment de către Jacques Kerchache, specia¬ 
list în arta primitivă şi autor, în 1990, al unui manifest inti¬ 
tulat Capodoperele de artă din lumea întreagă să se nască libere 
şi egale. Este cunoscută pasiunea preşedintelui Republicii pen¬ 
tru „primele” popoare. „în ceea ce mă priveşte, afirmă el, 
arta indienilor de pe coasta de vest a Statelor Unite este la 
fel de frumoasă ca pictura franceză a secolului al XVIII-lea.“ 
în biroul său, la Palatul Elysee, povesteşte Franz-Olivier Gies- 
bert, se găsesc „o statuie mumuye în lemn din Niger repre¬ 
zentând o femeie, datând de la sfârşitul secolului al XlX-lea, 
două securi olmece din Mexic, vechi de aproape trei mii de 
ani. Fără să mai vorbim de piese boli, taino, toumai, shang 
şi aşa mai departe. tq 

în ziua inaugurării muzeului din Quai Branly, admirând 
câteva din cele 4 000 de obiecte expuse (figurine olmece, scaune 
taino, măşti haida, statui nkisi nkondi...), şeful statului este 
copleşit. Aducând un omagiu „acestor popoare agresate, exter¬ 
minate de cuceritori lacomi si violenţi”, incriminând „etno- 
centrismul, această pretenţie necugetată a Occidentului de 
a fi, el singur, purtătorul destinului umanităţii”, el conchide: 
„Cum nu mai există ierarhie între arte, aşa nu mai există 
nici ierarhie între popoare.” 

Oare statuia unui sfânt breton este mai frumoasă sau mai 
puţin frumoasă decât o statuie nkisi nkondi? S-ar putea discuta 

1. Franz-Olivier Giesbert, La Tragedie du President, Flammarion, 
2006. 

la nesfârşit. Un lucru este însă indiscutabil: statuia sfântului 
> 

breton aparţine istoriei noastre , civilizaţiei noastre. Dar o astfel 
de judecată nu mai are nici o valoare. Pasiune pentru dife¬ 
renţă sau ură de sine? 

> 


Creşterea indiferenţei religioase 

Până în anii ’60, pentru marea majoritate a populaţiei, 
catolicismul rămânea religia de referinţă. Indiferent de vârstă, 
nouă francezi din zece erau botezaţi şi unul din patru mergea 
regulat la slujbă; chiar şi în suburbiile comuniste, majoritatea 
băieţilor si fetelor mergeau la catehism. Moştenire a unei lumi 
în care toată lumea era creştină prin naştere, Biserica îi trata 
pe nepracticanţi ca pe nişte oi rătăcite care trebuiau readuse 
la loc în turmă: în afara protestanţilor şi a evreilor, ea se voia 
responsabilă pentru întreg poporul francez. 

Astăzi, de-abia un francez din doi se declară catolic, şi 
mai puţin de 5% participă la slujbă în fiecare duminică. 
Clerul a îmbătrânit şi se răreşte în mod surprinzător: 42 000 
de preoţi în 1960, 13 000 în 2004. Biserica, a cărei influenţă 
scade, nu este decât o instituţie printre altele. La scara isto¬ 
riei ţării, are loc din nou o răsturnare teribilă, comparabilă, 
mutatis mutandis , cu faza de decreştinare provocată de Revo¬ 
luţia din 1789. 

> 

Cauzele acestei prăbuşiri sunt multiple. Scăderea practicii 
religioase începuse încă din anii ’30, dar transformările socio¬ 
culturale din cei treizeci de ani glorioşi (1943-1973) aveau 
să grăbească această tendinţă: destrămarea lumii rurale, apa¬ 
riţia societăţii de consum, afirmarea individualismului, dis- 
pariţia normelor, dispariţia familiei tradiţionale, revoluţia 
moravurilor. Dacă procesul de secularizare fusese observat 

în întreaga societate occidentală, el a fost grăbit, în Franţa, 
de criza pe care a cunoscut-o Biserica între încheierea con¬ 
ciliului Vatican II (1965) şi moartea lui Paul al Vl-lea (1978): 
o întreagă generaţie de credincioşi a fost dezorientată atunci, 
prin direcţiile impuse de nişte curente care, sub pretextul 
reformei, păreau că pun la îndoială principiile catolicismului. 

Această criză a lăsat nişte sechele pe care pontificatul papei 
Ioan Paul al II-lea nu le-a vindecat în întregime. Totuşi, în 
sânul Bisericii Franţei, nu mai sunt aceleaşi clivaje ca acum 
treizeci de ani. In timp ce un grup îmbătrânit se agaţă de 
o direcţie galicană marcată de spiritul anilor ’70, ramurile cele 
mai tinere şi mai dinamice, cele unde apar conversiunile şi vo¬ 
caţiile, în acelaşi spirit cu Roma, doresc afirmarea principiilor 
credinţei creştine. Dar chiar dacă această reîntregire conţine 
promisiunea unei renaşteri catolice, ea se desfăşoară într-un 
peisaj în care Biserica a devenit minoritară. Pe plan sociologic, 
întrucât, în acest moment, mai puţin de cinci copii din zece 
sunt botezaţi şi mai puţin de patru din zece sunt catehizaţi, 
efectul demografic este inevitabil: numărul catolicilor va scădea 
în continuare, fenomen agravat de lipsa de preoţi. 

în Franţa, Biserica trebuie în plus să facă faţă unui climat 
mediatic şi cultural ostil, întreţinut îndeosebi în jurul proble¬ 
melor de morală sexuală. împotriva papei sau catolicilor sunt 
permise orice acuzaţii şi orice caricaturi, ceea ce nu se întâm¬ 
plă în cazul nici unei alte confesiuni. 

Chiar dacă importanţa Bisericii s-a restrâns considerabil, 
ea reprezintă prima religie a francezilor. Totuşi, acest loc este 
sistematic minimalizat. în 2005, editura Larousse publică 
un Dicţionar al religiilor. Pe copertă apare fotografia unui 
călugăr; dar acest călugăr este... budist. în „Mica bibliotecă 
de spiritualitate" a unei alte edituri (Pion), volumul intitulat 

Rituri si sărbători ale catolicismului stă alături de cele consa- 

t 

erate spiritismului, sufismului şi divinaţiei. Credinţele exotice 
sau arta de a ghici în cărţi sunt puse astfel pe acelaşi plan 
cu împărtăşania sau cu căsătoria religioasă, care au fost rituri 
de trecere pentru zeci de milioane de francezi. 

Dintotdeauna, în toate civilizaţiile, s-a pus întrebarea 
asupra originii vieţii şi asupra menirii oamenilor, întrebare 
care a primit un răspuns religios. în mod straniu, această 
întrebare lasă indiferenţi din ce în ce mai mulţi oameni de 

> 9 

astăzi. în prezent, în jur de un francez din trei se declară 
„fără religie”. în cazul celor de 40 de ani, proporţia este de 
o persoană din două. Punând toate vârstele la un loc, 63% 
dintre francezi cred că religia nu este ceva important. 1 Mult 
mai mult decât decreştinarea, ceea ce frapează este creşterea 
indiferenţei religioase. 

Această indiferenţă poartă semnificaţia unei profunde 
rupturi culturale. Un francez din doi nu poate explica înţe¬ 
lesul sărbătorii de Paşte. Despre Crăciun, se ştie foarte bine: 
e vorba de cadouri. Dacă nu ştim nimic despre creştinism, 
cum să mai înţelegem o catedrală, un triptic sau un recviem? 
Cum să-i mai citim pe Pascal sau Mauriac? Dacă nu ştim 
ce sensuri ascund cuvinte precum Patimi sau înviere, nu 
numai întreg patrimoniul intelectual şi artistic occidental pare 
de neînţeles, dar si tot ceea ce altădată dădea un sens existen- 
ţei devine de nepătruns: francezii se simt străini faţă de propria 
lor istorie. 

Timp de secole, locuitorii acestei ţări sperau să ajungă în 
paradis sau se temeau să sfârşească în infern, această credinţă 
modelându-le comportamentul. în zilele noastre, paradisul 


1. Les valeurs des Franţais, ed. cit. 

este pe pământ, şi nimeni nu mai crede în păcat, nici măcar 
majoritatea catolicilor. Angajamentele, cutumele şi preceptele 
care au cadenţat viata strămoşilor si bunicilor noştri — rostirea 

y y y y y 

rugăciunilor, confesiunea, postul, sărbătoarea duminicii - 
rămân de acum înainte mai necunoscute populaţiei decât 
obiceiurile inuiţilor: acestora, cel puţin, televiziunea le con¬ 
sacră reportaje. 

In ţara sfântului Vincent de Paul, a preotului d’Ars şi a 
sfintei Therese de Lisieux, creştinismul dispare, iar oamenii tră¬ 
iesc, potrivit formulei lui Ioan Paul al II-lea, ca şi cum Dum¬ 
nezeu n-ar exista. Pe lungă durată, este o schimbare radicală. 


Un islam cu o dublă înfăţişare 

» * 

In momentul în care catolicismul suferă o mare criză, o 
altă confesiune prinde rădăcini: în ţară se află între patru şi 
şase milioane de musulmani, adică între 8 şi 10% din popu¬ 
laţie. „A doua religie a Franţei“, cum se repetă în media, este 
în centrul atenţiei generale: un mare număr de oameni politici 
care s-ar ruşina dacă ar participa la slujbă, se afişează la săr¬ 
bătorile de sfârsit de Ramadan. Tactică electorală? Având în 

y 

vedere procentele, musulmanii sunt într-adevăr mai fideli 
credinţei lor decât catolicii: 88% dintre ei ţin postul, 17% 
merg la moschee o dată pe săptămână. 1 

Este oare posibil un islam francizat? Situaţia neavând un 
precedent în afara celui din perioada colonială, este dificil 
de răspuns. Fără îndoială, există semne de integrare. Potrivit 
unei anchete comparative desfăşurate în Germania, în Marea 
Britanie, în Spania şi în Franţa de un institut american — 


1. La Vie, 17 septembrie 2006. 

Pew Research Center — musulmanii francezi sunt mai des¬ 
chişi decât vecinii lor: şapte din zece nu văd un conflict natu¬ 
ral între faptul de a practica religia islamică şi cel de a trăi 
într-o societate modernă, opt din zece dorindu-şi să îmbră¬ 
ţişeze tradiţiile franceze (spre deosebire de trei din zece 
în Anglia). 1 

Că există francezi de confesiune islamică, care îşi practică 
credinţa respectând societatea franceză şi normele ei morale 
pentru că se simt francezi, faptul este evident. Că există musul¬ 
mani francezi patrioţi — fără să mai vorbim de bărbaţii în 
vârstă, înrolaţi de partea Franţei în războaiele din trecut — 
faptul este îmbucurător. „în Franţa există, pretinde Dalii 
Boubakeur, un islam naţional autentic, prin sângele vărsat 
de musulmani în timpul Primului Război Mondial. O iubire 
de patrie la fel de puternică ca a lui Maurras sau Barres. De 
aceea, trebuie să încetăm să mai asociem islamul cu un soi de 
imigraţie cu accentele sale negative." 2 Problema e că discursul 
rectorului Marii Moschei din Paris pare destul de izolat: majo¬ 
ritatea tineretului musulman, de origine străină şi deseori 
neasimilată, este departe de a avea astfel de sentimente. 

Fără îndoială, remarcăm că o parte din acest tineret, în 
special fetele dornice de a scăpa de constrângerile ce apasă 
asupra femeilor în lumea arabo-musulmană, e atrasă de laicis- 
mul societăţii de consum. Dar, în acelaşi timp, o altă parte 
cedează curentului identitar pe care-1 traversează islamul. Oare 
ce tendinţă va predomina? 

„Acum cincisprezece ani, observă un profesor de istorie-geo- 
grafie din Marsilia, postul din timpul Ramadanului era ceva 


1. Le Monde, 29 august 2006. 

2. Le Point, 20 aprilie 2006. 

lipsit de importanţă în colegiul la care predau. Astăzi, din 
600 de elevi, doar 25 nu-1 respectă." 1 Dacă legea din 2004 
interzice portul vălului la şcoală, ea nu-1 interzice pe stradă 
şi nu se opune pătrunderii islamului în societate. Despre 
această pătrundere, raportul Obin, rezultat al unei anchete 
făcute în cadrul Educaţiei Naţionale, ne furnizează constant 
informaţii. Ceea ce se petrece în incintele şcolare, subliniază 
acest raport ţinut mult timp secret, nu face altceva decât să 
oglindească transformarea petrecută în suburbii. „Luna Rama- 
danului, citim în acest raport, este o ocazie pentru un proze¬ 
litism intens. în anumite licee, elevii nu au cum să nu tină 
postul, sub presiunea colegilor lor. Unii elevi care nu sunt 
musulmani postesc şi ei, pentru a se conforma regulilor. Acesta 
este deseori începutul convertirii." 2 

Peste 60 000 de francezi s-ar fi convertit deja la islam. 
Aceste convertiri sunt deseori radicale. în cartierele unde Bise¬ 
rica nu are nici o autoritate, ele răspund unei nevoi de spi¬ 
ritualitate şi de morală. în orice caz, îi determină pe noii fideli 
să se rupă de cultura lor de origine. „Musulmanii, accentu¬ 
ează un specialist, convertiţi sau nu, îşi asortează foarte adesea 
practicile şi identitatea după modelul islamic din ţările 
arabe." 3 Dacă dăm crezare raportului Obin, mulţi liceeni 
proveniţi din rândurile imigraţiei, chestionaţi despre 
naţionalitatea lor, răspund că este „musulmană". După 
sondajul Pew Research Center citat mai sus, 46% dintre 
musulmanii francezi se simt în primul rând musulmani... 

1. L’Express, 26 octombrie 2006. 

2. „Les signes et manifestations d’appartenance religieuse dans Ies 
etablissements scolaires“, raport prezentat de Jean-Pierre Obin, în 
L’Ecole face a l'obscurantisme religieux, Max Milo, 2006. 

3. LExpress, 26 ianuarie 2006. 

Unde sfârşeşte graniţa dintre islam şi islamism? Dacă majo¬ 
ritatea musulmanilor condamnă fundamentalismul radical, 
rămân totuşi 16% care, potrivit sondajului Pew Research 
Center, sunt de acord cu atentatele sinucigaşe. Reţinând cifra 
medie de 5 milioane de musulmani stabiliţi în Franţa, teri- 
toriul naţional ar adăposti astfel 80 000 de persoane care au 
aclamat prăbuşirea blocurilor turn din New York şi bombele 
de la Madrid şi Londra. Să te îngrijorezi de acest lucru în¬ 
seamnă oare să-ţi exprimi islamofobia? 

Dacă „islamul naţional" al doctorului Boubakeur există, 
nu el este cel care domină peisajul, ci dimpotrivă. Vrând 
nevrând, religia musulmană face parte dintr-o altă zonă cul¬ 
turală decât a noastră. Textele sale sacre, care trec peste dife¬ 
renţa dintre temporal şi spiritual, au de obicei forţa unei legi 
pentru musulmani. Or, în ceea ce priveşte statutul femeii, 
ele sunt expresia unei antropologii incompatibile cu filozofia 
elaborată la Atena, Ierusalim sau Roma. Se va replica faptul 
că nu toti musulmanii fac o lectură textuală a Coranului. Fără 

9 

îndoială. Dar cum nu ştim niciodată cine este îndreptăţit să 
vorbească în numele acestei religii, incertitudinea este deplină. 

Veniţi de la graniţele Turciei, Siriei şi Irakului, 20 000 
de asiro-caldeeni locuiesc în Franţa, dintre care 13 000 în 
suburbiile de nord ale Parisului. Sunt creştini a căror liturghie 
se ţine în aramaică: limba lui Cristos. „Spre deosebire de 
turci, ne explică unul dintre ei, noi nu mai sperăm să ne 
întoarcem. Aici ne construim viaţa, a noastră şi a copiilor 
noştri. Şi cum suntem catolici, doar limba reprezintă un 
obstacol." 1 Odată depăşită această piedică, asimilarea devine 
realitate. La Sarcelles, preşedintele asiro-caldeenilor din Franţa 


1. Le Figaro, 13-14 mai 2006. 

chiar regretă faptul că mulţi copii din comunitatea sa nu mai 
înţeleg aramaica. Dincolo de profilul lor fizic, ei sunt pe cale 
să devină, la bine şi la rău, nişte „gali“ ca toţi ceilalţi. 

Oare de ce, pe de altă parte, integrarea musulmanilor se 
dovedeşte problematică? Pentru că mulţi dintre ei refuză să 
fie asimilaţi. Problema nu este „etnică”, ci culturală. 


Reedificarea unei morale comune 

Fondator al şcolii laice, anticlericalul Jules Ferry considera 
că învăţătorii ar trebui să predea „buna morală antică umană, 
străvechea morală a părinţilor noştri”. El îşi permitea să spună 
acest lucru, pentru că afirmaţia sa se sprijinea pe o moştenire 
implicită: morala husarilor negri ai Republicii, care era morala 
celor zece porunci. Lipsită de trimiterea la Dumnezeu, ea era 
morala naturală pe care Biserica o predicase mereu poporu¬ 
lui francez. Dincolo de dezbaterea asupra laicităţii, acordul 
dintre morala creştină şi morala republicană va forma, timp 
de un secol, structura mentală a francezilor. 

Din anii ’70, acest consens a dispărut. In epoca indivi- 

dualismului-rege, conceptul de morală comună a fost respins 

ca unul ce ameninţă libertatea fiecăruia; în epoca multi- 

culturalismului, el a fost respins ca fiind potrivnic dreptului 

la diferenţă. Rezultatul este că nenumărate culturi si nenu- 
> > 

mărate morale coabitează de acum înainte pe teritoriul francez. 
Prin urmare, problema binelui şi răului este abandonată şi 
nimeni nu-şi mai asumă riscul să sublinieze că nu s-a ajuns 
la nici un acord asupra definiţiei lor. Dar oare o colectivitate 
se poate lipsi de cunoaşterea a ce este binele şi răul? Fără un 
cod obiectiv al comportamentului corect, fără norme unanim 
acceptate, fără reguli incontestabile, fiecare este lăsat în seama 

liberului său arbitru, personal sau comunitar. Concret vor¬ 
bind, este anarhie. 

Pentru mulţi dintre creştini, este un soc. Crescuţi cu ideea 
că nu există contradicţie între credinţa lor si umanismul laic, 
ei sesizează pe neaşteptate, întrucât referinţele societăţii s-au 
schimbat, o prăpastie între convingerile lor şi valorile domi¬ 
nante. Foarte putini sunt pregătiţi să înfrunte ostilitatea care 
decurge de aici. 

Oare ceea ce este legal este în mod necesar şi moral? Epoca 
noastră refuză să-şi întemeieze morala pe un principiu superior 
celui al umanităţii: Jacques Chirac se opunea deja papei Ioan 
Paul al Il-lea, refuzând o lege morală care să aibă întâietate 
asupra legii civile. Or, dezvoltările din cercetarea ştiinţifică, 
de exemplu în materie de clonaj terapeutic, conduc la expe¬ 
rienţe în care se ajunge la selectarea şi distrugerea embrionilor 
umani, un lucru inacceptabil pentru catolici. Exprimarea 
reţinerilor legate de acest subiect le este permisă cu greutate: 
iar când acest lucru se petrece cu ocazia unui Teleton, situaţia 

se transformă într-un scandal. Creştinii au voie să-si mani- 

> > 

feste credinţa, dar cu condiţia să nu deranjeze pe nimeni. 

încă dinainte de perioada creştină, nu-i reamintea oare 
Antigona lui Creon de existenţa unor legi nescrise ce se opun 
puterii devenite tiranice? Papa Benedict al XVI-lea inter¬ 
pretează negarea transcendenţei ca pe o dictatură a relativis¬ 
mului: dacă nimic nu este sacru, totul are aceeaşi valoare. 
Or, o lume total profană, fiind goală de sens, lipseşte socie¬ 
tatea de o dimensiune indispensabilă omului, transformân- 
du-1 într-o pradă uşoară pentru divinitatea epocii: banul. 

Suntem în căutarea unei raţiuni de a trăi laolaltă. N-o 

> 

vom găsi fără un cod comun de valori: când morala devine 
subiectivă, legătura socială se destramă. Dar această căutare 

nu înaintează de la sine: „De la Revoluţia franceză, observă 

El ie Barnavi, Europa se confruntă cu provocarea de a construi 

o societate coerentă în jurul individului. cq 

Din perspectiva eterogenităţii culturale ce caracterizează 

de acum înainte societatea noastră, restabilirea acestui cod 

comun reprezintă a doua provocare. Nu există totuşi o altă 

soluţie. Sub sancţiunea de a inversa cursul istoriei noastre, 

acest cod va trebui să tină seama de fundamentul creştin al 

> > 

civilizaţiei europene. Demnitatea persoanei, egalitatea între 
bărbaţi şi femei, respectul celuilalt, ajutorarea celor slabi, înţe¬ 
lesul iertării, toate aceste valori îşi au sursa în Evanghelii. 
Credincioşi sau nu, dacă vrem să redăm coerenta societăţii 
noastre, va trebui să ţinem seama de originile noastre creştine. 


1. Le Point, 2 noiembrie 2006. 

Am putea să ne întoarcem privirea. Să pretindem că nu 
vedem nimic. Să facem ca şi cum nimic nu s-ar fi întâmplat. 
Dar nu este posibil: mai devreme sau mai târziu, realitatea ne 
ajunge din urmă. Perturbările care, de treizeci de ani încoace, 
au avut loc la nivelul mentalităţilor produc urmări cărora 
noi le cădem victime. Noi toţi. La aceste perturbări, şi noi 
suntem complici. Nimeni nu se sustrage timpului său, am 
spus-o de nenumărate ori în această carte: fără să ne dăm seama, 
noi redăm, fiecare în felul nostru, strâmbătăţile timpului. 

Ceva nu mai funcţionează în societatea noastră, ceea ce 

face ca mii de lucruri mărunte, puse laolaltă, să provoace 

efecte însemnate. O societate în care jumătate din tineri se 

droghează şi se distrează uitându-se la filme porno este una 

dereglată. O societate în care familiile se destramă atât de 

repede este una dezechilibrată. O societate în care indivizii 

pierd obiceiul să se mai trezească de dimineaţă pentru că nu 

au de lucru nu e prea sănătoasă. O societate în care putem 

fi agresaţi urcând într-un tren nu funcţionează. O societate 

care renunţă să mai inculce valorile sale străinilor pe care îi 

primeşte trăieşte într-o stare de confuzie mentală. O societate 

care nu mai are încredere în cei care o conduc renunţă să 

> 

mai fie stăpână pe destinul său. O societate care nu mai posedă 
norme împărtăşite de toţi este lipsită de un limbaj comun. 



192 CORECTITUDINEA MORALA 


„Barbaria, observă filozoful Guy Coq, nu apare neapărat 
în timpul perturbărilor care sar imediat în ochi. La fel de 
îngrijorătoare sunt fenomenele de degradare a modului nostru 
de a fi în lume. Facem paşi mărunţi, putem să n-o consi- 
derăm ceva prea grav, numai că barbaria poate să apară în 
timpul unuia din aceşti paşi mărunţi/ 41 

Pentru a evita barbaria, va trebui să corectăm pas cu pas 
traseul nostru. Nu pentru a face cale întoarsă, în căutarea unui 
paradis terestru care n-a existat niciodată, ci pentru a regăsi 
răspântia unde ne-am înşelat în alegerea noastră, şi pentru 
a ne îndrepta din timp spre scopuri care, oricât de îndepărtate 
si dificile ar fi, nu sunt nişte iluzii. Reconsolidarea autori- 
tăţii în şcoli. Refacerea familiei stabile. Redescoperirea moralei 
măsurii. Retrezirea disponibilităţii de a face eforturi. Resta¬ 
bilirea sensului responsabilităţii. Redefinirea a ceea ce suntem. 
Reinventarea unor coduri care fac posibilă convieţuirea. 

Avem nevoie de o morală. Nu de valoarea de contrabandă 
a corectitudinii morale, ci de valori autentice, încercate de-a 
lungul timpului. Avem nevoie de „buna şi străvechea morală 
a părinţilor noştri 44 , singura prin care putem, într-o ţară îm¬ 
părţită în diverse credinţe, să ne adresăm oamenilor de origini 
şi convingeri diferite. 

Chiar dacă nu mai este la modă, chiar dacă elitele n-o 
mai recomandă, această morală n-a dispărut: ea însufleţeşte 
încă sufletul şi spiritul a milioane de oameni. Dacă şcoala 
este în declin, există profesori care rezistă. Dacă educaţia se 
clatină, există părinţi care nu renunţă. Dacă tineretul este 
în derivă, există tineri care deţin cheia transformărilor viitoare. 

7 9 

Dacă munca este devalorizată, există curajoşi care nu stau 

1. Guy Coq şi Isabelle Richebe, Petitspas vers la barbarie , Presses 
de la Renaissance, 2002. 



MORALA, ACEASTĂ VERIGĂ LIPSĂ 193 


cu mâinile în sân. Dacă nişte nou-veniţi se comportă imoral, 
există alţii care se comportă bine. Dacă instituţiile sunt slăbite, 
există aleşi care nu cedează. Dacă statul regresează, există func¬ 
ţionari care continuă lupta. Dacă egoismul triumfa, oameni 

care lucrează în vederea binelui comun acţionează în tăcere. 

> 

Tuturor acestora ar trebui, pentru a-i feri de deznădejde, să 
le redăm încrederea şi să le spunem că nu sunt singuri. 

Suferim din cauza lipsei unui ideal. Această maladie poate 
fi vindecată. 

Paris, 

Crăciun 2005—Crăciun 2006 

„Zeitgeist" este o colecţie menită să deschidă punţi intelectuale, să 
exploreze fără inhibiţii natura şi efectele radicalismelor politice mo¬ 
derne şi să demonstreze validitatea perspectivelor pluraliste în înţele¬ 
gerea lumii de azi. Cărţile din colecţia „Zeitgeist" vorbesc despre mituri, 
utopii, revoluţii, despre destinul omului într-un univers în care ideologii 
cu pretenţii salvatoare continuă să inspire pasiuni colective cu conse¬ 
cinţe nu o dată catastrofice. Propunând o panoramă a ideilor-forţâ 
din lumea contemporană, „Zeitgeist" este o colecţie care invită la 
luciditate şi responsabilitate. Cărţile din această colecţie se adresează 
tuturor celor interesaţi de necontenita tensiune dintre societatea 
deschisă şi adversarii ei. Colecţia include lucrări filozofice, politologice, 
literare şi se adresează elevilor, studenţilor, ziariştilor, tuturor celor 
interesaţi de viaţa spiritului în lumea de astăzi. 

Cititorii români au descoperit deja că Jean S6villia respiră aerul tare al 
libertăţii. Scrisă alert şi cu ironie bine dozată, această nouă carte despre 
Corectitudinea morală demistifică conformismul mediatic şi oportu¬ 
nismul universitar, impostura etică şi făţărnicia intelectuală. Autorul 
demontează cu tenacitate ideologia consensului şi gândirea propa¬ 
gandistică, mitologiile sectare şi isteria autovictimizantă. Voluntar în 
„rezistenţa franceză" contra noii religii seculare numite „corectitudinea 
politică", Jean Sâvillia ne oferă un catalog al platitudinilor dogmatice, 
ridiculizând vânătorii de „derapaje" şi apologeţii relativismului moral. 
Cu gândul la tinerii de astăzi, salut bucuros această apariţie editorială. 

Vladimir Tismâneanu 


























